
PRAEFATIO 



li soli, qui ipsi conati sunt aliquam partem philosophiae 
Sancti Augustini seorsim exponere, quam arduum sit huiusmodi 
opus intelligent. Non enim per partes et systematice solet Sanc- 
tus Doctor,'sed veluti totam mentem suam, de qua re cumque 
agens, proferre. Neque etiam speculando dumtaxat philosopho- 
rum more quaestiones agitat, sed orando, corripiendo, corda 
commovendo, tanquam vir Christianus qui, in regno gratiae col- 
locatus, eam salutem quae in Christo est rebus omnibus antepo- 
nit. Motiva itaque personalia, ethica, religiosa perpetuo in ejus 
scriptis emicant, modumque ponunt quo problemata versantur. 
Quo fit ut textus ad rem nostrarh maxime spectantes, iis locis 
haud raro inveniantur quibus quaestio longe alia agatur; itemque 
ut etiam ubi data opera de cognitione disserit, materies crebro 
inducat quae a scopo videntur esse alienissimae. Unde angustiae 
magnae in excerptis seligendis et distribuendis sub certis capitibus. 

Sed profecto quia epistemologia Augustini per tot opera 
sparsa est et inventu adeo difficilis, non inutile fore aestimavi 
textus praecipuos colligere et modo systematico proponere, 
etiamsi integra auctoris doctrina aliquid inde detrimenti patiatur. 
Scholae imprimis necessitates cum prae oculis haberem, plura po- 
tius indicia et auxilia adferenda esse censui quam pauciora ; ita 
tamen ut nulla « thesis » de vera mente Augustini in questioni- 
bus obscurioribus inculcetur, Quod si duas aliquando sententias pa- 
rum congruentes proferre videtur, loci ex utraque parte citati 
sunt, - ii maxime ad quos solent interpretes provocare. 

Textus est Benedictinorum Sancti Mauri, prout a Migne ree- 
ditus in Patrologia Latina, cuius tamen interpunctionem, vel etiam 
modum quaedam verba scribendi, non adamussim sum secutus. 
In locis dubiis consului (ubi exstat) textum Vindobonensem et 
Teubnerianum. Dubia aliqua graviora indicantur signo asterici (*). 

Sequuntur tituli eorum operum qtiae in commentariis nomi- 
nantur, et aliorum quorundam quae maxime huic incepto erant 
utilia. Bibliographia satis completa invenietur sive apud Schmaus 
sive apud Gilson. Si quis ampHorem thesaurum textuum deside- 
rat, consulat opus Andreae Martin, infra citatum. 

TABULA CHRONOLOGICA BREVISSIMA 



354 Natus Thagastae in Numidia. 

370 Carthaginem ivit studiorum causa. Postea rhetoricam ibi docuit. 

373 Lecto Hortensio Ciceronis, animum ad philosophiam convertit. La- 

bitur in Manichaeismum, cui sectae per 9 annos adhaerebat. 
383 Romam venit, rhetoricam docturus. Periodus sceptica. 
383 Mediolanum profectus est, ibique rhetoricam docuit. Legit Hbros 

Platonicorum quos magnopere admiratus est. 

386 « Conversio » eius. In rure Cassiciaco scripsit statim postea (vel in- 

cepit) : Contra Academicos iii, De Beata Vita, De Ordine ii, Soli- 
loquia ii, De Immortalitate Animae, De Musica vi, Epistolas ad 
Nebridium (386-390). 

387 Baptizatus Mediolano a S. Ambrosio. Romam cum venisset, mortua 

est mater Monica (Ostiae, 387). Rediit in Africam, 388. 

391 Sacerdos ordinatus. Opera scripta post baptisma et ante sacerdo- 
tium : De Quantitate Animae, De Moribus Eccl. Cath. et de Mo- 
ribus Manichaeorum ii, De Genesi contra Manichaeos ii, De Libero 
Arbitrio iii (388-395), De Magistro, De Vera Relig., De Diversis 
Quaestionibus 83 (389-396). 

396 Episcopus consecratus Hipponis Regii. Opera scripta ab A. presby- 
tero: Dle Utilitate Credendi, De Duabus Animabus, De Gen. ad 
Lit. liber imperf. 

412 Ab anno 396 ad 412 cc, controversiae contra Manichaeos et Dona- 
tistas. Scripta :. De Doctrina Christiana iv, Confessiones xiii (400), 
De Trinitate xv (400-416), De Genesi ad Litteram xii (401-415), 
Epistolae ad Dioscurum et ad Consentium (410). 

430 Mortuus Hippone. 412-430: Controversiae Pelagianae. Scripta: Epis. 
cxlvii ad Paulinam de videndo Deo (413), De Civitate Dei xxii 
(415-426), In loannis Evang. tractatus cxxiv (416-417), De Anima 
et eius Origine ii (420), Enchiridion (421), Retractationes (427). 

N. Tabula chronologica completa operum Augustini constructa est 
a PORTALIE, Dict. de theol. cath., Augustin, col. 2311-2314. - 

1. - Noverim me, noverim te. 

De Ordine II, xviii, 47: Cuius [philosophiae] duplex quaestio 
est: una de anima, altera de Deo. Prima efficit ut nosmetipsos 
noverimus; altera ut originem nostram. Illa nobis dulcior, ista 
cafior; illa nos dignos beata vita, beatos haec facit; prima est 
ista discentibus, ista iam doctis. Hic est ordo studiorum sapien- 
tiae, per quem fit quisque idoneus ad inteUigendum ordinem 
rerum... 

De Civ. Dei XIX, i, 3 (ubi refert sententiam Varronis): Quan- 
doquidem nuUa est homini causa philosophandi, nisi ut beatus 
sit. Quod autem beatum facit, ipse est finis boni; nulla est igitur 
causa philosophandi nisi finis boni [i. e. summum bonum]. 

De Lib. Arb. II, ix, 26: Num aham putas esse sapientiam 
nisi veritatem, in qua cernitur et tenetur summum bonum?... 
In quantum igitur omnes homines appetunt vitam beatam, non 
errant. In . quantum . autem quisque non eam tenet vitae viam 
quae, ducit ad beatudinem, cum se fateatur et profiteatur nolle 
nisi ad- beatitudinem pervenire, in tantum errat... Summo autem 
bono assecuto et adepto, beatus quisque fit; quod omnes sine 
controversia volumus. Ut ergo constat nos beatos esse velle, 
ita nos constat velle esse sapientes; quia nemo sine sapientia 
beatus est. 

a. Sotil. I, i: Volventi mihi multa ac varia mecum diu, ac per mul- 
tos dies sedulo quaerenti meipsum ac bonum meum, quidve mali evi- 
tandum esset... Ibid. I, ii, 7: A. Deum et animam scire cupio. R. Nihilne 
plus? A. Nihil omnino. Ibid. II, i, 1: Deus semper idem, noverim me, 
noverim te. 

b. Cf. De Civ. Del VIII, viii, ubi commemoratur sententia Platonis 
qui « non dubitat hoc esse philosophari, amare Deum ». Conf. V, iv: 
« Numquid, Domine Deus veritatis, quisquis novit ista [physica], jam 
placet tibi? Infelix enim homo qui scit illa omnia, te autem nescit; 
beatus autem qui te scit, etiamsi iila nesciat. Qui vero et te et illa novit, 
non propter illa beatior, sed propter te solum beatus est, si cognoscens te 
sicut te glorificet et gratias agat et non evanescat in cogitatiohibus suis >. 

c. Inde patet quam parum sit Augustino philosophia mera specula- 
tio rationalis, quanti momenti sint motiva ethica et religiosa, motiva cordis. 

2. - Sero te amavi. 

Cotif. III, iv, 7 (postquam legit Hortensium Ciceronis, annos 
xix natus): Ille vero liber mutavit affectum meum, et ad teipsum, 
Domine, mutavit preces meas, et vota ac desideria mea fecit 
alia. Yiluit mihi repente omnis vana spes, et immortalitatem 
sapientiae concupiscebam aestu cordis incredibili, et surgere coe- 
peram ut ad te redirem.... 8. Quomodo ardebam, Deus meus, 
quomodo ardebam revolare a terrenis ad te; et nesciebam quid 
ageres mecum. Apud te est enim sapientia. Amor autem sapien- 
tiae nomen Graecum habet philosophiam, qbo me accendebant 
illae litterae... hoc tamen solo delectabar in illa exhortatione, 
quod non illam aut illam sectam, sed ipsam quaecumque esset 
sapientiam ut diligerem et quaererem et assequerer et tenerem 
atque amplexarer fortiter, excitabar sermone illo et accendebar 
et ardebam ; et hoc solum me in tanta flagrantia refrangebat, 
quod nomen Christi non erat ibi. 

Conf. X, xxvi, 37: Veritas, ubique praesides omnibus con- 
sulentibus te, simulque respondes omnibus diversa consulentibus. 
Liquide tu respondes, sed non liquide omnes audiunt... xxvii, 38. 
Sero te amavi, pulchritudo tam antiqua et tam nova, sero te 
amavi! Et ecce intus eras, et ego foris, et ibi te quaerebam, et 
in ista formosa quae fecisti deformis irruebam. Mecum eras, et 
tecum non eram. Ea me tenebant longe a te, quae si in te non 
essent, non essent. Vocasti et clamasti et rupisti surditatem meam. 
Coruscasti, splenduisti et fugasti caecitatem meam. Fragrasti, et 
duxi spiritum et anhelo tibi. Gustavi et esurio et sitio. Tetigisti 
me, et exarsi in pacem tuam. 



3. - NISI CREDIDERITIS NON INTELLIGETIS 3 

a. Cf. ibid.VU, x, xx, xxi, quando legit Platonicorum scripta et 
Pauli Apostoli. Contra Acad. III, i, 1: « Negotium nostrum non leve aut 
superfluum, sed necessarium ac summum esse arbitror, magnopere quae- 
rere veritatem ». Solil. I, i, 3: « Te invoco, Deus veritas, in quo et a quo 
et per quem vera sunt, quae vera sunt omnia. Deus sapientia, in quo et 
a quo et per quem sapiunt, qui sapiunt omnia «. II, vi, 9. « Exaudi me 
palpitantem in his tenebris, et mihi dexteram porrige. Praetende mihi 
lumen tuum, revoca me ab erroribus; te duce in me redeam et in te». 
De Ordine\\,xx,52: «Cujus [matris] precibus indubitanter credo atque 
confirmo mihi istam mentem Deum dedisse, ut inveniendae veritati nihil 
omnino proponam, nihil aliud velim, nihil cogitem, nihil amem ». 

b. Non facile invenitur veritas. De Util. Credendi i, 1 : « Nihil est 
facilius, mi carissime, quam non solum se dicere, sed etiam opinari verum 
invenisse; sed quam reipsa difficillimum sit agnosces, ut confido, his litteris 
meis ». Contra Epis. Fund. ii, 2: « Illi in vos saeviant, qui nesciunt cum 
quo labore verum inveniatur, et quam difficile caveantur errores... etc. ». 

c. Neminem fugit indoles illa interioritatis in philosophia Augustini; 
De Vera Rel. xxxix, 72 : « Noli foras ire ; in teipsum redi. In interiore 
homine habitat veritas ». Prae oculis etiam habendum est quantum eius 
experientia propria et errores in veritate assequenda, postea valerent ad 
doctrinas eius determinandas. 

3. - Nisi credideritis. non intelligetis. 

i. Crede ut \nte\\\^Sis. - De Lib. Arb. II, ii, 6: Nisi enim 
aliud esset credere et aliud intelligere, et primo credendum esset, 
quod magnum et divinum intelligere cuperemus [agitur de Dei 
exsistentia] , frustra propheta dixisset, 'Nisi credideritis non intel- 
ligetis ' [Is. vii, 9, Septuag.]. Ipse quoque Dominus noster et 
dictis et factis ad credendum primo liortatus est, quos ad salutem 
vocavit... Deinde iam credentibus dicit, 'Quaerite et invenietis': 
nam neque inventum dici potest quod incognitum creditur, neque 
quisquam inveniendo Deo fit idoneus, nisi antea crediderit quod 
est postea cogniturus. 

De Vera Rel. xxiv, 45: Quamobrem ipsa quoque animae 
medicina, quae divina providentia et ineffabili beneficentia geritur 
gradatim distincteque, pulcherrima est. Distribuitur enim in auc- 
toritatem atque rationem. Auctoritas fidem flagitat et rationi prae- 
parat hominem. Ratio ad intellectum cognitionemque perducit. 

Quanquam neque auctoritatem ratio penitus deserit, cum consi- 
deratur cui sit credendum ; et certe summae est ipsius iam co- 
gnitae atque perspicuae veritatis auctoritas. Sed quia in tempo- 
ralia devenimus, et eorum amore ab aeternis impedimur, quaedam 
temporalis medicina, quae non scientes sed credentes ad salutem 
vocat, non naturae et excellentiae sed ipsius temporis ordine 
prior est. 

De Civ. Dei XI, ii : Magnum et admodum rarum universam 
creaturam corpoream consideratam compertamque mutabilem 
intentione mentis excedere, atque ad incommutabilem Dei sub- 
stantiam pervenire, et illic discere ex ipso quod cunctam naturam 
quae non est quod ipse, non fecit nisi ipse... Sed quia ipsa mens, 
cui ratio et intelligentia naturaliter inest, vitiis quibusdam tene- 
brosis et veteribus invalida est non solum ad inhaerendum fruendo, 
verum etiam ad perferendum incommutabile lumen, donec de 
die in diem renovata atque sanata fiat tantae felicitatis capax, 
fide primum fuerat imbudenda atque purganda. In qua u tfiden- 
tius ambularet ad veritatem, ipsa veritas Deus Dei Filius homine 
assumpto, non Deo consumpto, eandem constituit atque fundavit 
fidem, ut ad hominis Deum iter esset homini per hominem Deum. 

a. Plurimi sunt eiustnodi loci. In Joan. Evan. xxxvi, 7: « Immo 
ideo bene creditur quia non cito capitur; nam si cito caperetur, non 
opus erat ut crederetur, quia videretur. Ideo credis quia non capis; sed 
credendo fis idoneus ut capias. Nam si non credis, nunquam capies ». 
De Util. Credendi xiv, 31 : « Nam ego credere ante rationem, cum per- 
cipiendae rationi non sis idoneus, et ipsa fide animum excolere exci- 
piendis seminibus veritatis, non solum saluberrimum judico, sed tale 
omnino sine quo aegris animis salus redire non possit ». In primo capite 
hiuus libri affirmat A. non aliam ob causam novem fere annos se Ma- 
nichaeos secutum esse, « nisi quod se dicebant, terribili auctoritate sepa- 
rata, mera et simplici ratione eos qui se audire vellent introducturos ad 
Deum et errore omni liberaturos... se autem nullum premere ad fidem, 
nisi prius discussa et enodata veritate». De Mor. Eccl. Cath. I, ii, 3: 
« nihilque aliud maxime dicunt [Manichaei] nisi rationem prius esse red- 
dendam ». Enar. in Ps. viii, 6: « Non quod scientiae poliicitatio repre- 
hendenda sit; sed quod gradum saluberrimum et necessarium fidei negli- 
gendum putant [scil. haeretici et philosophi gentium], per quem in aliquid 
certum, quod esse nisi aeternum non potest, oportet ascendi ». 



3. - NISI CREDIDERITIS NON INTELLIGETIS 5 

b. Prae oculos habet veritates ad religionem pertinentes, quin clare 
distinguat inter eas quae perviae sunt rationi humanae, et eas quae ipsam 
excedunt. Certe dicta Augustini de prioritate fidei non possunt ad sola 
mysteria restringi. Animadvertit porro « nihil omnino humanae societatis 
incolume remanere, si nihil credere statuerimus quod non possumus 
tenere jDerceptum » {De Util. Credendi xii, 26 ; De Civ. Dei XI, iii), et 
discentes etiam disciplinas humanas solere primo magistrorum auctoritati 
fidere {De Ordine II, ix, 26; De Quant. Animae vii, 12). 

c. Quid intersit inter scire et credere explicatur £/;«/. CXLVII (ad 
Paulinam) i, 6; iii, 8; Retract. I, xiv, 3. Sed vox fidei plus multo com- 
plectitur quam nudum mentis assensum. Oportet enim et Deo credere 
et in Deum. «Quid est ergo credere in Deum? Credendo amare, credendo 
diligere, credendo in eum ire, in ejus membris incorporari. Ipsa est ergo 
fides, quam de nobis exigit Deus » (In Joan. Evan. xxix, 6; Sermo cxliv, 2). 
Est « cordium mundatrix... qua cor mundante ad beatitudinem pervenitur » 
{De Trin. XIII, vii, 10; XV, xxiv). 

d. Philosophus itaque Christianus doctrinam Catholicam fide accep- 
tam sua meditatione perscrutatur et intelligere quantum fieri potest con- 
tendit. De Ordine II, v, 16: « Duplex est enim via quam sequimur cum 
rerum nos obscuritas movet: aut rationem aut certe auctoritatem. Phi- 
losophia rationem promittit et vix paucissimos liberat; quos tamen non 
modo non contemnere illa mysteria, sed sola intelligere ut intelligenda 
sunt cogit. NuIIumque aliud habet negotium quae vera et, ut ita dicam, 
germana philosophia est, quam ut doceat quod sit omnium rerum prin- 
cipium sine principio, quanfusque in eo maneat intellectus, quidve inde 
in nostram salutem sine ulla degeneratione manaverit: quem unum Deum 
omnipotentem eumque tripotentem, Patrem et Filium et Spiritum Sanctum 
docent veneranda mysteria, quae fide sincera et inconcussa populos 
liberat». Contrajul. Pelag. IV, xiv, 72: « Obsecro te, non sit honestior 
philosophia gentium quam nostra Christiana, quae una est vera philoso- 
phia, quandoquidem studium vel amor sapientiae significatur hoc no- 
mine ». De discrimine inter talem indagationem praelucente fide, et theo- 
logiam, cui fides praemissas et principia praebet, cf. Gilson, Introduction, 
pp. 300-302; Romeyer, Archives de Phil. VII, 2, 1929, pp. 208 et sqq. 

ii. Intellige ut credas. - Sermo xliii, 8: Putatis autem, 
carissimi, niliil dicere etiam illum qui icit: intelligam ut cre- 
dam? Quid enim nunc agimus nisi ut credant, non qui non 
credunt, sed qui adhuc parum credunt? Nam si nullo modo 
credidissent, non hic essent. . . 9. Ergo, carissimi, et ille quem 

contra me constitui. . . non nihil dicit etiam ipse cum dicit: 
intelligam ut credam. Nam utique modb quod loquor, ad hoc 
loquor ut credant qui nondum credunt; et tamen nisi quod lo- 
quor inteUigant, credere non possunt. Ergo ex aliqua parte.ve- 
rum est quod ille dicit : intelligam ut credam ; et ego qui dico, 
sicut dicit propheta : immo crede ut intelligas, verum dicimus *. 
Concordemus ergo: intellige ut credas, crede ut intelligas. 
Breviter dico quomodo utrumque sine controversia accipia- 
mus: intellige ut credas verbum meum; crede ut intelligas verbum 
Dei. 

Enar. in Ps. CXVIII, sermo xviii, 3: Quamvis enim, nisi 
aliquid intelligat, nemo possit credere in Deum, tamen ipsa fide 
qua credit sanatur ut intelligat ampliora. Alia sunt enim quae, 
nisi intelligamus, non credimus; et alia sunt quae, nisi creda- 
mus, non intelligimus. Nam cum fides sit ex auditu, auditus 
autem per verbum Christi, quomodo credit praedicanti fidem 
qui, ut alia taceam, linguam ipsam quam loquitur non intelligit. . . 
Proficit ergo noster intellectus ad intelligenda quae credat, et 
fides proficit ad credenda quae intelligat; et eadem ipsa ut ma- 
gis magisque intelligantur, in ipso intellectu proficit mens. 

a. Parum elaborat A. intellectum illum qui fidem debet antecedere, 
cum adversarios non haberet fideistas. Totus est in affirmando dictum 
contrarium: « Si non intellexisti, inquam, crede. Intellectus enim merces 
est fidei. Ergo noli quaerere intelligere ut credas, sed crede ut intelli- 
gas » In loan. Evan. xxix, 6. 

b. Hic illic indicat quodnam sit opus illud praevium rationis, quod 
tacite semper praesupponit. De Vera Rel. xxv, 46 : « Sed nostrum est 
considerare quibus vel hominibus vel libris credendum sit ad colendum 
recte Deum, quae una salus est », et cf. xxiv, 45, citatum sub i. Epis. 
CXLVII (ad Paulinam), ii, 7: « Creduntur illis quae absunt a sensibus 
nostris, si videtur idoneum quod eis adhibetur testimonium ». D^ Pm^- 
des. Sanct. ii, 5 : « Quis enim non videat prius esse cogitare quam cre- 
dere? Nullus quippe credit aliquid nisi prius cogitaverit esse credendum. . . 
cogitat omnis qui credit, et. credendo cogitat, et cogitando credit ». 
Epis. CXX (ad Consen.), i, 3: « Etiam credere non possemus, nisi ra- 
tionales animas haberemus. . . Si igitur rationabile est ut ad magna quae- 
dam, quae capi non possunt, fides praecedat rationem, procul dubio 
quantulacumque ratio quae hoc persuadet, etiam ipsa antecedit fidem ». 

c. De Utii. Credendi xvi, 34 : « Si enim Dei providentia non prae- 
sidet rebus humanis, nihil est de religione satagendum. Sin vero et spe- 
cies rerum omnium, quam profecto ex aliquo verissimae pulchritudinis 
fonte manare credendum est, et interior nescio quae conscientia Deum 
quaerendum Deoque serviendum meliores quosque animos quasi publice 
privatimque hortatur; non est desperandum ab eodem ipso Deo aucto- 
ritatem aliquam constitutam, quo velut gradu certo innitentes, attoUamur 
ad Deum»; de qua auctoritate constat « partim miraculis, partiin se- 
quentium multitudine ». Ibid. xiii, 29: accedens ad religionem debet jam 
credere Deum et esse et humanis mentibus opitulari; quod idem fere 
dicitur de anitnae immortalitate, vii, 14. Increduh"s maluit indirecte quam 
directe probart Deum Christianorum exsistere, - scil. probando primo 
divinam instit^tionem Ecclesiae; De Lib. Arb. II, ii, 5; De Civ. Dei 
XIX, xxii. 

d. Minime dubitat quin possit absque praevia fide humana ratio 
multas et subljmes veritates reperire. Philosophos Platonicos saepe lau- 
dat quod eorum placita adeo essent vicina doctrinis Christianis ; extolHt 
interdum vires et virtutes quae homini etiam lapso natura competunt 
{De Civ. Dei XXII, xxiv); seposito quovis praesupposito dogmatico Aca- 
demicos refutat; incredulos passim aggreditur armis solius rationis, nulla 
ab eis fide praerequisita, quem tamen modum procedendi dicit esse 
praeposterum (D^ Mor. Eccl. Cath. I, ii, 3). Revera non sibi ponit quae- 
stionem quid possit ratio humana per se sola. Respicit enim hominem 
in statu in quo de facto exsistit, lapsum scilicet et gratia elevatum et 
revelatione adjutum; nec ullibi conatur philosophiam elaborare quae sit 
a religione Catholica independens et quasi autonoma. 



iii. [ntellectum valde ama. Epis. CXX (ad Consentium) 
i, 3: Absit namque ut hoc in nobis Deus oderit, in quo nos 
reliquis animantibus excellentiores creavit. Absit, inquam, ut 
ideo credamus ne rationem accipiamus sive quaeramus; cum 
etiam credere non possemus, nisi rationales animas haberemus. . . 
6. Haec dixerim ut fidem tuam ad amorem intelligentiae cohor- 
ter, ad quam ratio vera perducit, et cui fides animum praepa- 
rat. . . ii, 8. Habet namque fides oculo? suos, quibus quodam- 
modo videt verum esse quod nondum videt, et quibus certissime 
•videt nondum se videre quod credit. Porro autem qui vera ra- 
tione jam quod tantummodo credebat intelligit, profecto prae- 
ponendus est ei qui cupit adhuc intelligere quod credit. . . Sic 

igitur homo fidelis debet credere quod nondum videt, ut visio- 
nem et speret et amet. . . iii, 13. Intellectum vero valde ama; 
quia et ipsae Scripturae sanctae, quae magnarum rerum ante 
intelligentiam suadent fidem, nisi eas recte intelligas, utiles tibi 
esse non possunt. . . 14. Tu autem,.carissime, ora fortiter el 
fideliter ut det tibi Dominus intellectum. 

De Trin. XV, ii, 2: Si ergo quaesitus inveniri potest, cui 
dictum est ' Quaerite faciem ejus semper ' ? An et inventus forte 
quaerendus est? Sic enim sunt incomprehensibilia requirenda, 
ne se existimet nihil invenisse qui, quam sit incomprehensibile 
quod quaerebat, potuerit invenire. Cur ergo sic quaerit, si in- 
comprehensibile comprehendit esse quod quaerit, nisi quia ces- 
sandum non est, quamdiu in ipsa incomprehensibilium rerum 
proficitur, et melior meliorque fit quaerens tam magnum bonum, 
quod et inveniendum quaeritur et quaerendum invenitur? Nam 
et quaeritur ut inveniatur dulcius, et invenitur ut quaeratur avi- 
dius. . . Fides quaerit, intellectus invenit. . . Et rursus intellectus 
eum quem invenit adhuc quaerit. 

a. Contra Acad. IIl, xx, 43: « ita enim jam sum affectus, ut quid 
sit verum, non credendo solum, sed etiam intelligendo apprehendere 
impatienter desiderem ». De Lib. Arb. II, ix, 25: « cum id agatur intei 
nos ut non quid credamus respondendum sit, sed quid dilucida intelli- 
gentia tenendum sit ». De Trin. XV, xxviii, 51: « Ad hanc regulam fide 
dirigens intentionem meam. . . quaesivi te, et desideravi intellectu vidert 
quod credidi, et multum disputavi et laboravi ». Ipsi haeretici nos ad in^ 
tellectum excitant, « quamdiu imperitiae nostrae tenebris delectati, dor 
mire malumus quam lucem veritatis intueri De Vera Rel. viii, 15; Di 
Gen. contra Man. I, i, 2. 

b. De vi rationis, quam parvi facere aliquando forte videtur, Di 
Lib. Arb. I, vi, 14: « Adesto animo, et rationis vias pietate fretus ingre 
dere. Nihil est enim tam arduum atque difficile, quod non Deo juvant< 
planissimum atque expeditissimum fiat ». Ibid. III, v, 13: « Credat ergc 
[homo] Deum fecisse quod vera ratio ab eo faciendum fuisse cognovit 
etiamsi hoc in rebus factis non videt. . . Non enim cogitatione videre 
faciendum, nisi in iis rationibus quibus facta sunt omnia». 

c. De intellectu quasi medio inter fidem et speciem, cf. Enchir. v 

4. - Nonnihil scio. 

i. Falsutn est nihil posse percipi. - Contm Acad. III, 
X, 22: Duo sunt quae ab Academicis dicuntur, contra quae ut 
valemus venire instituimus: ' Nihil posse percipi ', et ' Nulli rei 
debere assentiri '. 

23. Nihil ais in philosophia posse percipi. . . Tamen ego, 
qui longe adhuc absum vel a vicinitate sapientis, in istis phy- 
sicis nonnihil scio. Certum enim habeo aut unum esse mundum 
aut non unum ; et si non unum, aut finiti numeri aut infiniti. 
Istam sententiam Carneades falsae esse similem doceat. Item 
scio mundum istum nostrum aut natura corporum aut aliqua 
providentia esse dispositum. . . Et innumerabilia - physica hoc 
modo novi. Vera enim ista sunt disjuncta, nec similitudine aliqua 
falsi ea potest quisquam confundere. 

xi, 24. Unde, inquit, scis esse istum mundum, si sensus 
falluntur? Nunquam rationes vestrae ita vim sensuum refellere 
potuerunt, ut convinceretis nobis nihil videri ; nec omnino ausi 
estis aliquando ista tentare ; sed posse aliud esse ac videtur ve- 
hementer persuadere incubuistis. Ego itaque hoc totum. quale- 
cumque est. . . quod oculis meis apparet. . . mundum voco. Si 
dicis nihil mihi videri, nunquam errabo. . . Si autem hoc quod 
mihi videtur negas mundum esse, de nomine controversiam fa- 
cis, cum id a me dixerim mundum vocari. 

25. Quamobrem hoc dico: istam «totam corporum molem 
atque machinam in qua sumus, sive dormientes sive furentes 
sive vigilantes sive sani, aut unam esse aut non esse unam. . . 
Si autem unus et sex mundi sunt, septem mundos esse, quoquo 
modo affectus sum, manifestum est, et id me scire non impu- 
denter affirmo. Quare vel hanc connexionem, vel illas superio- 
res disjunctiones, doce somno aut furore aut vanitate sensuum 
posse esse falsas ; et me, si expergefactus ista meminero, victum 
esse concedam. Credo enim jam satis liquere quae per somnium 
et dementiam falsa videantur, ea scilicet quae ad corporis sensus 
pertinent. Nam ter terna novem esse et quadratum intelligibi- 
lium numerorum, necesse est vel genere humano stertente sit verum. 

Contra Acad. III, xiii, 29: An de dialectica nihil scire po- 
tuisti? Ego vero plura quam de quavis parte philosophiae. Nam 
primo omnes illas propositiones, quibus supra usus sum, veras 
esse ista me docuit. Deinde per istam novi alia multa vera. Sed 
quam multa sint numerate si potestis. Si quattuor in mundo 
elementa sunt, non sunt quinque. Si sol unus est, non sunt duo. 
Non potest una anima et mori et esse immortah"s. Non potest 
homo simul et beatus et miser esse. . . Docuit me [dialectica] 
si cujus eorum, quae per connexionem modo proposui, pars 
antecedens assumpta fuerit, trahere necessario id quod annexum 
est. Ea vero quae per repugnantiam vel disjunctionem a me sunt 
enuntiata, hanc habere naturam ut, cum auferuntur caetera, sive 
unum sive plura sint, restet aliquid quod eorum ablatione fir- 
metur. 

ii. Assensus non semper cohibendus. - Cotitm Acad. 
III, xiv, 30: Jam ergo ad [alteram] partem veniamus. . . Quid 
autem amplius desiderem nihil habeo, si jam probabile est non- 
nihil scire sapientem. . . Est enim sine dubitatiohe monstruosius 
sapientem non approbare sapientiam, quam sapientem nescire 
sapientiam. 

xiv, 32. Ergo arbitror ego sapienti certam esse sapientiam, 
i. e. sapientem percepisse sapientiam, et ob hoc eum non opi- 
nari cum assentitur sapientiae; assentitur enim ei rei, quam si 
non percepisset, sapiens non esset. . . Cum igitur et scit sapien- 
tiam et assentitur sapientiae, neque nihil scit, neque nulli rei 
sapiens assentitur. 

Ibid. xvi, 35: Quid si ergo aliquis adolescentium cum hos 
audierit dicentes: turpe est errare, et ideo nulli rei consentire 
debemus ; sed tamen cum agit quisque quod ei videtur probabile, 
nec peccat nec errat; illud tantum meminerit, quidquid occurrit 
vel animo vei sensibus non pro vero esse approbandum... 36. Illud 
est capitale, illud formidolosum, illud optimo cuique metuendum, 
quod nefas omne, si haec ratio probabilis erit (cum probabile 
cuiquam fuerit esse faciendum, tantum nulli quasi vero assen- 
tiatur), non solum sine sceleris sed etiam sine erroris vitupera- 
tione committat. 



4. - NONNIHIL SCIO 11 

a. Jacit etiam A. notissimum illud telum Stoicorum : « qui nihil ap- 
probat, nihil agit» (III, xv, 33). 

b. Non est lusus puerilis haec polemica contra Academicos. 11, ix, 
22: « De vita nostra, de moribus, de animo res agitur ». Eos magni fecit, 
utpote Platonicos qui veram ipsorum sententiam dissimularent; III, xvii, 
et al. In I Epis. (ad Hermog.) i, « Academicos, ait, ego ne inter jocandum 
quidem unquam lacessere auderem », quam utique admirationem postea 
compescuit. Recolendum est A. eos aliquamdiu prae ceteris philosophis 
approbasse. Porro ad hoc primum opus quod reversus ad Ecclesiam 
scripsit, jam senior refert lectorem tanquam ad refutationem victricem 
scepticorum; De Trin. XV, xv, 25; Enchir. xx, ubi adjungit: «Et utique 
fuerat removenda inveniendae desperatio veritatis, quae illorum videtur 
argumentis roborari ». 

c. Videtur hic sensibus concedere valorem solummodo phaenome- 
nalem,-certitudinem praestant de rebus non ut sunt, sed ut nobis ap- 
parent; 111; xi^ 26. De qua re postea. Satis sit hic animadvertere non ibi 
esse veram quaestionem. « Quidquid enim contra sensus ab eis dispu- 
tatur, non contra omnes philosophos valet. Sunt enim qui ista omnia, 
quae corporis sensu accipit animus, opinionem posse gignere confitentur, 
scientiam vero negant; quam tamen volunt intelligentia contineri, remo- 
tamque a sensibus in mente vivere ». Valeant dicta Carneadis contra 
sensismum Stoicorum et Epicureorum; veros Platonicos non feriunt. 
Refutat enim A. Aca:demicos ostendendo nos habere intuitus intellec- 
tuales veritatis. De tota hac disputatione cf. Boyer, Uidee de verite chez 
S. Aug., Ch. I. 

d. In Solil. ter adducit argumentum quod sequitur, ad monstrandum 
veritateni perire non posse : «R. Si manebit semper mundus iste, verum 
est mundum semper mansurum esse? A. Quis hoc dubitet. R. Quid si 
non remanebit? nonne ita verum est mundum non esse mansurum? 
A. Nihil resisto. R. Quid cum interierit, si interiturus est? nonne tunc 
id erit verum, mundum interiisse?... A. Et hoc concedo. R, Quid illud? 
Videturne tibi verum aliquid esse posse, ut veritas non sit? A. Nullo 
modo. R. Erit igitur veritas, etiamsi mundus intereat. A. Negare non 
possum. R. Quid si veritas ipsa occidat? nonne verum erit veritatem 
occidisse? A. Et istud quis negat? R. Verum autem non potest esse, si 
veritas non sit. A. Jam hoc paulo ante concessi. R. Nullo modo igitur 
occidat veritas » (II, ii, 2; xv, 28; I, xv, 29). De sensu hic vocis veritatis, 
quae valde anceps est apud A., cf. Solil. II, xi, 21 : « Quisnam igitur 
mirumputabit si ea qua vera sunt omnia, per se ipsa et in se ipsa vera 
sit veritas ». De ipso argumento, cf. S. Thomam, I Sum. xvi, a. 7, corpus 
et ad 4; De Ver. I, i, a. 5, ad 2. 

5. - Qui dubitat aliquid novit. 

i. Nisi esses, falli non posses. - De Lib. Arh. II, iii, 7 
(Quaeritur quomodo constet Deum esse) : A. Quare prius abs 
te quaero, ut de manifestissimis capiamus exordium, utrum tu 
ipse sis. An tu forte metuis ne in hac interrogatione fallaris, cum 
utique si non esses, falli omnino non posses? E. Perge potius 
ad caetera. A. Ergo quoniam manifestum est esse te, nec tibi 
aliter manifestum esset nisi viveres, id quoque manifestum est, 
viverete. Intelligisne ista duo esse verissima? E. Prorsus intelligo. 
A. Ergo etiam hoc tertium manifestum est, hoc est, intelligere 
te. E. Manifestum. A. Quid in his tribus tibi videtur excellere? 
E. Intelligentia. A. Cur tibi hoc videtur? E. Quia cum tria sint 
haec... qui intelligit, eum et esse et vivere certissimum est. 

De Vera Rel. xxxix, 73 (postquam exposuit ascensum animae 
ad Veritatem) : Aut si non cernis quae dico, et an vera sint 
dubitas, cerne saltem utrum te de iis dubitare non dubites; et 
si certum est te esse dubitantem, quaere unde sit certum. Non 
illic tibi, non omnino solis hujus lumen occurret, sed lumen 
verum quod illuminat omnem hominem venientem in hunc muri- 
dum... Deinde regulam ipsam quam vides concipe hoc modo: 
omnis qui se dubitantem intelligit, verum intelligit, et de hac 
re quam intelligit, certus est. Omnis igitur qui utrum sit veritas 
dubitat, in seipso habet verurri unde non dubitet; nec ullum 
verum nisi veritate verum est. Non itaque oportet eum de veritate 
dubitare, qui potuit undecumque dubitare. 

De Trin. X, x, xiv (Quia nihil « tam menti adest quam ipsa 
mens », quomodo quaerit seipsam erratque de sua natura?): Sed 
quoniam de natura mentis agitur, removeamus a consideratione 
nostra omnes notitias quae capiuntur extrinsecus per sensus cor- 
poris; et ea quae posuimus omnes mentes de seipsis nosse certas- 
que esse diligentius attendamus. [Utrum vis vivendi et cogitandi 
in nobis competat aeri, igni, ipsi corporis compagini dubitaverunt 
homines]. Vivere se tamen et meminisse et intelligere et velle 
et Gogitare et scire et judicare quis dubitet? Quandoquidem etiam 
si dubitat, vivit; si dubitat, unde dubitet meminit; si dubitat. 

dubitare se intelligit; si dubitat, certus esse vult; si dubitat, 
cogitat; si dubitat, scit se nescire; si dubitat, judicat non se 
temere consentire oportere. Quisquis igitur aliunde dubitat, de 
his pmnibus dubitare non debet: quae si non essent, de uUa 
re dubitare non posset. 

De Trin. XV, xii, 21 (contra Academicos): Exceptis enim 
quae in animum veniunt a sensibus corporis, in quibus tam multa 
aliter sunt quam. videntur... quantum rerum remanet quod ita 
sciamus sicut nos vivere scimus? In quo prorsus non metuimus 
ne aliqua verisimilitudine forte fallamur, quoniam certum est 
etiam eum qui fallitur vivere... Intima scientia est qua nos vivere 
scimus, ubi ne illud quidem Academicus dicere potest: fortasse 
dormis... furis fortassis et nescis; quia sanorum visis simillima 
sunt etiam visa furentium. Sed qui furit vivit ; nec contra Aca- 
demicos dicit : scio me non furere, sed scio me vivere. Nunquam 
ergo falli nec mentiri potest, qui se vivere dixerit scire. 

a. Praeclarum Augustini inventum. Vix subobscure innuitur in libris 
Contra Acad., IH, ix, 19; paulo magis in Solil. II, i, 1; De Beata Vita ii; 
De Lib. Arb. I, vi, 16. Clare apparet in De Lib. Arb. II, iii, 7. Tota sua 
amplitudine explicatur in operibus posterioribus : De: Trin. X, x, XIV, vi, 
XV, xii; De Gen. ad Lit. VII, xxi, 28; cf. etiam Enchir. xx. Nequaquam 
igitur est cogitatum quasi obiter ab A. emissum, cujus momentum non 
perspexerit. Non minus quam Cartesius ejus momentum intellexit idque 
exponit modo valde analogo. 

b. Manifestissime agitur de intuitu immediato; cf. De Trin. IX, iii, 3: 
« aut si quisquam dicit ex notitia generali vel speciali mentem credere 
se esse talem quales alias experta est, et ideo amare se ipsam, insipien- 
tissime loquitur *. Notatu dignum est hoc imprimis secundum A. scire 
hominem qui dubitat, se vivere. 

c. Textibus jam citatis ex facto quod dubitamus non tantum elucet 
nos aliquid certo scire, sed multa exposita sunt quae vel eo ipso vel 
exinde cognoscimus: nos esse, vivere, cogitare, velle; praestantius esse 
intelligere quam exsistere et vivere; qualis sit et non sit ipsa mens quae 
dubitat; quomodo statim ex dubio ad certitudinem de Veritate subsislente 
et illuminante assurgendum. Quare alios textus hoc loco subjungenuts 
qui naturam animae cogitantis ex ipsa e-jus cogitatione evolvunt. 

ii. Qualis sit anima quae dubitat. - De Trin. X, x, 16 
(Qui falsa sentiunt de natura animae, dicunt eam esse vel corpus 
vel compositionem seu temperationem corporis): Qui omnes non 
advertunt mentem nosse se etiam cum quaerit se, sicut jam 
ostendimus. Nullo modo autem recte dicitur sciri aliqua res, dum 
ejus ignoratur substantia. Quapropter cum se mens novit, sub- 
stantiam suam novit; et cum de se certa est, de substantia sua 
certa est. Certa est autem de se, sicut convincunt ea quae supra 
dicta sunt. [Cf. x, xiv, citatum sub i]. Nec omnino oerta est 
utrum aer an ignis sit, an aliquod corpus vel aliquid corporis. 
Non est igitur aliquid eorum; totumque illud quod se jubetur 
ut noverit, ad hoc pertinet ut certa sit non se esse aliquid eorum 
de quibus inderta est, idque solum esse se certa sit quod solum 
esse se certa est. Sic enim cogitat ignem aut aerem, et quidquid 
aliud corporis cogitat. Neque ullo modo fieri posset ut ita co- 
gitaret id quod ipsa est, quemadmodum cogitat id quod ipsa 
non est... Non per imaginale figmentum, sicut cogitantur absen- 
tia... sed quadam interiore non simulata sed vera praesentia (non 
enim quidquam illi est seipsa praesentius), sicut cogitat vivere 
se, et meminisse et intelligere et velle se. Novit enim haec in se, 
nec imaginatur quasi extra se illa sensu tetigerit... quidquid ei 
de se remanet, hoc solum ipsa est. 

De Gen. ad Lit. VII, xxi, 28: Nec ipsa [anima] sibi tale 
aliquid [corporeum] occurrit, cum se nescire non possit, etiam 
quando se ut cognoscat inquirit. Cum enim se quaerit, novit 
quod se quaerat, quod nosse non posset si se non nosset. Neque 
enim aliunde se quaerit quam a seipsa. Cum ergo quaerentem 
se novit, se utique novit ; et omne quod novit tota novit. Cum 
itaque se quaerentem novit, tota se novit; ergo et totam se novit; 
neque enim aliquid aliud, sed seipsam tota novit... Desinat ergo 
nunc interim suspicari se esse corpus ; quia si aliquid tale esset, 
talem se nosset, quae magis se novit quam caelum et terram, 
quae per sui corporis oculos novit. 

De Trin. XIV, vi, 8: Tanta est tamen cogitationis vis, ut 
nec ipsa mens quodam modo se in conspectu suo pohat, nisi 
quando se cogitat; ac per hoc ita nihil in conspectu mentis est 
nisi unde cogitatur, ut nec ipsa mens, qua cogitatur quidquid 

cogitatur, aliter possit esse in conspectu suo nisi seipsam cogi- 
tando. Quomodo autem, quando se non cogitat, in conspectu 
suo non sit, cum sine se ipsa nunquam esse possit, invenire non 
possum... Proinde restat ut aliquid pertinens ad ejus naturam 
sit conspectus ejus, et in eam, quando se cogitat, non quasi per 
loci spatium sed incorporea conversione revocetur; cum vero 
non se cogitat, non sit quidem in conspectu suo, nec de illa 
suus formetur obtutus, sed tamen noverit se tanquam ipsa sit 
sibi memoria sui. 

a. Breviter: Anima non est quid corporale. Etenim quia se intuetur, 
novit certo et immediate quid ipsa sit. Atqui non habet talem notitiam 
cujusvis corporis, nec certo et immediate novit se esse corpus. Ergo non 
est corpus ; sed est id tantum quod clare percipit se esse, i. e. substantia 
quae vivit, meminit, intelligit, vult. Cf. Descartes, Med. II et VI, Adam 
et Tann. VII, pp. 27-28, 56. 

b. Ad animam infantis quod spectat, cf. De Trin. XIV, v, 7; De 
Civ. Dei XXII, xiv, 3 init. 

6. - Ascensus animae ad Deum. 

Conf. VII, xvii, 23: Quaereris enim unde approbarem pul- 
chritudinem corporum sive caelestium sive terrestrium, et quid 
mihi praesto esset integre de mutabilibus judicanti et dicenti : hoc 
ita esse debet, illud non ita; hoc ergo quaerens unde judicarem, 
cum ita judicarem, inveneram incommutabilem et veram veritatis 
aeternitatem supra mentem meam commutabilem. Atque ita gra- 
datim a corporibus ad sentientem per corpus animam, atque inde 
ad ejus interiorem vim, cui sensus corporis exterioris nuntiaret, 
et quousque possunt bestiae ; atque inde rursus ad ratiocinantem 
potentiam, ad quam refertur judicandum quod sumitur a sensibus 
corporis. Quae se quoque in me comperiens mutabilem, erexit 
se ad intelligentiam suam, et abduxit cbgitationem a consuetu- 
dine, subtrahens se a contradicentibus tribus phantasmatum, ut 
inveniret quo lumine aspergeretur, cum sine ulla dubitatione 
clamaret incommutabile praeferendum esse mutabili, unde nosset 
ipsum incommutabile, quod nisi aliquo modo nosset, nullo modo 
illud mutabili certo praeponeret ; et pervenit ad id quod est in 

ictu trepidantis aspectus. Tunc vero 'invisibilia tua per ea quae 
facta sunt intellecta ' conspexi, sed aciem figere non evalui, et 
repercussa infirmitate redditus solitis non mecum ferebam nisi 
amantem memoriam et quasi olfacta desiderantem quae comedere 
nondum possem. 

Conf. IX, X, 24 (colloquium Ostiense): Cumque ad eum 
finem sermo perduceretur, ut carnalium sensuum delectatio quan- 
talibet in quantalibet luce corporea prae illius vitae jucunditate 
non comparatione, sed ne commemoratione quidem digna vi- 
deretur, erigentes nos ardentiore affectu in id ipsum, peram- 
bulavimus gradatim cuncta corporalia et ipsum caelum, unde 
sol et luna et stellae lucent super terram. Et adhuc ascendeba- 
mus interius cogitando et loquendo et mirando opera tua, et 
venimus in mentes nostras; et transcendimus eas, ut attingeremus 
regionem ubertatis indeficientis, ubi pascis Israel in aeternum 
veritate pabulo; et ibi vita sapientia est, per quam fiunt omnia 
ista, et quae fuerunt et quae futura sunt; et ipsa non fit, sed 
sic est ut fuit, et sic erit semper, Quin potius fuisse et futurum 
esse non est in ea, sed esse solum, quoniam aeterna est; nam 
fuisse et futurum esse non est aeternum. Et dum loquimur et 
inhiamus illi, attingimus eam modice toto ictu cordis. Et suspi- 
ravimus et reliquimus ibi religatas primitias spiritus; et Temea- 
vimus ad strepitum oris nostri, ubi verbum et incipitur et fini- 
tur. Et quid sijnile Verbo tuo, Domino nostro, in se permanenti 
sine vetustate, atque innovanti omnia? 

a. Doctrinam suam de cognitione exponit maxime A. secundum 
momenta hujus ascensus, ita ut potissimum quaeratur quomodo Deum 
noverimus. Sed ascensus ille complectitur insuper et doctrinam de gratia 
et mysticam Augustini. Pluries evolvitur, cum fusius tum brevius; cf. De 
Lib. Arb. II, iii-xiii (elaboratio plenissima); De Vera Rel. xxxix, 73 (a 
certitudine de dubio meo repente ad Deum, cf. supra, 5, i); Conf. X, 
vi et sqq. (ubi introducitur longa inquisitio de memoria); Enar. in Ps. 
xli, 7 et sqq.; D^ Civ. DeiVWl, vi (quomodo Platonici gradibus ascendant). 

b. Ad integrum ascensum pertinet refutatio sceptismi et constatatio 
me nonnulla scire eo ipso quod dubito; cf. De Lib. Arb. et De Vera 
Rel., loc. cit. Sed plerumque, illo gressu praesupposito, incipit a mundo 
corporeo; non ita tamen ut extemplo inde ad Dei existentiam evolet 
vi principii causalitatis. Otiosiorem viam et suaviorem praeoptat, cujus 

meatus per animam nostram conducunt. Minus enim conatur vi dialectica 
assensum cogere quam paulatim et gradatim totum liominem manuducere. 
Quare nunc in hoc nunc in illo stadio diutius dimoratur, vel etiam rem 
jam antea explicatam, omissis ambagibus, brevissime conficit. Cf. GiLSON, 
Introduction, pp. 12-29. 

c. Methodum illam procedendi « gradibus quibusdam infirmo gres- 
sui nostro accomodatis » {DeMag.vWi, 21) Platonicis attribuit; De Civ. 
Dei VIII, vi. Principium secundum quod ascensus perficitur est hoc: 
«qui judicat eo de quo judicat esse meliorem »; De Lib. Arb. II, v, 12 
et al. Ratiocinatio ipsa ad hoc fere constringi potest: nonnihil verum 
novimus; ergo exsistit Deus; cf. De Vera Rel. xxxix, 73. 

7. - De visione corporali, i. e. per sensus externos. 

i. Quid sensus. - De Qiiatit. Animae xxiii, 41: A. Respon- 
deas mihi, quidnam tibi videtur iste esse sensus quo anima per 
corpus utitur... Vellem autem definiri mihi abs te, quid sit ipse 
sensus, ut eadem definitione omnia illa [scil. quinque sensus] 
includerentur, neque ah'ud quidquam quod sensus non esset in 
ea intelhgeretur.... Attende ergo: nam sensum puto esse, non 
latere animam quod patitur corpus, xxv, 48. Cur ergo dubitas 
quid ilh" definitioni sit addendum? E. Jam video sic esse defi- 
niendum, ut sensus sit passio corporis per seipsam non latens 
animam ; nam et omnis sensus hoc est, et omne hoc, ut opinor, 
sensus est. xxx, 58. E. Manet ergo illa definitio tuta et probata? 
A. Manet vero. 

a. Loci praecipui de cognitione sensibili: De Quant An. xxiii-xxx 
(quid sit sentire); De Mus. VI (corpus non agit in animam); De Lib. 
Arb. II, iii-vii (sensus interior); De Trin. XI (trinitates in homine exte- 
riore); De Gen. ad Lit. XII (tria genera visionum). Cf. Kalin, Die 
Erkenntnislehre des HL A., I Teil; Gilson, Introduction 1, Ch. iv. 

b. Additur definitioni illud «per seipsam», quia passione corporis 
potest animae manifestari aliquid quod non sentitur, v. g., viso fumo, 
ignis non visus cognoscitur adesse; item, «cum crescimus vel senescimus, 
neque id nos ullo sensu seritire manifestum est, nec id tamen animam 
latet» (xxv, 48). Dicitur «non latere», quoniam hoc commune est sensui 
et intellectui (xxx, 58). Vis definitionis clarius patebit textibus infra citatis. 

c. De Trin. IX, xii, 18: « Liquido tenendum est quod omnis res 
quamcumque cognoscimus, congenerat in nobis notitiam sui. Ab utroque 
enim cognitio paritur, a cognoscente et cognito ». Nulla oritur sensatio 
organo non affecto ab aliquo corpore, nec ullam imaginem fingere pos- 

sumus, cujus partes et elementa non habita sunt mediantibus sensibus. 
De Trin. XI, ii, 3: « ex corpore quod videtur gignitur visio », « ex visibili 
et vidente gignitur visio »; et cf. ibid. viii, 13. 

d. Definitio recitata satis innuit subjectum quod sentit esse ipsam 
animam. Quae sententia saepe inculcatur: « quia et sentire et meminisse 
animae est» {De Mhs. VI, iv, 7); « quoniam sentire non est corporis, 
sed animae per corpus » iJDe Gen. ad Lit. III, v, 7); « neque enim corpus 
sentit, sed anima per corpus, quo velut nuntio utitur ad formandum in 
seipsa qiiod extrinsecus annuntiatur » ijbid. XII, xxix, 50); « animae enim 
est dolere, non corporis, etiam quando ei dolendi causa exsistit a corpore, 
cum in eo loco dolet ubi laeditur corpus ». In Retract. I, i, 2, corrigit 
locutiones quibus dixit oculos videre, aures audire, etc. : « Est enim sensus 
et mentis; sed eorum more tunc loquebar, qui sensum nonnisi corporis 
dicunt et sensibilia nonnisi corporalia ». 

ii. Anima sentiendo non patitur a corpore. De Mus. 
VI, V, 8: Verumtamen... diligenter considerandum est utrum re- 
vera nihil sit aliud quod dicitur audire, nisi aliquid a corpore in 
anima fieri. Sed perabsurdum est fabricatori corpori materiam 
quoquo modo animam subdere. Neque enim anima est corpore 
deterior, et omnis materia fabricatore deterior. Nullo modo igi- 
tur anima fabricatori corpori est subiecta materies. Esset autem 
si aliquos in ea numeros corpus opereratur. Non ergo, cum au- 
dimus, fiunt in anima numeri ab iis quos in sonis cognoscimus. 
<Cujus rei quamvis claudicet explicatio nostra) non tamen ideo 
ista certiora de manibus debemus amittere. 

De Gen. ad Lit. XII, xvi, 33: Hic exsistit quiddam mirabile, 
ut cum prior sit corpore spiritus, et posterior corporis imago 
quam corpus, tamen quia illud quod tempore posterius est fit 
in eo quod natura prius est, praestantior sit imago corporis in 
spiritu quam ipsum corpus in substantia sua. Nec sane putandum 
est facere aliquid corpus in spiritu, tanquam spiritus corpori fa- 
cienti materiae vice subdatur. Omni enim modo praestantior est 
qui facil, ea re de qua aliquid facit ; nec ullo modo spiritu praestan- 
tius est corpus, - immo perspicuo modo spiritus corpore. Quam- 
vis ergo prius videamus aliquod corpus, quod antea non videramus, 
atque inde incipiat imago ejiis esse in spiritu nostro, quo illud 
cum absens fuerit recordemur: tamen eandem ejus imaginem hon 
corpus in spiritu, sed ipse spiritus in seipso facit celeritate mirabili. 

a. Ut melius intelligantur excerpta ex De Musica VI, haec atten- 
dantuf: distinctis jam in quolibet versu quinque generibus numerorum, 
vid. sonantium, auditorum, prolatorum, recordatorum, judicialium (ii- 
iv), vult A. eorum excellentiam invicem determinare. Oritur difficultas 
praecipua de numeris extra sonantibus et sensu auditis; c[uibus si regula 
generalis « facientes factis jure anteponuntur » ita applicatur ut numeri 
sonantes praeferantur auditis, sequeretur sonum in corpore meliorem 
esse sono in anima, et praesupponendum erat corpus posse aliquid in 
animum agere. In textu citato pergit negando hoc praesupppni posse. 

iii. Quid sit sentire indagatur diligentius. De Mus. VI, 
V, 9: Cito dicam quid sentio... Ego enim ab anima hoc corpus" 
animari non puto, nlsi intentione facientis. Nec ab isto quid- 
quam illam pati arbitror, sed facere de illo et in illo tanquam su- 
bjecto divinitus dominationi suae: aliquando tamen cum facih"- 
tate operari, quanto pro ejus meritis magis minusve illi cedit 
natura corporea. Corporaha ergo quaecumque huic corpori in- 
geruntur aut objiciuntur extrinsecus, non in anima sed in ipso 
corpore aliquid faciunt, quod operi ejus aut adversetur aut con- 
gruat. Ideoque cum renuitur adversanti, et materiam sibi subjec- 
tam in operis sui vias difficulter impingit, fit attentius ex diffi- 
cultate in actionem ; difficultas propter attentionem cum eam non 
latet, sentire dicitur, et hoc vocatur dolor aut labor. Cum autem 
congruit quod infertur aut adjacet, facile totum id vel ex eo 
quantum opus est, in sui operis itinera traducit. Et ista ejus actio, 
qua suum corpus convenienti extrinsecus corpori adjungit, quo- 
niam propter quiddam adventitium attentius agitur, non latet, sed 
propter convenientiam cum voluptate sentitur. [Exph'catur itidem 
quid sit famis et sitis, cruditas, aegrotatio]. 

10. Et ne longum faciam, videtur mihi anima, cum sentit in 
corpore, non ab illo aliquid pati, sed in ejus passionibus atten- 
tius agere, et has actiones, sive faciles propter convenientiam sive 
difficiles propter inconvenientiam, non eam latere: et hoc totum 
est quod sentire dicitur. Sed iste sensus, qui etiam dum nihil 
sentimus inest tamen, instrumentum est corporis, quod ea tem- 
peratione agitur ab anima, ut in eo sit ad passiones corporis cum 
attentione agendas paratior, similia similibus ut adjungat, repel-J 
latque quod noxium est. Agit porro, ut opinor, luminosum ali-l 



7. - DE VISIONE CORPORALI 21 

quid in oculis, aerium serenissimum et mobilissimum in auri- 
bus..., agit haec anima cum quiete, si ea quae insunt in unitate 
valetudinis, quasi familiari quadam consensione cesserunt. Cum 
autem adhibentur ea quae nonnulla, ut ita dicam, alteritate cor- 
pus afficiunt, exserit attentiores actiones, suis quibusque locis 
atque instrumentis accomodatas: tunc videre, vel audire, vel olfa- 
cere, vel gustare, vel tangendo sentire dicitur; quibus actionibus 
congrua hbenter associat, et moleste obsistit incongruis. Has 
operationes passionibus corporis puto animam exhibere cum sen- 
tit, non easdem passiones recipere. 

11. Cum ergo id quod in eo membro [aure] simile est aeri 
moveatur aere percusso, animam illam, quae ante istum sonum 
vitah motu in silentio corpus aurium vegetabat, num putamus 
cessare posse ab opere movendi quod animat, aut eodem modo 
movere commotum extrinsecus aerem auris suae, quo movebat 
antequam ille illaberetur sonus?... Hos autem ahter movere, 
nonne fatendum est facere esse, non pafi? 

12. Hae sunt operationes quas adhibet anima praecedentibus 
passionibus corporis, quae delectant eam associantem, offendunt 
resistentem. Cum autem ab eisdem suis operationibus ahquid 
patitur, a seipsa patitur, non a corpore ; sed plane cum se acco- 
modat corpori. Et ideo apud seipsam minus est, quia corpus 
semper minus quam ipsa est. 

13. Sicut est affectio corporis quae sanitas dicitur: nulla 
quippe atteritione nostra opus habet, non quia nihil tunc agit 
anima in corpore, sed quia nihil facilius agit. 

15. Cum igitur ipsum sentire movere sit corpus adversus 
illum motum qui in eo factus est, nonne existimas ideo nos non 
sentire cum ossa et ungues et capilli secantur... quia minus li- 
bero aere penetrantur, mobili scilicet elemento...? 

De Qen. ad Lit. XII, xvi, 33: tamen eandem eiu [objecti] 
imaginem non corpus iri spiritu, sed ipse spiritus in seipso facit 
celeritate mirabih", quae ineffabiliter longe est a corporis tarditate ; 
cujus imago mox ut ocuh"s visum fuerit, in spiritu videntis nullius 
puncti temporis interpositione formatur. 

xxiii, 49. Quod autem nunc insinuare satis arbitror, certum 
est esse spiritualem quamdam naturam in nobis, ubi corporahum 

rerum formantur similitudines; sive cum aliquod corpus sensu 
corporis tangimus, et continuo formatur ejus similitudo in spi- 
ritu memoriaque reconditur; sive cum absentia corpora jam nota 
cogitamus, ut ex eis formetur quidam spiritualis aspectus... 

xxiv, 51. Quamvis in eadem anima fiant visiones... praestan- 
tior est visio spiritualis quam corporalis, et rursus praestantior 
intellectualis quam spiritualis. Corporalis enim visio sine spiri- 
tuali esse non potest: quandoquidem momento eodem quo cor- 
pus sensu corporis tangitur, fit etiam in animo tale aliquid, non 
quod hoc sit sed quod simile sit ; quod si non fieret, nec sensus 
ille esset, quo ea quae extrinsecus adjacent sentiuntur. Neque 
enim corpus sentit, sed anima per corpus, quo velut nuntio 
utitur ad formandum in seipsa quod extrinsecus nuntiatur. Non 
potest itaque fieri visio corporalis, nisi etiam spiritualis simul 
f iat ; sed non discernitur nisi cum fuerits ensus ablatus a corpore, 
ut id quod per corpus videbatur inveniatur in spiritu. 

a. Haec theoria sensationis propria est Augustino et originalis. Re- 
currit explicite in De Geti. ad Lit. XII (a. d. 415 cc), nec quidquam 
ejus notatum est in Retractationibus. Sed aliis etiam locis clare innuitur, 
V. g. De Gen. ad Lit. III, v, 7; ibid. VII, xix, 25: « Et cum affiictiones 
corporis moleste sentit, actionem suam qua ilH regendo adest, turbato 
ejus temperamento impediri offenditur, et haec bffensio dolor vocatur ». 

b. Duo prima quae citavimus excerpta ex De Gen. ad Lit. XII, 
respiciunt directe visionem quam A. vocat spiritualem. Tria enim distin- 
guit genera visionum : corporale, spirituale, intellectuale. « Primum ergo 
appellemus corporale, quia per corpus percipitur, et corporis sensibus 
exhibetur. Secundum spirituale; quidquid enim corpus non est, et tamen 
aliquid est, jam recte spiritus dicitur; et utique non est corpus, quamvis 
corpori similis sit, imago absentis corporis, nec ille ipse obtutus quo 
cernitur » (vii, 16). Spiritus de quo hic agitur est « vis animae quaedam 
mente inferior, ubi corporalium rerum similitudines exprimuntur » (ix, 
20). « Cum enim legitur, 'Diliges proximum tuum tanquam teipsum', 
corporaliter litterae videntur, spiritualiter proximus cogitatur, intellectua- 
liter dilectio conspicitur » (xi, 22). Sed quid praecise sit visio corporalis, 
ac proinde quomodo differat a spirituali, non est omnino clarum. Ali- 
quando videtur esse nonnisi ipsius organi affectio; (cf. Kalin, op. cit., 
p. 9 : « Non est nisi organi alteratio »). Saepius includit obtutum animae 
quae cernit hanc alterationem, i. e. sensatione consciam. Sed anima non 
potest ita aliquid sentire quin imaginem ejus sibi efformet, quod jam 

ad visionem spiritualem dicitur pertinere. Utique « corporalis visio sine 
spirituali esse non potest » {De Gen, ad Lit Xll, xxiv, 51), « cum ali- 
quid oculis cernitur, continuo fit imago eius in spiritu » {Ibid. xi, 22); 
sed quid esset illud « oculis cernere », sublata imagine in spiritu? 

c. Non immediate agit anima in corpus humidum et terrenum, sed 
mediantibus elementis subtilioribus; De Gen, ad Lit III, v, 7: « Anima 
tamen, cum corporea non sit, per subtilius corpus agitat vigorem sen- 
tiendi. Inchoat itaque motum in omnibus sensibus a subtilitate ignis, sed 
non in omnibus ad idem pervenit». Ibid. VII, xix, 25: « Per lucem ta- 
men et aerem... tanquam per ea quae spiritu similiora sunt, corpus 
administrat ». Ibid. XII, xvi, 32. De quinque sensibus et de sensibilibus 
communibus, cf. De Lib. Arb. II, iii, 8. Inter omnes eminet visus, qui 
« se foras porrigit, et per oculos emicat longius quaquaversum potest 
lustrare quod cernimus » De Quant An. xxiii, 43) ; oculi enim foras 
emittunt radios lucis, mediantibus quibus anima videt obiecta ab oculis 
distantia. De Gen. ad Lit I, xvi, 31; IV, xxxiv, 54; De Trin. IX, iii, 3 
(« quod subtilissime obscurissimeque disseritur »). 

d. Locis citatis patet Augustinum modo magis Platonico quam Aristo- 
telico concipere modum unionis animae et corporis quem ipse profitetur 
esse « omnino mirum, nec comprehendi ab homine posse » {De Civ. Dei, 
XXI, x, 1). Certe aggreditur Platonicos dicentes verum hominem esse 
solam animam, corpus vero in se malum esse. « Non totus homo, sed 
pars melior hominis est anima » {De Civ. Dei, XIII, xxiv). « Quisquis 
ergo a natura humana corpus alienare vult, desipit » De An. et eius Orig. 
IV, ii, 3. Et in De Trin. XV, vii, 11, proponit definitionem hominis plane 
Peripateticam : « Homo est substantia rationalis constans ex anima et 
corpore». Attamen refert sine scandalo locutiones illas Platonicas de equite 
in equo, de gubernatore et navi, de auriga et bigis, de homine et indu- 
mento, de domina et servo ; anima (utique lapsa) praegravatur corpore, 
oneratur mortalibus membris ; corpus administrat, regit, ornat, eoque uti- 
tur; definitur animus « substantia quaedam ratione particeps, regendo 
corpori accomodata » De Quant An. xiii, 22) ; et homo « anima rationa- 
lis, mortali atque terreno utens corpore » {De Mor. Eccl. Cath. I, xxvii, 
52), vel etiam < anima rationalis habens corpus » (/« loan. Evan. XIX, 15). 

iv. Dependentia a memoria. De Mas. VI, viii, 21 : In au- 
dienda itaque vel brevissima syllaba, nisi mernoria nos adiuvet, 
ut eo mpmento temporis quo iam non initium sed finis syllabae 
sonat, maneat ille motus in animo qui factus est cum initium 
ipsum sonuit, nihil nos audisse possumus dicere. Hinc est iliud 

quod plerumque alia cogitatione occupati, coram loquentes non 
nobis videmur audisse: non quia occursores ilios numeros non 
agit tunc anima, cum sine dubio sonus ad aures perveniat, et illa 
in passione corporis sui cessare non possit, nec possit nisi aliter 
moveri quam si illa non f ieret ; sed quia intentione in aliud sub- 
inde exstinguitur motionis impetus, qui si maneret, in memoria 
utique maneret, ut nos et inveniremus et sentiremus audisse... 
Siquidem nec in ipsis corporum formis quae ad oculos pertinent, 
possumus rotunda vel quadrata vel quaecumque alia solida et 
determinata iudicare et omnino sentire, nisi ea ob oculos verse- 
mus. Cum autem alia pars aspicitur, si exciderit quod est aspectum 
in alia, frustratur omnino iudicantis intentio, quia et hoc aliqua 
mora temporis fit. 

De Gen. ad Lit. XII, xvi, 33: Itemque in auditu, nisi au- 
ribus perceptae vocis imaginem continub spiritus in seipso for- 
maret, et in memoria retineret, ignoraretur secunda syllaba utrum 
secunda esset, cum iam prima utique nulla esset, quae percussa 
aure transiisset :, ac sic omnis locutionis usus... occideret... si 
transactos corporis motus spiritus non teneret, quibus consequen- 
tes in agendo connecteret. Quos utique non tenet nisi imagina- 
liter a se factos in se. 

a. Cf. infra, 8, ii, De memoria Sensibili. 

b. In De Trin. XI, i-vi, A. haec tria distinguit: corpus quod vide- 
tur, ipsam visionem, et quae utrumque coniungit animae intentionem, 
quaerens in sensatione imaginem quamdam SS. Trinitatis. Cui fini cum 
minus inserviret theoria illa singularis, subtilis et intellectu difficilis, quae 
ipsi est propria, eam non explicite profert, sed utitur locutionibus com- 
muni modo rem concipiendi magis accomodatis, quae tamen suae etiam 
doctrinae satis conveniant. V. g; ii, 2: « Ipsaque visio quid aliud quam 
sensus ex ea re quae sentitur informatus apparet?... nullo modo tamen 
eiusdem substantiae est corpus quo formatur sensus oculorum, cum 
idem corpus videtur, et ipsa forma quae ab eodem imprimitur sensui, 
quae visio vocatur. Corpus enim visum in sua natura separabile est... 
sensus [autem] et visio, i. e. sensus formatus extrinsecus, ad animantis 
naturam pertinet, omnino aliam quam est illud corpus quod videndo 
sentimus, quo sensus non ita formatur ut sensus sit, sed ut visio sit... 
Itemque illa animi intentio differt... ab ipso quoque sensu atque visione : 
quoniam solius animi est haec intentio ; sensus autem oculorum non ob 

aliud sensus corporis dicitur, nisi quia et ipsi oculi membra sunt cor- 
poris; et quamvis non sentiat corpus exanime, anima tamen commixta 
corpori per instrumentum sentit corporeum, et idem instrumentum sensus 
vocatur. 3. Ideoque non possumus dicere quod sensum gignat res visi- 
bilis; gignit tamen formam velut similitudinem suam, quae fit in sensu 
cum aliquid videndo sentimus. Sed formam corporis quod videmus, et 
formam quae ab illa in sensu videntis fit, per eundem sensum non dis- 
cemimus; quoniam tanta coniunctio est. 5. [Quare distinguendae sunt] 
species corporis quae videtur, et impressa eius imago sensui quod est 
visio sensusve formatus... [Hoc] alterum autem ita pertinet [ad animantis 
naturam] ut in corpore fiat, et per corpus in anima: fit enim in sensu, 
qui neque sine corpore est neque sine anima ». 

c. De sensationibus inconsciis cf. etiam De Trin. XI, viii, 15. 

d. Satis cemit difficultatem contra theoriam suam sensationis in eo 
quod anima plane inconscia sit aliquamm ipsius activitatum ; De An. et 
eius Orig. IV, v, 6 : « Et certe ibi erat, etiam quando illa nesciebat. Et 
cum viscera intrinsecus nostra non possint sine anima vivere, facilius ea 
potuit anima vivificare quam nosse » ; cf. Epis. IX, 3. Hanc aliam quo- 
que liceat nobis indicare : quomodo illa actio qua anima numeros cor- 
poris regit, continet, ordinat, etc, potest ipsi attentius agenti apparere 
tanquam sensatio voluptatis, doloris, famis? sed praesertim, quomodo 
talis operatio apparere potest tanquam repraesentatio alicuius qualitatis 
sensibilis, et quidem extra exsistentis? Non profecto clarum est utmm 
ipsa illa conscientia suae operationis constituat sensationem, an imago 
quam aninia in seipsa efformat celeritate mirabili. Quidquid id est, adeo 
subiectivae sunt imagines sensibiles, ut quo iure unquam haberi possint 
tanquam repraesentationes rerum extra non appareat. 



V. De sensu interiore. De Lib. Arb. II, iii, 8: A. Quid 
igitur ad quemque sensum pertineat, et quid inter se vel omnes 
vel quidam eorum communiter habeant, num possumus ullo eo/- 
rum sensu diiudicare? E. Nullo modo, sed quodam interiore ista 
diiudicantur... ad quem ab istis quinque notissimis cuncta refe- 
rantur. Namque ahud est quod videt bestia, aliud quo ea quae 
videndo sentit, vel vitat vel appetit: ille enim sensus in oculis 
est, ille autem intus in ipsa anima... nescio quid aliud quod 
omnibus communiter praesidet. 

a. Pergit disserendo de hoc sensu interiore usque ad v, 17. 

8. - De visione spirituali (i. e. imaginationis) 

I. De imaginatione. De Trin. XI, iii, 6 (trinitas cogitatior 
nis) : Quia etiam detracta specie corporis quae corporaliter sen- 
tiebatur, remanet in memoria similitudo eius, quo rursus voliin- 
tas convertat aciem ut inde formetur intrinsecus, sicut ex corpore 
obiecto sensibili sensus extrinsecus formabatur. Atque ita fit illa 
trinitas ex memoria, et interna visione, et quae utrumque copu- 
lat voluntate. Quae tria cum in unum coguntur, ab ipso coactu 
cogitatio dicitur... Pro illa specie corporis quae sentiebatur ex- 
trinsecus, succedit memoria retinens illam speciem quam per cor- 
poris sensum combibit anima ; proque illa visione quae foris erat 
cum sensus ex corpore sensibili formaretur, succedit intus similis 
visio, cum ex eo quod memoria tenet, formatur acies animi, et 
absentia corpora cogitantur: voluntasque ipsa... aciem recordan- 
tis animi convertit ad memoriam, ut ex illo quod illa retinuit 
ista formetur, et sit in cogitatione similis visio... tamen sic una 
et singularis apparet, ut duo quaedam esse non inveniantur nisi 
iudicante ratione... sed utriusque coniunctio, i. e. eius quam 
memoria tenet, et eius quae inde exprimitur ut formetur acies 
recordantis, quia simillimae sunt, velut Unam facit apparere. 

Ibid. iv, 7 : Quod ergo est ad corporis sensum aliquod cor- 
pus in loco, hoc est ad animi aciem similitudo corporis in me- 
moria ; et quod est aspicientis visio ad eam speciem corporis ex 
qua sensus formatur, hoc est visio cogitantis ad imaginem cor- 
poris in memoria constitutam, ex qua formatur acies animi. 

De Geti. ad Lit. XII, xii, 25: sed cum vigilantes, neque 
mente a sensibus corpons alienata in visione corporali sumus, 
discernimus ab ea visionem spiritualem, qua corpora absentia 
imaginaliter cogitamus, sive memoriter recordantes quae novi- 
mus; sive quae non novimus, et tamen sunt, in ipsa spiritus 
cogitatione utcumque formantes ; sive quae omnino nusquam 
sunt pro arbitrio vel opinatione fingentes. Ab his omnibus ita 
discernimus illa corporalia quae videmus et in quibus sunt sen- 
sus corporis nostri, ut non dubitemus haec esse corpora, illas 
vero imagines corporum. 



8. - DE VISIONE SPIRITUALI 27 

a. Cf. supra 7, iii, excerpta ex De Gen. ad Lit. XII. Enumerantur 
in hoc eodem opere operationes quae ad visionem spiritualem spectant, 
XII, xxiii, 49. Haec visio « medietatem quamdam » obtinet inter corpo- 
ralem et intellectualem, et activitas mentis quae tales imagines respicit 
vocatur «cogitatio». 

b. De Trin. XI, ix, 16: « In hac igitur distributione cum incipimus 
a specie corporis, et pervenimus usque ad speciem quae fit in contuitu 
cogitantis, quattuor species reperiuntur quasi gradatim natae altera ex 
altera... A specie quippe corppris quod cernitur, exoritur ea quae fit in 
sensu cernentis; et ab hac ea quae fit in memoria; et ab hac ea quae 
fit in acie cogitantis. Quapropter voluntas quasi parentem cum prole 
ter copulat: primo speciem corporis cum ea quam gignit in corporis 
sensu; et ipsam rursus cum ea quae fit ex illa in memoria; atque istam 
quoque tertio cum ea quae ex illa paritur in cogitantis intuitu... Visio- 
nes enim duae sunt: una sentientis, altera cogitantis... cum visio sen- 
tientis formatur ex corpore... cum visio cogitantis formatur ex methoria ». 
Secunda copulatio, qua sensatio in memoria reconditur, nullam gignit 
visionem. 

c. Ibid. vii, 12: « Quamvis enim haec trinitas... forinsecus invecta 
est animo, intus tamen agitur, et non est quidquam ejus praeter ipsius 
animae naturam ». 

ii. De memoria sensibili. - Cotif. X, viii, 15: Magna ista 
vis est memoriae, magna nimis, Deus meus, penetrale amplum et 
infinitum. Quis ad fundum ejus pervenit? Et vis est haec animi 
mei, atque ad meam naturam pertinet; nec ego ipse capio totum 
quod sum. Ergo animus ad habendum seipsum angustus est*, 
ut ubi sit quod sui non capit? Numquid extra ipsum ac non 
in ipso? Quomodo ergo non capit? Multa mihi super hoc obo- 
ritur admiratio, stupor apprehendit me. Et eunt homines admi- 
rari alta montium, et ingentes fluctus maris, et latissimos lapsus 
fluminum, et oceani ambitum, et gyros siderum, et relinquunt 
seipsos; nec mirantur quod haec omnia cum dicerem, non ea 
videbam oculis, nec tamen dicerem, nisi montes et fluctus et 
flumina et sidera quae vidi, et Oceanum quem credidi, intus in 
memoria mea viderem spatiis tam ingentibus quasi foris viderem. 
Nec ea tamen videndo absorbui quando vidi oculis; nec ipsa 
sunt apud me, sed imagines eorum; et novi quid ex quo sensu 
corporis impressum sit mihi. 

Conf. XI, xxvii, 35-36 (In versu discerno syllabas longas 
et breves) : Quid est ergo quod metior? Ubi est qua metior bre- 
vis? ubi est longa quam metior? ambae sonuerunt, avolaverunt, 
praeterierunt, jam non sunt: et ego metior, fidenterque respon- 
deo, quantum exercitato sensu fiditur, illam simplam esse, illam 
duplam, in spatio scilicet temporis. Neque hoc possum, nisi 
quia praeterierunt et finitae sunt. Non ergo ipsas, quae jam non 
sunt, sed aliquid in memoria mea metior, quod infixum manet. 
36. In te, anima meus, tempora mea metior. Noli mihi obstre- 
pere, quod est: noh" tibi obstrepere turbis affectionum tuarum. 
In te, inquam, tempora mea metior; affectionem quam res prae- 
tereuntes in te faciunt, et cum illae praeterierint manet, ipsam 
metior praesentem, non eas quae praeterierunt ut fieret; ipsam 
metior, cum tempora metior. 

a. Loci illi integri legendi sunt. De memoria intellectuali, cf. ibid. 
X, xii, et Epis. VII (ad Nebrid.), i, 1 : « Memoria tibi nulla videtur esse 
posse sine imaginibus et imaginariis visis, quae phantasiarum nomine 
appellare voluisti. Ego aliud existimo ». Usurpatur vox memoriae ab A. 
sensu valde amplo, ita ut complectatur omnia quae inconscia in anima 
latent; immo de ipso animo dicitur, Conf. X, xiv, 21: « cum animus 
sit etiam ipsa memoria ». De Trin. XV, xxi, 40, memoriae tribuit « omne 
quod scimus, etiamsi non inde cogitemus »; et expHcite docet dari me- 
moriam etiam praesentium; Ibid. XIV, xi, 14: « Cum ergo sibi [vir ille] 
praesens esset, nullo modo sui meminisset, nisi ad res praesentes me- 
moria pertineret » ; Ibid. vi, 8 : « sed tamen noverit se, tanquam ipsa sit 
sibi memoria sui ». 

iii. Phantasiae et phantasmata. - De Mus. VI, xi, 32: 
Haec igitur memoria quaecumque de motibus animi tenet, qui 
adversus passionibus corporis acti sunt, phantasiae graece vo- 
cantur; nec invenio quid eas latine malim vocare: quas pro co- 
gnitis habere atque pro perceptis, opinabilis vita est, constituta 
in ipso erroris introitu. Sed cum sibi isti motus occursant, et 
tanquam diversis et repugnantibus intentionis flatibus aestuant, 
alios ex aliis motibus pariunt; non jam eos qui tenentur ex oc- 
cursionibus passionum corporis impressi de sensibus, similes 
tamen tanquam imaginum imagines, quae phantasmata dici pla- 
cuit. Aliter enim cogito patrem meum quem vidi, aliter avum 

quem nunquam vidi. Horum primum phantasia est, alterum 
phantasma. Illud in memoria invenio, hoc in eo motu animi, 
qui ex iis ortus est quos habet memoria. Quomodo autem orian- 
tur haec, et invenire et explicare difficile est. Arbitror tamen 
quod si nunquam humana corpora vidissem, nuHo rtiodo ea 
possem visibili specie cogitando figurare, Quod autem ex eo 
quod vidi facio, memoria facio: et tamen aliud est in memoria 
invenire phantasiam, aHud de memoria facere phantasma. Quae 
omnia vis animae potest. . . ut nulla aha sit materies omnium 
falsarum opinionum, quam habere phantasias vel phantasmata 
pro cognitis, quae cognoscuntur per sensum. 

De Gen. ad Lit. XII, xviii, 40: Ego vero multo amph"us 
admiror, muUoque maxime stupeo quanta celeritate ac facihtate 
in se anima fabricetur imagihes corporum, quae per corporis 
oculos viderit, quam somniantium vel etiam in ecstasi visiones. 
Quaecumque tamen iUa natura visibnum est, procul dubio cor- 
pus non est. 

De Vera Rel. x, 18: Phantasmata porro nihil sunt aHud 
quam de specie corporis corporeo sensu attracta f igmenta ; quae 
memoriae mandare ut accepta sunt, vel partiri, vel muHipHcare, 
vel contrahere, vel distendere, vel ordinare, vel perturbare, vel 
quolibet modo figurare cogitando facilHmum est, sed cum verum 
quaeritur, cavere et vitare difficile. 

a. De Gen. ad Lit. XII, xx, 42 (ubi in eo est ut explicet visiones 
spirituales anormales): « Sed cum a corpore est ut talia visa cernantur, 
non ea corpus exhibet; neque enim habet eam vim, ut formet aliquid 
spirituale : sed sopito, aut perturbato, aut etiam intercluso itinere inten- 
tionis a cerebro, qua dirigitur sentiendi motus, anima ipsa, quae motu 
proprio cessare ab hoc opere non potest, quia per corpus non sinitur 
vel non plene sinitur corporalia sentire, vel ad corporalia vim suae in- 
tentionis dirigere, spiritu corporalium similitudines agit, aut intuetur 
objectas. Et si quidem eas ipsa agit, phantasiae tantum sunt; si autem 
objectas intuetur, ostensiones sunt «. Pergit explicando « nisum » animae 
ad tales imagines fingendas. 

b. Quamvis similes sint corporibus, nemo est « talibus imaginibus 
L ita deditus, ut credat sic esse in memoria sua, vel in ipso conspectu 

§cogitationis suae [res corporeas], ut locorum spatiis atque intervallis sive 
stent, sive moveantur. Porro si ea quae in animo nostro sunt corpori- 

bus locisque simillima, non tamen locorum spatiis atque finibus conti- 
nentur, nec intervallis localibus in nostra memoria reponuntur; quanto 
magis illa [intelligijbilia] » ; Epis. CXLVII, xvii, 43. 

c. Distinctio ista inter phantasias et phantasmata a Stoicis est di- 
vulgata. 



9. - Quaenam veritas competat sensibus. 

i. Sinceritas veritatis non apud sensus. - Contra Acad. 
III, xi, 26: Age, si dicat Epicureus quispiam: nihil habeo quod 
de sensibus conquerar; injustum est enim ab eis exigere plus 
quam possunt; quidquid.autem possunt videre ocuh, verum vi- 
dent. Ergone verum est quod de remo in aqua vident? Prorsus 
verum. Nam causa accedente quare ita videretur, si demersus 
unda remus rectus appareret, magis oculos meos falsae renun- 
tiationis arguerem. Non enim viderent quod talibus exsistentibus 
causis videndum fuit. Quid muUis opus est? Hoc de turrium 
motu, hoc de pinnuhs avium, hoc de ceteris innumerabilibus 
dici potest. Ego tamen fallor si assentiar, ait quispiam. Noh" plus 
assentiri, quam ut ita tibi apparere persuadeas, et nuUa deceptio 
est. Non enim video quomodo refellat Academicus eum qui di- 
cit: hoc mihi candidum videri scio; hoc mihi sapere dulciter 
scio; hoc mihi esse frigidum scio. 

De Vera Rel. xxxiii, 62: Sed ne ipsi quidem oculi fallunt; 
non enim renuntiare possunt animo nisi affectionem suam. Quod 
si non solum ipsi, sed etiam omnes corporis sensus ita renun- 
tiant ut afficiuntur, quid ab eis amplius exigere debeamus ignoro. 
Tolle itaque vanitantes, et nulla erit vanitas. Si quis remum frangi 
in aqua opinatur, et cum inde aufertur integrari, non malum 
habet internuntium, sed malus est judex, 

De Dlv. Quaes. 83, qu. ix: Omne quod corporeus sensus 
attingit, quod et sensibile dicitur, sine ulla intermissione tempo- 
ris commutatur. . . Quod autem non manet, percipi non potest; 
illud enim percipitur quod scientia comprehenditur. Comprehendi 
autem non potest quod sine intermissione mutatur. Non est \gi- 
tur exspectanda sinceritas veritatis a sensibus corporis. . . [Insu- 
per] iUud certe nemo est qui non cogatur fateri, nihil esse sen- 

sibile quod non habeat simile falso, ita ut internosci non possit. . . 
Si igitur sunt imagines sensibilium falsae, quae discerni ipsis 
sensibus nequeunt, et nihil percipi potest nisi quod a falso di- 
scernitur, non est judicium veritatis constitutum in sensibus. 

a. Ex duobus primis textibus videtur sequi nos non posse ex datis 
sensuum quidquid certum judicare de ipsis rebus. In tertio excerpto 
adducitur argumentum tritum Academicorum contra criterium Stoicorum, 
i. e. contra phantasiam catalepticam. Loci utique citati in prioribus Au- 
gustini operibus occurrunt; sed semper, more Platonicorum, multum 
diffidit imaginibus sensibilibus, neque unquam certitudinem ex sensibus 
habitam conferendam esse censuit cum certitudine de intelligibih'bus. 
Cf. De Civ. Dei, XI, xxvi. 

ii. Possunt tamen sensus fundamentum praebere ju- 
diciis certis de rebus. - De Gen. contra Man. II, xx, 30: Et 

quoniam necessitate jam per hos oculos et per has aures de ipsa 
veritate admonemur, et difficile est resistere phantasmatibus quae 
per istos sensus intrant in animam, quamvis per ipsos intret 
etiam ipsa admonitio veritatis; in ista ergo perplexitate, cujus 
"vultus non sudet ut manducet panem suum? 

Epis. XIII (ad Nebrid., paulo post opus Contra Acad.), 3: 
Hic forsitan dicas: quanquam corpora percipi nequeant, multa 
nos tamen ad corpora pertinentia intenigibiliter posse percipere, 
ut est quod novimus esse corpus. Quis enim neget, aut quis 
hoc verisimile potius quam verum esse fateatur? Ita cum ipsum 
corpus verisimile sit, esse tamen in natura tale quiddam veris- 
simum est : ergo corpus sensibile, esse autem corpus intelligibile 
judicatur; non enim posset aliter percipi. . . 4. illud quod intel- 
ligere appellamus, duobus modis in nobis fieri : aut ipsa per se 
mente atque ratione intrinsecus, ut cum intelligimus esse ipsum 
intellectum ; aut admonitione a sensibus, ut id quod jam dictum 
est, cum intelligimus esse corpus. 

De Trin. XV, xii, 21: Cum enim duo sint genera rerum 
quae sciuntur: unum earum quae per sensus corporis percipit 
animus, alterum earum quae per se ipsum ; multa illi philosophi 
(Academici) garrierunt contra corporis sensus. . . Sed absit a 
nobis ut ea quae per sensus corporis didicimus, vera esse du- 

bitemus. . . Absit etiam ut scire nos negemus, quae testimonio 
ciidicimus aliorum. 

De Gen. ad Lit. XII, xii, 25 (supra citatum, sub 8, i): Ab 
his omnibus [imaginatis] ita discernimus illa corporalia quae vi- 
demus et in quibus praesentibus sunt sensus corporis nostri, ut 
non dubitemus haec esse corpora, illas vero imagines corporum. 

xiv, 29. Quid enim faciunt oculi non habent, cum simile 
corpus viderint, quod ab alio discernere non possint; aut quid 
faciat animi intentio, cum in spiritu facta fuerit corporis simi- 
litudo, quam non valeat distinguere a corpore. Sed adhibetur 
intellectus, quaerens quid illa significent vel utile doceant. 

a. Videt profecto A. difficultatem, Platonicis adeo molestam : quo- 
modo et quousque cognitio intellectualis a sensibus pendeat ? quam ta- 
men nullibi fuse et data opera aggreditur. Explicite asserit nos monen- 
tibus sensibus posse intellectu scire mundum corporeum exsistere. Sed 
implicite supponit multas alias certitudines intellectuales inde derivari ; 
cf. infra, 20, 21, De Ratione Inferiore. Modo etiam generali supponit 
sensus nostros, vigilantibus nobis neque ullo morbo laborantibus, cor- 
pora externa satis accurate referre, ita ut ipsis credere debeamus. De 
Civ. DeL XIX, xviii : « Creditque sensibus in rei cujusque evidentia, 
quibus per corpus anima utitur ; quoniam miserabilius fallitur, qui nun- 
quam putat eis esse credendum ». Tandem communi experientia fretus 
affirmat nos posse plerumque ratione distinguere inter perceptiones sen- 
suum et imaginationes, etsi aliquando « tanta offenditur similitudo spe- 
ciei corporalis expressa ex memoria, ut nec ipsa ratio discernere sina- 
tur, utrum foris corpus ipsum videatur, an intus tale aliquid cogitetur» 
{De Trin. XI, iv, 7). 

10. - Penitus esse ista sensibilia fugienda. 

Solil. I, xiv, 24 (De sapientia adipiscenda) : R. Unum est 
quod tibi possum praecipere; nihil plus novi: penitus esse ista 
sensibilia fugienda, cavendumque magnopere, dum hoc corpus 
agimus, ne quo eorum visco pennae nostrae impediantur, quibus 
integris perfectisque opus est ut ad illam lucem ex his tenebris 
evolemus; quae ne se ostendere quidem dignatur in hac cavea 
inclusis, nisi tales fuerint ut ista vel effracta vel dissoluta possint 
in aures suas evadere. Itaque quando fueris talis ut nihil te pror- 

sus terrenorum delectet, mihj crede, eodem momento, eodem 
puncto temporis, videbis quod cupis. 

De Util. Credendi i, 1 : Sed [veritas] res est longe remota 
a vanorum hominum mentibus, qui nimis in haec corporalia 
progressi atque lapsi, nihil aliud putant esse quam quod istis 
quinque notissimis nuntiis corporis sentiunt; et quas.ab his pla- 
gas atque imagines acceperunt, eas secum volvunt, etiam cum 
conantur recedere a sensibus ; et ex earum mortifera et fallacissima 
regula, ineffabilia penetralia veritatis rectissime se metiri putant. 

De Qtiant. An. I, xxviii, 54: Humana vero anima per ratio- 
nem atque scientiam, de quibus agimus, quod sunt ista longe 
praestantiora sensibus, suspendit se a corpore quantum potest, 
et ea quae intus est libentius fruitur voluptate ; quantoque in sen- 
sus declinat, tanto' magis similiorem hominem pecori facit. Inde 
est quod etiam pueri vagientes, quanto alieniores a ratione sunt, 
tanto facilius discernunt sensu etiam contactum coniunctionernque 
nutricum. 55. Quomobrem, quamvis aliud ex alio inciderit, li- 
benter tamen in.eo sermone demoror quo admonetur anima, 
ne se ultra quam necessitas cogit, refundat in sensus ; sed ab 
his potius ad seipsam colligat, et. repuerescat Deo. 

De Mas. VI, xiii',-39: Amor igLtur agendi adversus succe- 
dentes passiones corporis sui, avertit animam a contemplatione 
aeterriOrum, sensibilis voluptatis cura eius avocans intentionem: 
hoc autem agit occursoribus numeris. Avertit etiam amor de 
corporibus operandi, et inquietam facit: hoc autem agit pro- 
gressoribus niimeris. Avertunt phantasiae atque phantasmata : et 
haec agit recordabilibus numeris. Avertit denique amor vanissi- 
mae cognitionis talium rerum. (De quibus numeris, cf. supra, 
7, ii, a.)* 

a. Conf. VII, i, 1 (conando Deum. cogitare) : « Clamabat violenter 
cor meum adversus omnia phantasmata mea, et hoc uno ictu conabar 
abigere circumvolantem turbam immunditiae ab acie mentis meae: et 
vix dimota in ictu oculi ecce conglobata rursus aderat et irruebat in 
conspectum meiim, et obnubilabat eum; ut quamvis non forma humani 
corporis, corporeum tamen aliquid cogitare cogerer per spatia locorum ». 

b, De Immort. An. i, 1: « Nec corpus intelligit, nec animus auxiliante 
corpore... quia cum intelligere vult, a corpore avertitur ». De Mus. VI, 

iv, 7: « Aniina vero istis quae per corpus accipit carendo fit melior, 
cum sese avertit a carnalibus sensibus, et divinis sapientiae numeris re- 
formatur » (Cf. Retrac. I, ix, 2). De Vera Rel. xxxiv, 64 : « O animae 
pervicaces, date mihi qui videat sine. ulla imaginatione visorum carna- 
lium... Date mihi qui resistat sensibus, et plagis quibus per illos in 
anima vapulavit >. De Trin. VIII, ii, 3: « Ecce vide, si potes, o anima 
praegravata corpore quod corrumpitur (Cf. Sap. ix, 15), et onusta ter- 
renis cogitationibus multis et variis: ecce vide, si potes: Deus veritas 
est ». De Civ. Dei XIX, xviii: habemus « etiamsi parvam, propter corpus 
corruptibile, quod aggravat animam... tamen certissimam scientiam ». 

c. Locus citatus ex Soliloquiis (I, xiv) redolet Platonem. Alias etiam 
approbando exponit doctrinam Platonis de fuga a sensibilibus; v. g. De 
Vera Rel. iii, 3. Sed dicto illi « penitus esse ista sensibilia fugienda » 
hanc notam apponit in Retract. I, iv, 2 : « Cavendum fnit ne putaremur 
iilam Porphyrli falsi philosophi tenere sententiam, qua dixit: ornne corpus 
esse fugiendum. Non aulem dixi ego: omnia sensibilia, sed ista, h. e. 
corruptibilia. Sed hoc potius dicendum fuit: Non autem talia sensibilia 
futura sunt in futuri saeculi caelo novo et terra nova». A. semper affir- 
mavit corpus esse bonum, quamvis infimum; quia est aliquid in quantum 
participat divinos numeros sive ideas. Et in operibus posterioribus, ut 
defendat dogma de resurrectione corporum, distinguit, {De Civ. Dei XIII, 
xvi): « non corpus esse animae sed corruptibile corpus onerosum »; immo 
admittit animam quodammodo corpore indigere, De Gen. ad Lit. XII, 
xxxv, 68: « sive ideo quia inest ei naturalis quidam appetitus corpus 
administrandi; quo appetitu retardaiur quodammodo ne tota intentione 
pergat in illum summum caelum, quamdiu non subest corpus, cuius 
administratione appetitus ille conquiescat ». 

d. Neque hoc obliviscendum est : corporalia et sensibilia constituere 
gradum quo ad intelligibilia ascendamus ; v. g. De Mus. VI, i, I ; Solil. I, 
xiii, 25; et passim. 

III 



11. - De conceptu rei immaterialis 

i. Quam erat Augustino difficilis. - Conf. VII, i, 2: 
Ego itaque incrassatus corde, nec mihimetipsi vel ipse conspi- 
cuus, quidquid non per aliquanta spatia tenderetur vel diffun- 
deretur vel conglobaretur vel tumeret, vel tale aliquid caperet 
aut capere posset, nihil prorsus esse arbitrabar. Per quales enim 
formas ire solent oculi mei, per tales imagines ibat cor meum. 
Nec videbam hanc eandem intentionem, qua illas ipsas imagines 
formabam, non esse tale aliquid; quae tamen ipsas non forma- 
ret, nisi esset magnum aliquid. 

Contm Epis. Man. Fund. i, 2 : Illi in vos [Manichaeosl 
saeviant, qui nesciunt quam rarum et arduum sit carnalia phan- 
tasmata piae mentis serenitate superare. Illi in vos saeviant, qui 
nesciunt cum quanta difficultate sanetur oculus interioris hominis, 
ut possit intueri solem suum : non istum quem vos colitis caelesti 
corpore, oculis carneis et hominum et pecorum fulgentem atque 
radiantem, sed illum de quo scriptum est per prophetam... Illi 
in vos saeviant, qui nesciunt quibus suspiriis et gemitibus fiat, 
ut ex quantulacumque parte possit intelligi Deus. Postremo, illi 
in vos saeviant, qui nunquam tali errore decepti sunt, quali vos 
deceptos vident. 

Conf. VII XX, 26: Sed tunc, lectis Platonicorum illis libris, 
posteaquam inde admonitus quaerere incorpoream veritatem, in- 
visibilia tua per ea quae facta sunt intellecta conspexi, et repul- 
sus sensi, quid per tenebras animae meae contemplari non sinerer, 
certus esse te et infinitum esse, nec tamen per locos finitos 
infinitosve diffundi, et vere te esse qui semper idem ipse esses, 
ex nulla parte nulloque.motu aliter aut aliter. 

a. Saepe narrat A. qua difficultate materialismum et sensismum 
exuerit Manichaeorum, quippe qui ipsum Deum fingerent esse lucem 
quamdam immensam, sed «tumentem spatiis locorum atque temporum ». 

ii. Quatitum debeat Platonicis. - Contra Acad. III, xx, 
43; Quod autem subtilissima ratione persequendum est; ita enim 
iam sum affectus, ut quid sit verum, non credendo solum sed 
etiam intelligendo apprehendere impatienter desiderem; apud 
Platonicos me interim quod sacris nostris non repugnet reper- 
turum esse confido. 

De Civ. Dei VIII, vi : Viderunt ergo isti philosophi,. quos 
caeteris non immerito fama atque gloria praelatos videmus, 
nullum corpus esse Deum: et ideo cuncta corpora transcende- 
runt quaerentes Deum. Viderunt quidquid mutabile est, non esse 
summum Deum: et ideo omnem animam mutabilesque omnes 
spiritus transcenderunt quaerentes summum Deum. Deinde vi- 
derunt omnem speciem in re quacumque mutabili, qua est 
quidquid illud est, quoquo modo et qualiscumque natura est, 
non esse posse nisi ab illo qui vere est, quia incommutabiliter 
est. Ac per hoc sive universi mundi corpus, figuras, qualitates, 
ordinatumque motum...; sive omnem vitam.., qualis est in ar- 
boribus... in pecoribus... in hominibus... in angelis, nisi ab illo 
esse non posse, qui simpliciter est: quia non ahud illi est.esse, 
aliud vivere, quasi posset esse non vivens... sed quod est illi 
vivere, intelligere, beatum esse, hoc est iUi esse. Propter hanc 
incommutabilitatem et simplicitatem inteliexerunt eum et omnia 
ista fecisse, et ipsum a nullo fieri potuisse. Consideraverunt 
enim, quidquid est, vel corpus esse vel vitam, meliusque aliquid 
vitam esse quam corpus; speciemque corporis esse sensibilem, 
intelligibilem vitae. Proinde intelligibilem speciem sensibili prae- 
tulerunt... Nulla est enim pulchritudo corporalis... de qua non 
animus iudicet. Quae profecto non posset, nisi melior in illo 
esset haec species, sine tumore molis, sine strepitu vocis, sine 
spatio vel loci vel temporis. Sed ibi quoque, nisi mutabilis esset 
[i. e. species in animo], non alius alio melius de specie sensi- 
bili iudicaret... Unde ingeniosi et docti et in his exercitati ho- 
mines facile collegerunt, non esse in eis rebus primam speciem, 

ubi mutabilis esse convincitur... Viderunt esse aliquid ubi prima 
esset et incommutabilis [species], et ideo nec comparabilis; atque 
ibi esse rerum principium rectissime crediderunt, quod factum 
non esset, et ex quo facta cuncta. essent. 

vii. Hi vero... discreverunt ea quae mente conspiciuntur, 
ab iis quae sensibus attinguntur... Lumen autem mentium esse 
dixerunt ad discenda omnia, eundem ipsum Deum, a quo facta 
sunt omnia. 

a. Si rursus, ait, nobiscum viverent, « paucis mutatis verbis atque 
sententiis, Christiani fiererit »; De Vera Rel. iv, 7; Epis. CXVIII (ad 
Diosc.) iii, 21. Platonicos legit A. oculis Christianis, plus cemens veri- 
tatis quam revera adest. Intellexit etiam consensum illum esse maxime 
materialem, - longe alio spiritu et vita animari doctrinam Christianam ; 
V. g. Conf. VII, xxi. Cf. Portalie, op. cit, col. 2325-2331 ; L. Grand- 
QEORGE, 5. Aug. etle Neo-platonisme, Paris, 1896; Bover, Christianisme 
et Neo-platonisme dans la form. de S. Aug., Paris, 1920. 

12. - De ratidne sive intelligentia 

i. Nihil in natura humana praestantius. De Lib. Arb. 
II, vi, 13: A. Cum ergo eam naturam quae tantum est, nec 
vivit nec intelligit, sicuti est corpus exanime, praecedat ea natura 
quae non tantum est, sed etiam vivit, nec intelligit, sicuti est 
anima bestiarum ; et rursus hanc praecedat ea quae simul et est 
et vivit et intefligit, sicut in homine mens rationalis; num arbi- 
traris in nobis, id est in iis quibus natura nostfa completur ut 
homines simus, aliquid inveniri posse praestantius, quam hoc 
quod in his tribus tertio loco posuimus? Nam et corpus nos 
habere manifestum est, et vitam quamdam qua ipsum corpus 
animatur atque vegetatur, quae duo etiam in bestiis agnosci- 
mus, et tertiuin quiddam quasi animae nostrae caput aut oculum, 
aut si quid congruentius de ratione atque intelligentia dici potest, 
quam non habet natura bestiarum. Quare vide, obsecro, utrum 
aliquid invenire possis, quod sit in natura hominis ratione subli- 
mius. E. nihil omnino melius video. 

De Vera Rel. xxix, 53: Sed quia irrationalia quoque ani- 
mantia vivere atque sentire hemo ambigit, illud in animo humano 

praestantissimum est, quo non sentit sensibilia, sed quo iudicat 
de sensibilius. Nam et vident acutius, et caeteris corporis sen- 
sibus acrius corpora anttingunt pleraeque bestiae quam homines; 
sed . iudicare de corporibus non sentientis tantum vitae, sed etiam 
ratiocinantis est ; qua illae carent, nos excellimus. lamvero illud 
videre facillimum est, praestantiorem esse iudicantem quam illa 
res de qua iudicatur, non solum auterri rationalis vita de sensi- 
bilibus, sed de ipsis quoque sensibus iudicat : cur in aqua remum 
infractum oporteat apparere cum rectus sit, et cur ita per 
oculos sentiri necesse sit; nam ipse aspectus oculorum renun- 
tiare id potest, iudicare autem nullo modo. Quare manifestum 
est, ut sensualem vitam corpori, ita rationalem utrique praestare. 
XXX. 54. Itaque si rationalis vita secundum seipsam iudicat, 
nulla iam est natura praestantior. Sed quia clarum est eam esse 
mutabilem, quando nunc perita nunc imperita invenitur; et tanto 
est peritior, quanto alicuius artis vel disciplinae vel sapientiae 
particeps est: ipsius artis natura quaerenda est. 

a. Non oportet his saltem locis distinctionem quaerere inter ratio- 
nem et intelligentiam. Quid sit ipsum intelligere non potest definiri, sed 
solummodo indicari: « mente contueri », « pura. mente conspicere »; 
Solil. I, vi, 12 : « Ego autem Ratio ita sum in mentibus sicut in oculis 
est aspectus »; De Trin. XII, xiv, 23 : « in natura incorporali sic intel- 
iigibilia praesto sunt mentis aspectibus, sicut ista in locis visibilia et 
contrectabilia corporis sensibus»; Delmmort. An.: intellectio est «coniun- 
ctio intuentis animi et eius veri quod intuetur ». Eius obiecta « non 
habent imagines sui similes, quae non sunt quod ipsa » De Gen. ad Lit. 
XII, vi, 15 ; Epis. CXVIII (ad Diosc.) ii, 9, 10 ; sed cf. Conf. X, xiv, 22. 

b. Nec conatur A. demonstrare sensu stricto mentem nostram co- 
gnoscere mundum intelligibilem ; De Vera Rel. xxxix, 72; xlix, 97: 
« Quae rursus omnia, quae de hac luce mentis nunc a me dicta sunt, 
nulla alia quam eadem luce manifesta sunt. Per hanc enim intelligo vera 
esse quae dicta sunt, et haec me intelligere pe hanc rursus intelligo ». 
Epis. IV (ad Nebrid.), 2 : « tanta nonnumquam rerum manentium prae- 
sumptione compleor, ut mirer interdum illa mihi opus esse ratiocina- 
tione ut haec esse credam, quae tanta insunt praesentia quanta sibi 
quisque sit praesens ». 

c. Principium illud « melius est iudicans quam id de quo iudicatur », 
supponitur esse omnibus manifestum; cf. Epis. CXLVII, xviii, 45: «Quod 



12. - DE RATIONE SIVE INrELLIOENT/A 39 

si nondum possumus praeferre lucem iudicantem ei luci de qua iudi- 
catur, praeferre vitam intelligentem vitae tantummodo sentienti, praeferre 
naturam non alibi hoc et alibi aliud, sed omnia quae habet in uno simul 
habentem, sicuti est nostra ipsa intelHgentia, ei naturae quae ita partibus 
constat ut minor sit dimidia quam tota sicuti est omne corpus; superfluo 
de rebus tantis ac talibus disputamus ». 

ii. De ratione superiori et inferiori. Epis. XIII (ad Ne- 
brid.) 3: illud quod intelligere appellamus, duobus modis in 
nobis fieri : aut ipsa per se mente atque ratione intrinsecus, ut 
cum intelligimus esse ipsum intellectum ; aut admonitione a sen- 
sibus, ut id quod iam dictum est, cum intelligimus esse corpus. 
In quibus duobus generibus illud primum per nos, i. e. de eo 
quod apud nos est Deum consulendo; hoc autem secundum de 
eo quod a corpore sensuque nuntiatur, nihilominus Deum con- 
sulendo intelligimus, 

De Trin. XII, ii, 2; Sublimioris rationis est iudicare de 
istis corporalibus secundum rationes incorporales et sempiternas: 
quae nisi supra mentem humanam essent, incommutabiles pro- 
fecto non essent; atque his nisi subiungeretur aliquid nostrum, 
non secundum eas possemus iudicare de corporalibus. ludica- 
mus autem de corporalibus ex ratione dimensionum atque figu- 
rarum, quam incommutabiliter manere mens novit. iii, 3. Illud 
vero nostrum quod in actione corporalium atque temporalium 
tractandorum ita servatur, ut non sit nobis commune cum pe- 
core, rationale quidem est, sed ex illa rationali nostrae mentis 
substantia, qua subhaeremus intelligibili atque incummutabili 
veritati, tanquam ductum et inferioribus tractandis gubernandis- 
que deputatum est. 

a. Superiori rationi sapientia, inferiori scientia refertur. De Trin. 
XII, XV, 25: « Si ergo haec est sapientiae et scientiae recta distinctio, 
ut ad sapientiam pertineat aeternarum rerum cognitio intellectualis, ad 
scientiam vero temporalium rerum cognitio rationalis : quid cui praepo- 
nendum sit non est difficile diiudicare ». Ibid. XIII, i, 1 : « satis egimus 
discernere rationalis mentis officium in temporalibus rebus, ubi non 
solum cognitio verum et actio nostra versatur, ab exellentiore eiusdem 
mentis officio, quod contemplandis aeternis rebus impenditur, et sola 
cognitione finitur ». 

b. Agitur de duplici usu unius eiusdemque rationis, quem «una 
mentis natura complectitur » (XII, iii, 3). « Cum igitur disserimus de 
natura mentis humanae, de una quadani re disserimus, nec eam in haec 
duo quae commemoravimus nisi per officia geminamus » XII, iv, 4. 
Modd generali supprimebat A. distinctionem inter animam eiusque fa- 
cultates ; v. g. De Trin. X, xi, 18 ; et hoc ob motivum etiam theologi- 
cum : anima enim cum suis potentiis est imago SS. Trinitatis, in qua 
cum divina natura tres personae identificantur. Cf. GiLSON, Introduction 
pp. 283-284. 

c. In sequentibus prae oculis imprimis habebimus (sicut ipse A.) 
cognitionem illam pure intellectualem, dicturi postea de ratione inferiori. 



13. - Cognoscimus obiecta omnibus mentibus communia 

De Lib. Arb. II, viii, 20: Dic mihi utrum inveniatur aliquid 
quod omnes ratiocinantes sua quisque ratione atque mente com- 
muniter videant, cum illud quod videtur praesto sit omnibus, nec 
in usum eorum quibus praesto est commutetur, quasi cibus aut 
potio, sed incorruptum integrumque permaneat, sive illi videant, 
sive non videant. An forte nihii huiusmodi esse arbitraris? E. Immo 
multa esse video; e quibus unum commemorari satis est: quod 
ratio et veritas numeri omnibus ratiocinantibus praestoest, ut 
omnis eam computator sua quisque ratione et inteHigentia conetur 
apprehendere ; et alius id facilius, alius difficilius possit, alius 
omnino non possit ; cum tamen ipsa aequaliter omnibus se prae- 
beat valentibus eam capere. 

Ibid. X, 28: A. Item, iuste esse vivendum, deteriora melio- 
ribus esse subdenda, et paria paribus comparanda, et propria suis 
quibusque tribuenda, nonne fateberis esse verissimum, et tam 
mihi quam tibi atque omnibus id videntibus praesto esse com- 
muniter? E. Assentior. 29. A. lam huiusmodi plura non quaeram: 
satis est enim quod istas tanquam regulas et quaedam lumina 
virtutum, et vera et incommutabilia, et sive singula sive omnia 
communiter adesse ad contemplandum eis qui haec valent sua 
quisque ratione ac mente conspicere, pariter mecum vides cer- 
tissimumque esse concedis. Sed sane quaero utrum haec tibi 
videantur ad sapientiam pertinere?... Manifestissimum est igitur 
omnes has, quas regulas diximus et lumina virtutum, ad sapien- 

tiam pertinere... Quam ergo verae atque incommutabiles sunt 
regulae numerorum, quorum rationem atque veritatem incom- 
mutabiliter atque communiter omnibus eam cernentibus praesto 
esse dixisti, tam sunt verae atque incommutabiles regulae sapien- 
tiae... easque omnibus qui haec intueri valent, communes ad 
contemplandum esse concedis. 

a. Quid sit proprium et privatum in cognoscendo, quid quasi 
publicum, primo explicat analogia ex sensibus: hic quem sentio 
odor, hic gustus est mihi privatus; obiecta visa vel audita (v. g. sol, 
cantus) communia sunt omnibus. De Lib. Arb. II, vii, 19: «Proprium 
ergo et quasi privatum intelligendum est quod unicuique nostrum soli 
est, et quod in se solus sentit," quod ad suam naturam proprie per- 
tinet. Commune autem et quasi publicum, quod ab omnibus sentientibus 
nulla sui corruptione atque commutatione sentitur». Fatetur profecto 
comparationem istam claudicare; ibid. xiv, 38. 

b. De obiectis privatis intellectus, cf. De Trin. IX, vi, 9: « Aliter 
unusquisque homo loquendo enuntiat mentem suam, quid in se ipso 
agatur attendens; aliter autem humanam mentem speciali aut generali 
cognitione definit. Itaque cum mihi de sua propria loquitur, utrum in- 
telligat hoc aut illud an non intelligat, utrum velit an nolit hoc aut illud, 
credo; cum vero de humana specialiter aut generaliter verum dicit, 
agnosco et approbo. Unde manifestum est aliud unumquemque videre 
in se, quod sibi alius dicenti credat, non tamen videat; aliud autem in 
ipsa veritate, quod alius quoque possit intueri: quorum alterum mutari 
per tempora, alterum incommutabili aeternitate consistere ».. 

c. Totum argumentum hoc fere modo potest explicari: cognoscimus 
obiecta omnibus mentibus communia, non sensibilia neque in sensibi- 
libus inventa, quae in multis inferioribus (diversis sane modis) eadem 
realizantur, incommutabilia atque aeterna, a mentibus nostris plane in- 
dependentia, secundum quae iudicamus de ceteris omnibus. Ergo co- 
gnoscimus mundum intelligibilem, ubi viget veritas aetema. 



14. - Non sensibilia neque ex sensibilibus attracta. 

i. Non ex sensibilibus. - DeLib. Arb. II, viii, 21: Tamen 
si tibi aliquis diceret numerOs istos non ex aliqua sua natura, 
sed ex iis rebus quas sensu corporis attingimus, impressos esse 
animo nostro quasi quasdam imagines quorumque visibilium. 

quid responderes? an tu quoque id putas? E. NuIIo modo id 
putaverim. Non enim si sensu corporis percepi numeros, idcirco 
etiam rationem partitionis numerorum vel copulationis sensu cor- 
poris percipere potui... Et quidquid sensu corporis tango, veluti 
est hoc caelum et haec terra, et quaecumque in eis alia corpora 
sentio, quamdiu futura sint nescio. Septem autem et tria decem 
sunt, et non solum nunc sed etiam semper, neque uUo modo 
aliquando septem et tria non fuerunt decem, aut aliquando septem 
et tria non erunt decem... 

22. A. Non resisto tibi verissima et certissima respondenti. 
Sed ipsos quoque numeros non per corporis sensus attractos esse 
facile videbis, si cogitaveris quemlibet numerum tot vocari quoties 
unum habuerit: v. g. si bis habuerit unum, duo vocantur; si ter, 
tria ; et si decies unum habent, tunc vocantur decem ; et quilibet 
omnino numerus quoties habet unum, hinc illi nomen est et tot 
appellatur. Unum vero quisquis verissime cogitat, profecto invenit 
corporis sensibus non posse sentiri. Quidquid enim tali sensu 
attingitur, iam non unum sed multa esse convincitur : corpus est 
enim, et ideo habet innumerabiles partes. 

De Vem Rel. xx\, 55: Sed cum in omnibus artibus conve- 
nientia placet, qua una salva et pulchra sunt omnia; ipsa vero 
convenientia aequalitatem unitatemque appetat, vel similitudine 
parium partium vel gradatione disparium ; quis est qui summam 
aequalitatem vel similitudinem in corporibus inveniat, audeatque 
dicere, cum diligenter consideraverit quodlibet corpus, vere ac 
simpliciter unum esse? cum omnia vel de specie in speciem, 
vel de loco in locum transeundo mutentur, et partibus constent 
sua loca obtinentibus, per quae in spatia diversa dividuntur. 
Porro ipsa vera aequalitas ac similitudo, atque ipsa vera et prima 
unitas, non oculis carneis, neque ullo tali sensu, sed mente intel- 
lecta conspicitur. Unde enim qualiscumque in corporibus appete- 
retur aequalitas, aut unde convinceretur longe plurimum differre 
a perfecta, nisi ea quae perfecta est mente videretur? 

a. In syllogismo: numeri constant unitatibus tot sumptis; atqui 
nuHa vera unitas in corporibus, quae constant ex partibus semper mi- 
noribus; ergo notitia nostra numerorum non habetur a corporibus. Ex- 
plicatur res praesertim in De Lib. Arb. II, viii, 22. 

b. Ibid. 23: « Non enim ullus ulld sensu corporis omnes numeros 
attingit; innumerabiles enim sunt. Unde ergo novimus per omnes hoc 
esse [i. e. de omnibus numeris valere certas regulas et rationes], aut 
qua phantasia aut phantasmate tam certa veritas numeri per innumera- 
bilia tam fidenter, nisi in luce interiore conspicitur, quam corporalis 
sensus ignorat». 

c. Idem ostendit de mtione sapientiae, « cum multa alia possint 
occurrere». Ibid. 26: « Sicut ergo antequam beati simus, mentibus ta- 
men nostris impressa est notio beatitatis; per hanc enim scimus, fiden- 
terque et sine ulla dubitatione dicimus beatos nos esse velle: ita etiam 
priusquam sapientes simus, sapientiae notionem in mente habemus im- 
pressam, per quam unusquisque nostrum si interrogetur velitne esse 
sapiens, sine uUa caligine dubitationis se velle respondet ». Cf. De Trin. 
VIII, iii, 4: « nobis impressa notio ipsius boni », et XIV, xv, 21. 



ii. Intus invenitur veritas. - De Immor. Animae iv, 6: Sed 
cum vel nos ipsi nobiscum ratiocinantes, vel ab alio bene inter- 
rogati de quibusdam liberalibus artibus, ea quae invenimus non 
alibi quam in animo nostro invenimus: neque id est invenire, 
quod facere aut gignere ; alioquin aeterna gigneret animus in- 
ventione temporali (nam aeterna saepe invenit: quid enim tam 
aeternum quam circuli ratio, vel si quid aliud in huiusmodi 
artibus, nec non fuisse aliquando nec non fore comprehenditur?): 
manifestum etiam est immortalem esse animum, et omnes veras 
rationes in secretis eius esse, quamvis eas sive ignoratione sive 
oblivione aut non habere aut amisisse videatur. 

De Magistro xi, 38: De universis autem quae intelligimus, 
non loquentem qui personat foris, sed intus ipsi menti praesi- 
dentem consulimus veritatem, verbis fortasse ut consulamus 
admoniti. Ille autem qui consulitur, docet, qui in interiore ho- 
mine habitare dictus est Christus, i. e. incommutabilis Dei virtus 
atque sempite.rna sapientia. 

xii, 40: Cum vero de iis agitur quae mente conspicimus, 
i. e. intellectu atque ratione, ea quidem loquimur quae praesentia 
contuemur in illa interiore luce veritatis, qua ipse qui dicitur 
homo interior illustratur et fruitur: sed tunc quoque noster 
auditor, si ipse illa secreto ac simplici oculo videt, novit quod 
dico sua contemplatione, non verbis meis. Ergo ne hunc quidem 

doceo vera dicens, vera intuentem; docetur enim non verbis 
meis, sed ipsis rebus, Deo intus pandente, manifestis ; itaque de 
his etiam interrogatus respondere posset. Quid autem absurdius 
quam eum putare locutione mea doceri, qui posset, antequam 
loquerer, ea ipsa interrogatus exponere? 

Conf. X, X, 17: At vero cum audio tria genera esse quaestio- 
num : an sit, quid sit, quale sit; sonorum quidem quibus haec 
confecta sunt imagines teneo, et eos per auras cum strepitu 
transisse ac iam non esse scio. Res vero ipsas quae illis signi- 
ficantur sonis neque ullo sensu corporis attigi, nec uspiam vidi 
praeter animum meum, et in memoria reconditi non imagines 
earum sed ipsas; quae unde ad me intraverint, dicant si possunt. 
Nam percurro ianuas omnes carnis meae, nec invenio qua earum 
ingressae sint... Ubi ergo, aut quare cum dicerentur agnpvi et 
dixi: ita est, verum est; nisi quia iam erant in memoria, sed 
tam remota et retrusa quasi in caveis abditioribus, ut nisi ad- 
monente ah"quo eruerentur, ea fortasse cogitare non possem? 

xi, 18. Quocirca invenimus nihil esse aliud discere ista, 
quorum non per sensus haurimus imagines, sed sine imaginibus 
sicut sunt per seipsa intus cernimus, nisi ea quae passim atque 
indisposite memoria continebat, cogitando quasi coHigere atque 
animadvertendo curare, ut tanquam ad manum posita in ipsa 
memoria, ubi sparsa prius et neglecta latitabant, iam familiari 
intentioni facile occurrant. 

xii, 19: Item continet memoria numerorum dimensionumque 
rationes et leges innumerabiles, quarum nullam corporis sensus 
impressit... Vidi lineas fabrorum vel etiam tenuissimas, sicut 
filum araneae; sed illae aliae sunt, non sunt imagines earum 
quas mihi nuntiavit carnis oculus: novit eas quisquis sine ulla 
cogitatione qualiscumque corporis intus agnovit eas. Sensi etiam 
numeros omnibus corporis sensibus quos numeramus; sed illi 
alii sunt quibus numeramus, nec imagines istorum sunt, et ideo 
valde sunt. Rideat me ista dicentem, qui eos non videt, et ego 
doleam ridentem me. 

a. Primo Augustinum allexit reminiscentia Platonica, praesupposita 
aliqua vita praenatali, quam tamen mox respuit. Cf. Epis. VII (ad Ne- 
brid.), 2; Solil. II, x, 35, cum Retract.; De Quant An. xx, 34, cum Re- 

tract. Fusius reminiscentia Platonica refutatur, De Trin. XII, xv. In 
Retract I, viii, 2, repudiata vita praenatali, et negato animam nascentis 
secum adferre eas artes quae ad sensum cQrporis pertinent, explicat 
quomodo puer ^g«o«/s interrogatus de geometria recte respondere po- 
tuerit: « quia [anima] natura intelligibilis est, et connectitur non solum 
intelligibilibus, verum etiam immutabilibus rebus, eo ordine facta, ut 
cum se ad eas res movet quibus connexa est, vel ad selpsam in quan- 
tum eas videt, in tantum de his vera respondeat ». 

b. Constanter asseruit cogntionem nostram, saltem intellectualem, 
iure nuncupari quamdam memoriam. Quod totus tractatus De Magistro 
inculcat: « cuncta quae illis verbis significata sunt, in nostra notitia iam 
fuisse » (xi, 37); auditorem « nosse quod dico sua contemplatione, non 
verbis meis » (xii, 39); Jios « nusquam igitur discere » (xii, 40). D^ Trin. 
VIII, vi, 9: « In nobis igitur novimus quid sit iustus. Non enim alibi 
hoc invenio cum quaero ut hoc eloquar, nisi apud meipsum » ; IX, iii, 
3: « Mens ergo, sicut corporearum rerum notitias per sensus corporis 
colligit, sic incorporearum per semetipsam. Ergo semetipsam per se ip- 
sam novit, quoniam est incorporea ». De ipso Deo habitante in memoria 
nostra cf. Conf. X, xxv. 

c. In De Trin. X, i, fuse explicat < amari aliquid nisi notum non 
posse »; unde sequitur plerasque nos habere notitias implicitas et in- 
conscias : « hisi breviter impressam cuiusque doctrinae haberertius in 
animo notionem, nullo ad eam discendam studio flagraremus.» De eadem 
re, XIV, vii, 9: « Hinc admonemur esse in nobis in abdito mentis qua- 
rundam rerum quasdam notitias, et tunc quodammodo procedere in 
medium, atque in conspectu mentis velut apertius constitui, quando co- 
gitantur. . . Denique recte ab eo qui commemorat, ei quem commemorat 
dicitur : Scis hoc, sed scire te nescis ; commemorabo, et invenies te scien- 
tem quod te nescire putaveras. Id agunt et litterae, quae de his rebus 
conscriptae sunt, quas res duce ratione veras esse invenit lector: nos 
quas veras esse credit ei qui scripsit, sicut legitur historia; sed quas 
veras esse etiam ipse invenit, sive apud se, sive in ipsa mentis luce 
veritate ». 



15. - Itnmutabilia, aeterna, pluribus participata. 

i. Immutabilia, aeterna. - De Trin. XII, xiv, 23 : ad quam 
[sapientiam] pertinent ea quae nec fuerunt, n§c futura sunt, sed 
sunt, et propter eam aeternitatem in qua sunt, et fuisse et esse 
et futura esse dicuntur, sine ulla mutabilitate temporum. Non 

enim sic fuerunt ut esse desinerent, aut sic futura sunt quasi 
nunc non sint; sed idipsum esse semper habuerunt, semper 
habitura sunt. Manent autem non in spatia locorum fixa veluti 
corpora, sed in natura incorporali sic intelligibih"a praesto sunt 
mentis aspectibus, sicut ista in locis visibilia vel contrectabilia 
corporis sensibus. Non autem solum rerum sensibilium in locis 
positarum manent intelligibiles incorporalesque rationes ; verum 
etiam motionum in temporibus transeuntium sine temporali 
transitu stant etiam ipsae utique intelligibiles, non sensibiles. 
Ad quas mentis acie pervenire paucorum est ; et cum pervenitur, 
quantum fieri potest, non in eis manet ipse perventor, sed ve- 
luti acie ipsa verberata repellitur, et fit rei . non transitoriae 
transitoria cogitatio. 

De Immort. An. i, 1 : Item semper est disciplina. Nam 
quod est et immutabile est, semper sit necesse est. Esse autem 
disciplinam nemo negat. Et quisquis fatetur fieri non posse ut 
ducta per medium circulum linea non sit omnium, quae non per 
medium ducuntur, maxima, idque esse alicuius disciplinae, im- 
mutabilem disciplinam esse non negat. 

iv, 5: Quis enim, ut alia omittam, aut rationem numero- 
rum mutabilem audeat dicere, aut artem quamlibet non ista 
ratione constare ; aut artem non esse in artifice, etiam cum eam 
non exercet... aut quod immutabile est esse aliquando non posse; 
aut aliud esse artem, aliud rationem? Quamvis enim ars una 
multarum quasi quidam coetus rationum esse dicatur, tamen 
ars etiam una ratio dici verissime atque intelligi potest. Sed si- 
ve hoc sive illud, non minus immutabilem artem esse conficitur. 

a. Cf. pleraque excerpta supra et infra citata. Ut patet, A. non 
seorsim singulas intelligibilium proprietates evolvit. 



ii. In pluribus inferioribus aliquo modo realizantur. - 

De Vem Rel. xxx, 56 (de illa aequalitate et unitate menti soli 
cognita): Non enim recte dici potest secundum eam iudicari 
rotundum canthum; et non secundum eam rotundum vasculum ; 
aut secundum eam rotundum vasculum, et non secundum eam 
rotundum denarium. Similiter in temporibus atque in motibus 

cGrporum, ridicule dicitur secundum eam iudicari aequales an- 
nos, et non secundum eam aeijuales menses ; aut secundum 
eam aequales menses, et non secundum eam aequales dies. Sed 
sive per haec spatia, sive per horas, sive per breviora momenta 
convenienter moveatur ahquid, eadem una et incommutabili 
aeqiialitate iudicatur... Nunc vero cum secundum totam quadra- 
turae iegem iudicetur et forum quadratum, et lapis quadratus 
et tabella et gemma quadrata; rursus secundum totam aequali- 
tatis legem iudicentur convenire sibi motus pedum currentis 
formicae, et secundum eam gradientis elephanti: quis eam du- 
bitet locorum intervallis ac temporum, nec maiorem esse nec 
minorem, cum potentia superet omnia? 

De Trin. VIII, iii, 4 (enumeratis multis et diversis bonis): 
Quid plura et plura? Bonum hoc et bonum illud: tolle hoc et 
illud, et vide ipsum bonum, si potes; ita Deum videbis, non alio 
bono bonum, sed bonum omnisboni. Neque enim in his omnibus 
bonis, vel quae commemoravi, vel quae alia cernuntur sive cogi- 
tantur, diceremus aliud alio melius cum vere iudicamus, nisi 
esset nobis impressa notio ipsius boni, secundum quod et pro- 
baremus aliquid, et aliud alii praeponeremus... 5. Quapropter 
nulla essent mutabilia bona, nisi esset incommutabile bonum. 
Cum itaque audis bonum hoc et bonum illud quae possunt alias 
dici etiam non bona, si potueris sine illis quae participatione 
boni bona sunt, perspicere ipsum bonum cuius participatione 
bona sunt; simul etiam et ipsum intelligis, cum audis hoc aut 
illud bonum: si ergo potueris illis detractis per se ipsum per- 
spicere bonum, perspexeris Deum. 

a.. De Vera Rel. xxxii, 60: « Nam quis non admonitus videat 
neque ullam speciem, neque uUum omnino esse corpus quod non 
habeat unitatis qualecumque vestigium? neque quantumvis pulcherri- 
mum corpus, cum intervallis locorum necessario aiiud alibi habeat, 
posse assequi eam.quam sequitur unitatem? Quare si hoc ita est, fla- 
gitabo ut respondeat, ubi videat ipse unitatem hanc, aut unde videat? 
quam si non videret, unde cognosc^ret et quid iptaretur corpoifunrt 
species, et quid implere non posset? » xxxiv, 64f «Date mihi qUl vl- 
deat omnis unius principium noh esse riisi unum ibTiiin, a quo sit oirine 
unum, sive illud impleat sive non impleat». 

b. De Div. Quaes. 83. xxiii : « Omne castum castitate castum est, 
et omne aeternum aeternitate aetemum est, et omne pulchrum pulchri- 
tudine, et omne bonum bonitate; ergo et omne sapiens sapientia, et 
omne simile similitudine ». Cf. infra 18, De Ideis. 



16. - Sunt supra ttientes nostras, ab ipsis independentia 

De Lib. Arb. II, xii, 34 (iudicamus cum de corporibus tum 
de ipsa anima nostra, et quid sint, et quid esse debeant) : Et iudi- 
camus haec secundum illas interiores regulas veritatis, quas com- 
muniter cernimus: de ipsis vero nullo modo quis iudicat. Cum 
enim quis dixerit aeterna temporalibus esse potiora, aut septem 
et tria decem esse, nemo dicit ita esse debuisse, sed tantum ita 
esse cognoscens, non examinator corrigit, sed tantum laetatur 
inventor. Si autem esset aequalis mentibus nostris haec veritas, 
mutabilis etiam ipsa esset. Mentes enim nostrae aliquando eam 
plus vident, aliquando minus, et ex hoc fatentur se esse muta- 
biles; cum illa in se manens nec proficiat cum plus a nobis 
videtur, nec deficiat cum minus, sed integra et incorrupta, et 
conversos laetificet lumine, et aversos puniat caecitate. Quid, 
quod etiam de ipsis mentibus nostris secundum illam iudicamus, 
cum de illa nullo modo iudicare possrmus? Didmus enim : minus 
intelligit quam debet, aut tantum quantum debet intelligit. Tantum 
autem mens debet intelligere, quantum propius admoveri atque 
inhaerere potuerit incommutabili veritati. Quare si nec inferior 
nec aequalis est; restat ut sit superior atque excellentior. 

De Vera Rel. xxx, 56: Haec autem lex omnium artium cum 
sit omnino incommutabilis, mens vero humana, cui talem legem 
videre concessum est, mutabilitatem pati possit erroris, satis ap- 
paret supra mentem nostram esse legem, quae veritas dicitur. 

xxxi, 57. Itaque cum se anirria sentiat nec corporum speciem 
motumque iudicare secundum seipsam, simul oporteV agnoscat 
praestare suarn riaturam ei naturae de qua iudicat ; praestare 
autem. sibi earn riatiiram secundum quam iudicat, et de qiia iudi- 
care nullp mpdo potest... Quapropter.tanto meliora esse judico 
quae oculis cerno, quanto pro sua natura vicinipra sun)-iis quae 
animo intelligo. Quare autem illa ita ,sint,itullus potest dicere; 

nec ita esse debere quisquam sobrie dixerit, quasi possint esse 
non ita. 

58. Aeternam igitur legem mundis animis fas est cognoscere, 
iudicare non fas est. Hoc autem interest, quod ad cognoscendum 
satis est ut videamus ita esse aliquid vel non ita ; ad iudicandum 
vero addimus aliquid quod significemus posse esse et aliter, velut 
cum dicimus: ita esse debet, aut ita esse debuit, aut ita esse 
debebit; ut in suis operibus artifices faciunt. 

Conf. VII, xvii, 23: Quaerens enim unde adprobarem pul- 
chritudinem corporum sive caelestium sive terrestrium, et quid 
mihi praesto esset integre de mutabih'bus iudicanti et dicenti: 
hoc ita esse debet, illud non ita ; hoc ergo quaerens, unde iudi- 
carem cum ita iudicarem, inveneram incommutabilem et veram 
veritatis aeternitatem supra mentem meam commutabilem. 

a. De Vera Rel. xxxix, 73: «Non enim ratiocinatio talia facit sed 
invenit. Ergo antequam inveniantur in se manent, et cum inveniuntur 
nos innovant». De Gen. ad Lit XII, xxiv, 50: pfaestantius est lumen 
visionis intellectualis, « quo et ista inferiora diiudicantur, et ea cemuntur 
quae neque sunt corpora, neque uUas gerunt formas similes corporum: 
velut ipsa mens et omnis animae affectio bona, cui contfaria suht eius 
vitia, quae recte culpantur atque damnantur in hominibus». 

17. - Ita cohstat Deutn esse 

De Vera Rel. xxxi, 57: Nec iam illud ambigendum est, 
incommutabilem naturam, quae supra rationalem animam sit, 
Deum esse; et ibi esse primam vitam et primam essentiam, ubi 
est prima sapientia. Nam haec est illa incommutabih's veritas, 
quae lex omnium artium recte dicitur, et ars omnipotentis ar- 
tificis. 

De Lib. Arb. II, xiii, 35: Promiseram autem, si meministi, 
me tibi demonstraturum esse aliquid quod sit mente nostra atque 
ratione subUmius. Ecce tibi est ipsa veritas: amplectere illam si 
potes, et fruere illa, et delectare in Domino; et dabit tibi peti- 
tiones cordis tui. Quid enim petis amplius quam ut beatus sis? 
Et quid beatius eo qui fruitur inconcussa et incommutabili et 
excellentissima veritate? 

XV, 39. Tu autem concesseras, si quid supra mentes nostras 
esse monstrarem, Deum te esse confessurum, si adhuc nihil esset 
superius. Quam tuam concessionem accipiens, dixeram satis esse 
ut hoc demonstrarem. Si enim ah'quid est excellentius, ille potius 
Deus est; si autem non est, iam ipsa veritas Deus est. Sive ergo 
illud sit, sive non sit, Deum tamen esse negare non poteris: quae 
nobis erat ad disserendum et tractandum quaestio constituta. 

a. Plerumque concludit A. immediate Deum exsistere, sicut in De 
Vera Rel., quasi idem esset cognoscere veritatem aeternam et a mente 
independentem, et . Deum invenire. Cf. Conf. VII, xvii, 23, citatum 
supra sub 6, IX, x, 24 (colloquium Ostiense); X, xxiv: &Ubi enim 
inveni veritatem, ibi inveni Deum meum, ipsam veritatem, quam ex quo 
didici non sum oblitus » ; ibid. xxvi : « Ubi ergo te inveni [i. e. Verita- 
tem], ut discerem te, nisi in te supra me?... Veritas, ubique praesides 
omnibus consulentibus te, simulque respondes omnibus diversa consu- 
lentibus». 

b. Non videtur magni facere illum cxxcminm m De Libero Arbitrio : 
«si adhuc nihil esset superius » ; cf. II, vi, 14: «Sed quaeso te, si non 
inveneris esse aliud supra nostram rationem, nisi quod aeternum atque 
incommutabile est, dubitabisne hunc. Deum dicere?... Quae [ratio] si 
nullo adhibito corporis instrumento... per seipsam cernit aeternum ali- 
quid et incommutabile, simul et seipsam inferiorem, et illum oportet 
Deum suum esse fateatur». De Trin. VIII, ii, 3: «Ecce vide, si potes: 
Deus veritas est... Noli quaerere quid sit veritas ; statim enim se opponent 
caligines imaginum corporalium et nubila phantasmatum, et perturba- 
bunt serenitatem quae primo ictu diluxit tibi, cum dicerem: veritas. 
Ecce in ipso primo ictu quo velut coruscatione perstringeris cum dicitur 
'veritas' mane si potes». De Civ. Dei VII, ii; Deus cum homine 
«loquitur ipsa veritate, si quis est idoneus ad audiendum mente, non 
corpore. Ad illud enim hominis loquitur, quod in homine caeteris 
quibus homo constat est melius, et quo ipse Deus solus est melior». 

c. luvat distinguere hos sensus diversos vocis veritatis apud A. : 
conformitas cognitionis cum obiecto; ipsa cognitio vera vel propositio 
vera ; conformitas loquelae cum mente loquentis ; res quatenus partici- 
pant ideas divinas ; ipsa intelligibilia ; Deus ; Verbum Dei quod est imago 
perfecta Patris. Fere semper usurpatur sensu ontologico, a quo sensus 
logicus haud clare discernitur. 

: d. Cum hoc velit ostendere A. : in qualibet veritate cognita implicari 
etiam cognitionem Dei, patet hunc ultimum ascensus gressum, qui 

certe est omnium intellectu difficillimus, esse etiam longe praecipuum. 
Brevissime in De Vera Rel. xxxix, 73: « Si certum est te esse dubitan- 
tem, quaere unde sit certum : non illic tibi, non omnino solis huius 
lumen occurret, sed lumen verum quod illuminat omnem hominem 
venientem in hunc mundum ». Pendet itaque solutio difficultatis a 
natura istius illuminationis. Sed praemittendum est caput de Ideis. 



18. - De Ideis 

Retrac. I, iii, 4: Nec Plato quidem in hoc errayit, quia esse 
mundum intelligibilem dixit... Mundum quippe ille intelligibilem 
nuncupavit ipsam rationem sempiternam atque incommutabilem, 
qua fecit Deus mundum. Quam qui esse negat, sequitur ut dicat 
irrationabiliter Deum fecisse quod fecit; aut cum faceret, aut 
ahtequam faceret, nescisse quid faceret; si apud eum ratio fa- 
ciendi non erat. Si vero erat, sicut erat, ipsam videtur Plato 
vocasse intelligibilem mundum. Nec tamen isto nomine nos ute- 
remur, si iam satis essemus litteris ecclesiasticis eruditi. 

De Dlv. Qaaes. 83, xlvi, 1 (quamvis nomen idearum in- 
venerit Plato, non primus ideas esse intellexit): Non est enim 
verisimile sapientes aut nullos fuisse ante Platonem, aut... istas 
non intellexisse ; siquidem tanta in eis vis constituitur, ut nisi 
his intellectis sapiens esse nemo possit. 

2. Ideae igitur latine possumus vel formas vel species dicere 
[vel etiam rationes, logoi]... Surit namque ideae principales for- 
mae quaedam, vel rationes rerum stabiles atque incommutabiles, 
quae ipsae formatae non sunt, ac per hoc aeternae ac semper 
eodem modo se habentes, quae in divina intelligentia continentur. 
Et cum ipsae neque oriantur neque intereant, secundum eas 
tamen formari dicitur omne quod oriri et interire potest, et omne 
quod oritur et interit. Anima vero negatur eas intueri posse, 
nisi rationalis, ea sua parte qua excellit, i. e. ipsa mente atque 
ratione, quasi quadam facie vel oculo suo interiore atque intelligi- 
bili. Et ea quidem ipsa rationalis anima non omnis et quaelibet, 
sed quae sancta et pura fuerit, haec asseritur illi visioni esse 
idonea: i. e., quae illum ipsum oculum quo videntur ista, sanum 
et sincerum et similem his rebus habuerit... Quis audeat dicere 

Deum irrationabiliter omnia condidisse? Quod si recte djci vel 
credi non potest, restat ut omnia ratione sint condita. Nec eadem 
ratione homo qua equus: hoc enim absurdum est existimare. 
Singula igitur propriis sunt creata rationibus. Has autem rationes 
ubi arbitrandum est esse, nisi in ipsa mente creatoris? Non enim 
extra se quidquam positum intueabatur, ut secundum id consti- 
tueret quod constituebat... [Quare] non solum sunt ideae, sed 
ipsae verae sunt, quia aeternae sunt, atque eiusmodi atque incom- 
mutabiles manent; quarum participatione fit ut sit quidquid est, 
quoquo modo est. Sed anima rationahs, inter eas res quae sunt 
a Deo conditae, omnia superat : et Deo proxima est, quando pura 
est; eique in quantum caritate cohaeserit, in tantum ab eo lumine 
illo intelligibih" perfusa quodam modo et illustrata, cernit, non 
per corporeos oculos, sed per ipsius sui principale quo exceUit, 
i. e. per intelHgentiam suam, istas rationes, qua fit beatissima... 
[Quas conceditur] paucissimis videre quod verum est. 

a. Alia excerpta de modo quo participantur, supra, 15, ii, et 
infra 22, iii. 

b. Sicut Platoni seniori, placuit Augustino ideas cum numeris 
identificare, quo sensu refert illud Sap. xi, 21 : « Omnia in mensura et 
numero et pondere disposuisti ». De Ordine II, xv, 42; De Lih. Arb. II, 
xvi, 42 : « Intuere caelum et terram et mare, et quaecumque in eis vel 
desuper fulgent, vel deorsum repunt vel volant vel natant; formas habent, 
quia numeros habent: adime haec, nihil erunt. A quo ergo sunt, nisi a 
quo numerus: quandoquidem in tantum illis est esse, in quantum nu- 
merosa esse ». Neque sola corpora constant numeris; De Gen. ad Lit. 
IV, iv, 7 : « Est etiam mensura aliquid agendi... et est numerus affectio- 
num animi et virtutum... et est pondus voluntatis et amoris »; quae omnia 
non sunt nisi participationes deficientes alicuius « mensurae sine men- 
sura » et « numeri sine numero », qui in Deo est, quo formantur omnia 
Sitne numerus et sapientia idem, cf. De Lib. Arb. II, xi. 

c. Ideae, sive numeri ideales, sunt ipsa Dei sapientia, ipse Deus. 
De Lib. Arb. II, xvi, 42 : « Transcende ergo [ista omnia] ut numerum 
sempiternum videas : iam tibi sapientia de ipsa interiore sede fulgebit, 
et de ipso secretario veritatis ». De Gen. ad Lit. IV, iii, 7 : « Sed quo- 
modo illa ipse? Neque enim Deus mensura est, aut numerus, aut 
pondus, aut ista omnia. An secundum id quod novimus mensuram in 
eis quae metimur, et numerum in eis quae numeramus, et pondus in 
eis quae appendimus, non est Deus ista ; secundum id vero quod men- 

sura omni rei modum praefigit, et numerus omni rei speciem praebet, 
et pondus omnem rem ad quietem ac stabilitatem trahit, ille primitus 
et veraciter et singulariter ista est, qui terminat omnia, et format omnia, 
et ordinat omnia ». 

d. /n Epis.XW, 4, conatur respondere Nebridio quaerenti sitne 
una generaliter idea hominis in Verbo divino, an idea singulorum ho- 
minum. Responsiim sat anceps et obscurum: « Ita quilibet homo, una 
ratione, qua intelligitur, factus est: at ut populus fiat, quamvis et ipsa 
una ratio, non tamen hominis ratio sed hominum... Quamobrem quod 
plurimorum hominum ibi ratio est, non ad ipsum hominem pertinet, 
quamquam miris rursum modis ad Unum omnia redigantur ». Videtur 
plerumque supponere singulorum rationes ibi esse. 

19. - De lumine intelligibili 

i. Deus sol qui res illustrat, mentem illuminat. - Solil. 
I, i, 3: Te invoco... Deus intelligibilis lux, in quo et a quo et 
per quem intelligibiliter lucent, quae intelligibiliter lucent omnia. 

viii, 15: Intelligibilis nempe Deus est, intelligibilia etiam 
illa disciplinarum spectamina; tamen plurimum differunt. Nam 
et terra visibilis et lux; sed terra, nisi luce illustrata, videri non 
potest. Ergo et illa quae in disciplinis traduntur, quae quisquis 
intelligit, verissima esse nulla dubitatione concedit, credendum 
est.ea non posse intelligi nisi ab alio quasi suo sple illustrentur. 
Ergo quomodo in hoc sole tria quaedam licet animadvertere: 
quod est, quod fulget, quod illuminat; ita in illo secretissimo 
Deo quem vis intelligere, tria quaedam sunt: quod est, quod 
intelligitur, et quod caetera facit intelligi. 

In loan. Evan. XXXV, 3: Quomodo ergo ista in facie quae 
habemus et lumine nuncupamus, et quando sana sunt, et quando 
patent, indigent extrinsecus adiutorio luminis; quo ablato aut 
non illato., sana sunt, aperta sunt, nec tamen vident: sic mens 
nostra, qui est oculus animae, nisi ventatis lumine radietur, et 
ab illo qui illuminat nec illuminatur, mirabiliter illustretur, nec 
ad sapientiam nec ad iustitiam poterit pervenire. 

a. Ad Platonicos hanc doctrinam refert; De Civ. Dei V\\\, vii: 

« Lumeh autem mentium esse dixerunt ad discenda omnia, eumque 

ipsum rDeum a quo facta sunt omnia»; ibid. X, ii; cf. infra, iv. 

Solil. I. xiii, xiv, redolet allegorias Platonis, imprimis allegoriam spe- 
luncae : qui gradatim per sensibilia mentis aciem ad semper pulchriora 
erigit, tandem aliquando * sine trepidatione et cum magna voluptate 
solem videbit », 

b. Eandem tamen doctrinam putat proferri pluribus locis Scripturae 
Sacrae : « Erat lux vera quae illuminat omnem hominem venientem in 
hunc mundum » ; « Signatum est super nos lumen vultus tui, Domine »; 
« Tu illuminabis lucernam meam, Domine. Lumine tuo illuminabis te- 
nebras meas » ; « Ego sum lux mundi ; qui sequitur me non ambulat 
in tenebris, sed habebit lumen vitae », etc. 

c. De Magistro interiore qui nos illuminat quotiescumque eum 
consulimus, cf. supra, 14, fi. 

ii. Alii textus de eodem lumine. - Conf. VII, x, 16 (lectis 
libris Platonicorum) : Intravi [in intima mea] et vidi qualicumque 
oculo animae meae,.supra. eundem oculum animae meae, supra 
mentem meam lucem incommutabilem, non hanc vulgarem et 
conspicuam omni carni... Non hoc illud erat sed aliud, aliud valde 
ab istis omnibus. Nec ita erat supra mentem meam, sicut oleum 
super aquam nec sicut caelum super terram, sed superior, quia 
ipsa fecit me, et ego inferior, quia factus ab ea. Qui novit veri- 
tatem, novit eam; et qui novit eam, novit aeternitatem. Caritas 
novit eam... Et reverberasti infirmitatem aspectus mei, radians in 
me vehementer, et contremui amore et horrore... Et dixi: num- 
quid nihil est veritas, quoniam neque per finita neque per infinita 
locorum spatia diffusa est? Et clamasti de longinquo: *Ego sum 
qui sum. Et audivi sicut auditur in corde, et non erat prorsus 
unde dubitarem, faciliusque dubitarem vivere me quam non esse 
veritatem, quae per ea quae facta sunt intellecta conspicitur. 

Epis. CXLVII (ad Paulinam), xvii, 42: Quae cum ita sint, ob- 
secro te, cum agitur in te hoc tam grande negotium : cum ab exte- 
rioribus interiora distinguis, atque illa istis ineffabiliter anteponis.;.* 
in nulla te putas, an in aliqua luce versari? Ego enim existimo 
quod tanta tibi et talia, tam vera, tam clara, tam certa, videri 
sine luce non possunt. Ipsam igitur lucem, in qua cuncta illa 
perspicis, intuere. 

43. [Cum ipsae nostrae imaginationes nuUis locorum spatiis 
contineantur] quanto magis illa quae nuUam gerunt similitudi- 

nem corporum : caritas, gaudium, longanimitas, pax, benignitas, 
bonitas, fides, mansuetudo, continentia, nulla locorum spatia 
tenent, nulla intercapedine separantur, aut aliqua oculi cordis, 
quo radios suos mittant et ea videant, intervalla conquirunt! 

44. [lamvero] si ea quae in ea luce cordis oculis intuemur, 
et discernuntur inter se, et nullis locorum spatiis separantur; 
quanto magis Deus, qui lucem inhabitat inaccessibilem corporis 
sensibus, quo nec ipsius nisi mundi potest esse cordis accessus ! 
Cum igitur lucem istam omni corporali luci, non solum iudicio 
rationis, sed amoris quoque appetitu praeposuerimus, quanto id 
magis valebimus, tanto melius valebimus, donec sanentur omnes 
languores animae nostrae ab illo qui propitius fit omnibus 
iniquitatibus nostris. 

De Qen. ad Lit. XII, xxxi, 59: Sic etiam in illo genere 
intellectualium visorum, alia sunt quae in ipsa anima videntur, 
velut virtutes quibus vitia opponuntur... etiam ipsae intellectua- 
liter videntur; neque enim aut corpora sunt, aut species habent 
similes corporum. Aliud autem est ipsum lumen quo illustratur 
anima, ut omnia vel in se vel in illo veraciter intellecta conspi- 
ciat : nam illud iam ipse Deus est, haec autem creatura, quamvis 
rationalis et intellectualis ad eius imaginem facta, quae cum 
conatur lumen illud intueri, palpitat infirmitate et minus;valet. 
Cum ergo illuc rapitur, et a carnalibus subtracta sensibus, illi 
visioni expressius praesentatur, non spatiis localibus, sed modo 
quodam suo, etiam supra se videt illud, quo adiuta videt quid- 
quid etiam in se intelligendo videt. 

a. Luculenter patet ex textibus iam citatis S. Augustinum n^n pro- 
vocare ad illud lumen sicut philosophus dumtaxat, qui merum postu- 
latum epistemologicum proferat, sed cum affectu religioso et mystico. 
Superat enim caput mentis non purgatae, fugit amplexum cordis non 
amantis et desiderantis : « caritas novit eam ». Quare non laborat eius 
modum operandi in nobis analysi subiicere vel psychologice explicare, 
sed indicata eius natura incorporea et suprasensibili, potius hortatur ut 
quid sit experiendo cognoscamus. Neque solet distinguere illuminatio- 
nem naturalem, quae ad quamlibet intellectionem requiritur, ab illumi- 
natione fidei et gratiae. Quod tamen admittit illuminationem naturalem 
apparebit textibus qui sequuntur. 

iii. Agitur de illuminatione naturali. Eius ambitus. 

De Trin. XII, xv, 25 (refutando reminiscentiam Platonicam) : 
sed potius credendus est mentis intellectualis ita conditam esse 
naturam, ut rebus intelligibilibus naturali ordine, disponente 
Conditore, subiuncta sic ista videat in quadam luce sui generis 
incorporea, quemadmodum oculus carnis videt quae in hac cor- 
porea luce circumiacent, cuius lucis capax eique congruens est 
creatus... Denique cur de solis rebus intelligibilibus id fieri pot- 
est, ut bene interrogatus quisque respondeat quod ad quamque 
pertinet disciplinam, etiamsi eius ignarus est? Cur hoc facere 
de rebus sensibilibus nullus potest, nisi quas isto vidit in corpore 
constitutus, aut eis quae noverant indicantibus credidit, seu litteris 
cuiusque seu verbis? 

De Trin. XIV, xv, 21 (quo sensu anima Domini Dei sui 
reminiscitur) : Sed commemoratur ut convertatur ad Dominum, 
tanquam ad eam lucem qua etiam cum ab illo averteretur, quo- 
dam modb tangebatur. Nam hinc est quod etiam impii cogitant 
aeternitatem, et multa recte reprehendunt recteque laudant in 
hominum moribus. Quibus ea tandem regulis iudicant, nisi in 
quibus vident quemadmodum quisque vivere debeat, etiamsi 
nec ipsi eodem modo vivant? Ubi eas vident? Neque enim in 
sua natura, cum procul dubio mente ista videantur, eorumque 
mentes constat esse mutabiles, has vero regulas immutabiles 
videat quisquis in eis et hoc videre potuerit ; nec in habitu suae 
mentis, cum illae regulae sint iustitiae, mentes vero eorum con- 
stet esse iniustas. Ubinam sunt istae regulae scriptae, ubi quid 
sit iustum et iniustus agnoscit, ubi cernit habendum esse quod 
ipse non habet? Ubi ergo scriptae sunt, nisi in libro lucis illius 
quae veritas dicitur? unde omnis lex iusta describitur, et in cor 
hominis qui operatur iustitiam, non migrando, sed tanquam im- 
primendo transfertur ; sicut imago ex annulo, et in ceram transit 
et annulum non relinquit. Qui vero non operatur, et tamen videt 
quod operandum sit, ipse est qui ab illa luce avertitur, a qua 
tamen tangitur. Qui autem nec videt quemadmodum sit viven- 
dum, excusabilius quidem peccat, quia non est transgressor co- 
gnitae legis; sed etiam ipse splendore aliquoties ubique praesentis 
veritatis attingitur, quando admonitus confitetur. 

Epis. CXX (Ad Consentium), x: lustitiam vero et sapien- 
tiam quidquid eiusmodi est, non aliter imaginamur, aliter con- 
tuemur; sed haec indivisibilia simplici mentis atque rationis 
intentione intellecta conspicimus, sine ullis formis et molibus 
localibus... Ipsumque lumen, quo cuncta ista discernimus, in 
quo nobis satis apparet quid credamus incognitum, quid cogni- 
tum teneamus, quam formam corporis recordemur, quam cogi- 
tatione fingamus, quid corporis sensus attingat, quid imaginetur 
animus simile corpori, quid certum et omnium corporum dissi- 
millimum intelligentia contempletur : hoc ergo lumen ubi haec 
cuncta diiudicantur, non utique sicut huius solis et cuiusque 
corporei luminis fulgor, per localia spatia circumquaque diffun- 
ditur, mentemque nostram visibili candore illustrat, sed invisi- 
biliter et ineffabiliter, sed tamen intelligibiliter lucet, tamque 
nobis certum est, quam nobis efficit certa quae secundum ipsum 
cuncta conspicimus. 

a. Cf. Retrad. I, iv, imperitos bene interrogatos recte respondere 
« quia praesens est eis, quantum id capere possunt, lumen rationis 
aeternae, ubi haec immutabilia vera conspiciunt •> ; vel {ibid. viii, 2) 
« quia natura intelligibilis est [anima], et connectitur non soluni intelli- 
gibilibus, verum etiam immutabilibus rebus, eo ordine facta, * ut cum 
se ad eas res movet vel ad seipsam, in quantum eas videt, in tantum 
de his vera respondet ». De Immort. An. x, 17 : « Haec autem quae 
intelliguntur eodem modo se habentia, cum ea intuetur animus, salis 
ostendit se illis esse coniunctum miro quodam eodemque incorporali 
modo, scilicet non corporaliter ». 

b. Quid possit homo naturalis, sat fuse exponit in De Civ. Dei 
XXII, xxiv, ubi loquitur « de natura mentis humanae, qua ista vita 
mortalis ornatur, non de fide atque itinere veritatis, qua iila immortalis 
acquiritur ». 



iv. Non est ipse intellectus noster. - De Civ. Dei X, ii 
(de Platonicis) : Sed non est nobis ullus cum his excellentioribus 
philosophis in hac quaestione conflictus. Viderunt enim, suisque 
litteris multis modis copiosissime mandaverunt, hinc illos [i. e. 
spiritus superiores] unde et nos, fieri beatos: obiecto quodam 
lumine intelligibili, quod Deus est illis, et aliud est quam illi. 



58 19. - DE LUMINE INTELLIGIBILI 

a quo illustrantur ut clareant, atque eius participatione perfecti 
beatique subsistant. Saepe multumque Plotinus asserit, sensum 
Platonis explanans, ne illam quidem, quam credunt esse univer- 
sitatis animam, aliunde beatam esse quam nostram ; idque esse 
lumen quod ipsa non est, sed a quo creata est, et quo intelli- 
gibiliter lucet. [Sicut luna quae solis obiectu illuminatur]. Dicit 
ergo ille magnus Platonicus animam rationalem (sive potius in- 
tellectualis dicenda sit, ex quo genere etiam immortalium bea- 
torumque animas esse intelligit, quos in caelestibus sedibus 
habitare non dubitat) non habere supra se naturam nisi Dei, qui 
fabricatus est mundum, a quo et ipsa facta est; nec aliunde illis 
supernis praeberi vitam beatam, et lumen intelligentiae veritatis, 
quam unde praebetur et nobis; consonans Evangelio, ubi legi- 
tur: ... Erat lumen verum, quod illuminat omnem hominem 
venientem in hunc mundum. In qua differentia satis ostenditur, 
animam rationalem vel intellectualem, qualis erat in loanne, sibi 
lumen esse non posse, sed alterius veri luminis participatione 
lucere. 

In loan. Evan. I, 19: Sed forte stulta corda adhuc capere 
istam lucem non possunt, quia peccatis suis aggravantur, ut eam 
videre non possint. Non ideo cogitent quasi absentem esse lucem, 
quia eam videre non possunt ; ipsi enim propter peccata tenebrae 
sunt. ' Et lux in tenebris lucet, et tenebrae eam non comprehen- 
derunt'. Ergo, fratres, quomodo homo positus in sole caecus, 
praesens est illi sol, sed ipse soli absens est, sic omnis stultus, 
omnis impius caecus est corde... Mundet unde possit videri Deus. 

II, 6: ' Erat lux vera '. Quare additum est vera? Quia et 
homo illuminatus dicitur lux; sed vera lux illa est quae illuminat. 
Nam et oculi nostri dicuntur lumina ; et tamen nisi per noctem 
lucerna accendatur, aut per diem sol exeat, lumina ista sine causa 
patent. 

Sermo LXVII, v, 8: Prorsus quod ad teipsum pertinet, quod 
ad tua, tenebrosus es. Quid est enim aliud esse stultum, nisi 
esse tenebrosum in corde... Dic quia tu tibi lumen non es. Ut 
multum, oculus es; lumen non es. Quid prodest patens et sanus 
oculus, si lumen desit? Ergo dic a te tibi lumen non esse; et 
clama quod scriptum est: ' Tu illuminabis lucernam meam, Do- 

mine'; lumine tuo, 'Domine, illuminabis tenebras meas'. Meae 
enim nihil nisi tenebrae. Tu autem lumen fugans tenebras, illu- 
minans me, non a me mihi lumen exsistens, sed lumen non 
participans nisi in te. 

a. In loan. Evan. XXXV, 3, citato illo textu ' Non erat ille lumen... 
Erat lumen verum quod illuminat ' etc. : « Hoc ergo discemite, aliud 
esse lumen quod illuminat, aliud esse quod illuminatur. Nam et oculi 
nostri lumina dicuntur... sic mens nostra, qui est oculus animae, nisi 
veritatis lumine radietur, et ab illo qui illuminat nec illuminatur, mira- 
biliter illustretur, nec ad sapientiam nec ad iustitiam poterit pervenire >. 
De Pec. Meritis I, xxv, 37, explicando verba 'venientem in hunc 
mundum ' : « aut si rationem ipsam, qua humana anima rationalis ap- 
pellatur, quae ratio adhuc velut quieta et quasi sopita, tamen insita et 
quasi inseminata in parvulis latet, illuminationem voluit appellare, tan- 
quam interioris oculi creationem; non resistendum est tunc eam fieri 
cum anima creatur, nec absurde hoc intelligi cum homo venit in mun- 
dum. Verumtamen etiam ipse quamvis iam creatus oculus, necesse est 
in tenebris maneat, si non credit in eum qui dixit: Ego lux in saecu- 
lum veni, ut omnis qui credit in me non maneat in tenebris ». Ex quo 
textu clare apparet difficultas discernendi apud A. iriter lucem naturalem 
et supranaturalem. 

b. De luce creata ipsius intellectus, Contra Faustum XX, vii : « ab 
hac quoque cogitatione qua certa et nota corpora cogito, longe incom- 
parabiliter distat cogitatio qua intelligo iustitiam, castitatem... : quae co- 
gitatio, dicite si potestis quale luihen sit, quo illa omnia quae hoc non 
sunt, et inter se discernuntur, et quantum ab hoc distent, fida manife- 
statione cognoscitur. Et tamen etiam hoc lumen non est lumen illud 
quod Deus est; hoc enim creatura est, creator est ille; hoc factum, 
ille qui fecit: hoc denique mutabile, dum vult quod nolebat, et scit 
quod nesciebat, et reminiscitur quod oblitum erat; illud autem incom- 
mutabili voluntate, veritate, aeternitate persistit ». Epist. CXLVII (ad 
Paulinam) xviii, 45 : caritas Verbi « quae supereminet scientiae, cuius 
cognitione implebimur in omnem plenitudinem Dei, non est nostrae 
mentis luce inferior, quae illa illuminante tribuitur. Porro si ista inac- 
cessibilis est oculis carnis, quanto magis illa, huic inconparabiliter 
supereminens ». Et pluries in De Gen. ad Lit.^ ubi explicat illumina- 
tionem angelorum, v. g. I, xvii, 32 ; III, xx, 31. 

c. Vocatur lux etiam «vita sentiens » {De Gen. Liber Imperf. 
V. 24), et imaginafio operatur « luce quadam incorporali ac sua » {De 
Gen. ad Lit. XII, xxx, 58). 

V. Agitur de quodam intuitu sine intermedio. - De Vera 
Rel. Iv, 113: Religet ergo nos religio uni omnipotenti Deo; 
quia inter mentem nostram qua illum intelligimus Patrem, et 
veritatem, i. e. lucem interiorem per quam illum intelligimus, 
nulla interposita creatura est. Quare ipsam quoque veritatem 
nulla ex parte dissimilem in ipso et cum ipso veneremur, 
quae forma est omnium quae ab uno facta sunt, et ad unum 
nituntur. 

De Trin. VIII, vi, 9: Homo ergo qui creditur iustus, ex ea 
forma et veritate diligitur, quam cernit et intelligit apud se ille 
qui diligit; ipsa vero forma et veritas, non est quomodo aliunde 
diligatur. Neque enim invenimus aliquid tale praeter ipsam, ut 
eam, cum incognita est, credendo diligamus ex eo quod iam 
tale aliquid novimus. Quidquid enim tale aspexeris, ipsa est; et 
non est quidquam tale, quoniam sola ipsa talis est, qualis ipsa 
est. 

De Triti. IX, vi, 9: Neque enim oculis corporeis multas 
mentes videndo, per similitudinem colligimus generalem vel 
specialem mentis humanae notitiam; sed intuemur inviolabilem 
veritatem, ex qua perfecte, quantum possumus, definiamus, non 
qualis sit uniuscuiusque hominis mens, sed qualis esse sempiter- 
nis rationibus debeat. 

10. Unde etiam phantasias rerum corporalium... aliis omnino 
regulis supra mentem nostram incommutabiliter manentibus, vel 
approbare apud nosmetipsos vel improbare convincimur, cum 
recte aliquid approbamus aut improbamus... viget et claret de- 
super iudicium veritatis, ac sui iuris incorruptissimis regulis fir- 
mum est. 

11. Ipsa vero forma inconcussae ac stabilis veritatis, et in 
qua fruerer homine bonum eum credens, et in qua consulo ut 
bonus sit, eadem luce incorruptibilis sincerissimaeque rationis, 
et meae mentis aspectum, et illam phantasiae nubem quam de- 
super cerno, cum eundem hominem quem videram cogito, im- 
perturbabili aeternitate perfundit... [Aliter opera artis sensibus 
percipimus] aliter autem rationes artemque ineffabiliter pulchram 
talium figurarum super aciem mentis simplici intelligentia ca- 
pientes. 



19. - DE LUMINE INTELLIOIBILI 61 

a. Nulla interest creatura inter mentem et Deum ; De Mus. VI, i, 1 : 
laboravit A. ut homines « Deo et Domino rerum omnium, qui humanis 
mentibus nulla natura interposita praesidet, incommutabilis veritatis 
amore adhaerescerent». De Quant. An. xxxiv, 77: « quaemadmodum 
fatendum est animam humanam non esse quod Deus est, ita praesumen- 
dum nihil inter omnia quae creavit Deo esse propinquius ». Cuius ratio 
theologica est quod anima est imago Dei, quod potest dici de illa sola 
natura « qua superior ipse solus est. Ea quippe de illo prorsus expri- 
mitur, inter quam et ipsum nulla interiecta natura est » {De Trin. XI, 
V, 8). 

b. Cum saepe dicat A. lumen illud, vel veritatem quam manifestat 
esse ipsum Deum, illuminatio de qua loquitur videtur involvere quem- 
dam intuitum immediatum essentiae divinae, — rationum aeternarum in 
Verbo subsistentium. Pleraque excerpta jam citata hoc sonant. Vide 
etiam, v. g., In loan. Evan. XV, 19: « Hoc ipsum animae quod intel- 
lectus et mens dicitur, illuminatur luce superiore. lamvero superior illa 
lux, qua mens humana illuminatur, Deus est». Ibid. XII, 13: « Quia et 
hoc ipsum quod tibi displicuit peccatum tuum, non tibi displiceret, nisi 
Deus tibi luceret et eius veritas tibi ostenderet ». In Ps. VIII, 6: « Quan- 
doquidem Filius Dei virtus et sapientia Dei est, qua illustratur quisquis 
veritate sapiens efficitur ». De Util. Credendi xv, 33 : « Cum enim sa- 
piens sit Deo ita mente coniunctus, ut nihil interponatur quod separet. 
Deus enim est veritas; nec ullo pacto sapiens est, si non veritatem 
mente contingat». In loan. Evan. XXXV, 4: sicut sol omnibus prae- 
sens est, « Sic et sapientia Dei, Verbum Dei, Dominus I. C. ubique 
praesens est; quia ubique est veritas, ubique est sapientia ». 

c. Animadvertendum est A. prae oculis habuisse sive adversarios 
materialistas et sensistas, sive Christianos illi modo cogitandi nimis de- 
ditos; neque ullum in hoc sensisse periculum quod forte ultra modum 
exaggeraret indolem immediatam nostrae communionis cum Deo. 



vi. Rarissimus est intuitus immediatus Dei iti hac 
vita. - Z)e Gen. ad Lit. XII, xxvi, 54 (de raptu intellectuali) : 
Ibi videtur claritas Domini, non per visionem significantem... 
sed per speciem, non per aenigmata, quantum eam capere mens 
humana potest secundum assumentis Dei gratiam, ut os ad os 
loquatur ei quem dignum tali Deus colloquio fecerit, non os 
corporis sed mentis; sicut intelligendum arbitror quod de Moyses 
scriptum est. 



62 19. - DE LUMINE INTELLIGIBILI 

55. Concupiverat enim, sicut in Exodo legimus, videre Deum; 
non utique sicut viderat in monte, nec sicut videbat in taber- 
naculo, sed in ea substantia qua Deus est... per speciem suam, 
quantum eam capere creatura rationalis et intellectualis potest... 
Illo modo ergo, in illa specie qua Deus est, longe ineffabiliter 
secretius et praesentius loquitur locutione ineffabili, ubi eum 
nemo videns vivet vita ista, qua mortaliter vivitur in istis sensibus 
corporis ; sed nisi ab hac vita quisque quodam modo moriatur, 
sive omnino exiens de corpore, sive ita aversus et alienatus a 
carnalibus sensibus, ut merito nesciat, sicut Apostolus ait, utrum 
in corpore an extra corpus sit, cum in illam rapitur et subvehitur 
visionem. 

Epis. CLXVII (ad Paulinam) xiii, 31 : Deinde potest movere 
quomodo iam ipsa Dei substantia videri potuerit a quibusdam 
in hac vita positis, propter illud quod dictum est ad Moysen, 
' Nemo potest faciem meam videre et vivere ' : nisi quia potest 
humana mens divinitus rapi ex hac vita ad angelicam vitam, 
antequam per istam communem mortem carne solvatur. Sic enim 
raptus est, qui audivit illic ineffabilia verba [Paulus].... quia 
necesse est abstrahi ab hac vita mentem, quando in illius inef- 
fabilitatem visionis assumitur; et non sit incredibile quibusdam 
sanctis, nondum ita defunctis ut sepelienda cadavera remanerent, 
etiam istam excellentiam revelationis fuisse concessam. 

De Trin. XV, viii, 14: Incorporalem substantiam scio esse 
sapientiam, et lumen esse in quo videntur quae oculis carnalibus 
non videntur: et tamen vir tantus tamque spiritualis ' Videmus 
nunc, inquit, per speculum in aenigmate, tunc autem facie ad 
faciem '. Quale sit et quod sit hoc speculum si quaeramus, pro- 
fecto illud occurrit quod in speculo nisi imago non cernitur. 
Hoc ergo facere conati sumus, ut per imaginem hanc quod nos 
sumus, videremus utcumque a quo facti sumus, tanquam per 
speculum. Hoc significat etiam illud quod ait idem Apostolus: 
' Nos autem gloriam Domini speculantes, in eandem imaginem 
transformamur de gloria in gloriam, tanquam a Domini spiritu'. 
Speciilantes dixit, per speculum videntes, non de specula prospi- 
cientes. Quod in graeca lingua non est ambiguum, unde in la- 
tinam translatae sunt apostolicae litterae. Ibi quippe speculum. 

abi apparent imagines rerum, aspecula de cuius altitudine longius 
Uiquid intuemur, etiam sono verbi distat omnino; satisque ap- 
[)aret Apostolum a speculo, non a specula dixisse, ' gloriam Do- 
mini speculantes '. 

a. Opinatur itaque A. singulari quodam privilegio visionemDei in 
ma substantia concessam esse Moysi, Apostolo Paulo, et aliis forte 
paucissimis; quamvis nonnunquam exponat illos textus 'Deurn nemo 
Adit unquam', 'Non homo videbit faciem meam et vivet', *Nunc per 
jpeculum in aenigmate', etc, nullis factis exceptionibus. Non ergo 
3mnis qui novit veritatem, intuetur divinam substantiam. Neque videtur 
\. ullo modo sentire talia dicta, quibus negatur homini intuitus imme- 
diatus Dei in hac vita, pugnare cum doctrina sua de divina illuminatione. 
Ita, paulo post illum textum ex De Gen. ad Lit. XII, xxvi, occurrit 
locus (supra citatus sub ii) ubi dicit: «Aliud autem est ipsum lumen, 
quo illustratur anima, ut omnia vel in se vel in illo veraciter intellecta 
conspiciat: nam illud iam ipse Deus est». — Argumenta contra inter- 
pretationem Ontologistarum breviter tradit Grabmann, Der gottliche 
Gmnd, pp. 18-20. 

b. In excerpto transcripto ex D^ Trin. XV, viii, visio per speculum, 
\. e. per imaginem, distinguitur explicite a visione a specula, i. e. procul 
intuendo ipsam rem. Imago vero et aenigma, in quo Deum utcunique 
in hac vita cernimus, est ipsa nostra anima, quae quam sit imperfecta 
similitudo, saepe lector admonetur. «Verum ne hanc imaginem... eidem 
comparet Trinitati, ut omnimodo existimet similem, sed potius in qua- 
licumque ista similitudine, magnam quoque dissimilitudinem cemat» 
{Ibid. XX, 38. Cf. XIV, xviii, 24, et xix, 25). Intime sentit et alte prae- 
dicat imbecillitatem intellectus hominis lapsi ad attingendum illuminef- 
fabilem Deum, «cuius nulla scientia est in anima, nisi scire quomodo 
eum nesciat» {De Ord. II, xviii, 47; cf. dicta circumspecta in Retract. 
I, xiv, 2). 

c. Sed forte sicut Plotinus, cum neget animam posse ipsum Unum 
intueri, ei tamen concedit visionem idearum in Mente (imagine scil. 
Unius); ita A., sublato intuitu immediato Dei, affirmat nihilominus in- 
tellectum purificatum posse rationes aeternas in Verbo immediate con- 
spicere. Cui explicationi haecobstant: l)rationesaeternae in Verbosunt 
ipsa Dei essentia, — « ille [Deus] primitus et veraciter et singulariter ista est » 
{De Gen. ad Lit. IVj iii, 7, citatiim supra, 18, c). 2) Homini constanter 
denegat A. rerum sensibilium cognitionem sine experientia, quali gau- 
dent angeli, qui rationes aeternas rerum in Deo conspiciunt; v. g. De 
Gen. ad Lit. V, xvi, 34: «nec idonea est ipsa mens nostra, in ipsis 

rationibus quibus facta sunt, ea [corporalia] videre apud Deum, ut per 
hoc sciamus quot et quanta qualiaque sint, etiamsi non ea yideamus 
per corporis sensus». 3) Etiam quod attinet ad pura intelligibilia, pon- 
derandi sunt huiusmodi textns : « Mens itaque humana prius haec quae 
facta sunt, per sensus corporis experitur, eorumque notitiam pro infir- 
mitatis humanae modulo capit : et deinde quaerit eorum causas, si quo- 
modo possit ad eas pervenire principaliter atque incommutabiliter ma- 
nentes in ipso Verbo Dei, ac sic invisibilia eius per ea quae facta sunt 
intellecta conspicere. Quae quanta tarditate ac difficultate agat, et quanta 
temporis mora propter corpus corruptibile quod aggravat animam, etiam 
quae ferventissimo studio rapitur ut instanter ac perseveranter hoc agat, 
quis ignorat ? » {De Gen. ad Lit IV, xxxii, 49). — Qiiare aliqui inter- 
pretes (v. g. Cayre, La contemp. augus., p. 174 et sq.) insistunt ideas 
quas mens humana intuetur non esse nisi imagines divinarum. E contra, 
Hesszn contendit nos ipsas ideas divinas intueri, quod tamen Ontolo- 
gismum non involvat {A. s Metaph. der Erk., p. 259, et passim). 

d. Liceat hic aHas quasdam interpretationes indicare. 1) Deus cau- 
salitate efficienti imprimit in animam species sive repraesentationes 
idearum aeternarum, non eo tempore quo nascitur homo, sed deinceps 
decurrente vita; medio aevo GuL. Alvernus et R# Bacon; recentius 
E. PORTALIE, op. cit., col. 2335. 2) Deus illuminat hominem ei dando 
lumen creatum intellectus, et quidem intellectus agentis: nonnulli Tho- 
mistae, de quibus cf. Boyer, Idee de Verite, c. iv, et Essdis, c. v. In 
quem sensum conatur ipse S. Thomas Augustinum interpretari: cf. VON 
Hertling, Augusiinus-Ziiate bei Th. vonAquin; Grxzmmw, Der gott- 
liche Grund (p. 46 et sq.). 3) Deus Tnentem. illuminat, non ipsas - ideas 
ei imprimendo, sed modo dumtaxat formali et regulativo, manifestando 
veritatem iudiciorum necessariorum : GiLSON, Introduction, pp. 116 et 
sq. ; minus explicite, Baumgartner, Grosse Denker, p. 290. — Secun- 
dum Geyser, ubi loquitur A. de intuitu immediato Dei, significat intui- 
tum earum veritatum certarum de eius exsistentia et natura, quae ratior 
nis discursu compertae sunt; Augustin, p. 68, — Plures concedunt 
explicationem deesse; v. g. Baeumker, Kultur der Gegenwart, p. 296; 
VON Hertling, Augustin, p. 43; Grabmann, Aug. iiber Seele und 
Gott, p. 94 (citans Mausbach) ; Kalin, Erkenntnislehre des hl. Aug., p. 60. 

IV 
20. - De ratione inferiori 

i. Quid ratio inferior. - De Trin. XII, ii, 2: possunt autem 
et pecora et sentire per corporis sensus extrinsecus corporalia, 
et ea memoria fixa reminisci, atque in eis appetere conducibilia, 
fugere incommoda. Verum ea notare, ac non solum naturaliter 
rapta, sed etiam de industria memoriae commendata retinere, et 
in oblivionem iam iamque labentia recordando atque cogitando 
rursus imprimere; ut quemadmodum ex eo quod gerit memoria 
cogitatio formatur, sic et hoc ipsum quod in memoria est co- 
gitatione firmetur; fictas etiam visiones, hinc atque inde recor- 
data quaelibet sumendo et quasi assuendo componere*, inspicere 
quemadmodum in hoc rerum genere quae verisimilia sunt discer- 
nantur a non veris, non spiritualibus sed ipsis corporalibus : haec 
atque huiusmodi, quamvis in sensibilibus atque in eis quae inde 
animus per sensum corporis traxit, agantur atque versentur, non 
sunt tamen rationis expertia, riec hominibus pecoribusque com- 
munia. 

iii, 3: Illud vero nostrum quod in actione corporah'um atque 
temporalium tractandorum ita versetur, ut non sit nobis com- 
mune cum pecore, rationale quidem est, sed ex illa rationali 
nostrae mentis substantia, qua subhaeremus intelligibili atque in- 
commutabili veritati, tanquam ductum et inferioribus tractandis 
gubernandisque deputatum est. 

De Trin. XIIl, i, 2 (quid in prologo loan. ad scientiam 
sive rationem inferiorem pertinet): ' Fuit homo missus a Deo... 
ut omnes crederent per illum '. Hoc iam temporaliter gestum 
est, et ad scientiam pertinet, quae cognitione historica conti- 
netur. Hominem autem loannem in phantasia cogitamus, quae de 
humanae naturae notitia impressa est nostrae memoriae. Et hoc 
eodem modo cogitant, sive qui ista non credunt, sive qui credunt. 

De Tnn. XiV, wui, l\ (vera imago SS. Trinitatis non iri 
scientia apparet) : Nec sicut fiebat vel apparebat, quando de illa 
scientia disserebamus, iam in hominis interioris operibus consti- 
tuta, quae distinguenda fuit a sapientia: unde quae sciuntur, vel 
adventitia sunt in animo, sive cognitione historica illata, ut sunt 
facta et dicta quae tempore peraguntur et traseunt, vel in natura 
rerum suis locis et regionibus constituta sunt, sive in ipso homine 
quae non erant oriuntur, aut aliis docentibus, aut cogitationibus 
propriis, sicut fides, quam plurimum in libro XIII commenda- 
vimus; sicut virtutes, quibus si verae sunt in hac mortalitate ideo 
bene vivitur ut beate in illa quae divinitus promittitur immorta- 
titate vivatur. Haec atque huiusmodi habent in tempore ordinem 
suum, in quo nobis trinitas memoriae, visionis et amoris facilius 
apparebat. Nam quaedam eorum praeveniunt cognitionem discen- 
tium. Sunt enim cognoscibilia et antequam cognoscantur, suique 
cognitionem in discentibus gignunt. Sunt autem vel in locis suis, 
vel quae tempore praeterierunt : quamvis quae praeterierunt, non 
ipsa sint, sed eorum quaedam signa praeteritorum, quibus visis 
vel auditis cognoscantur fuisse vel transisse (v. g. monumenta, 
Iltterae fide dignae, testimonium ore traditum, etc). 

a. De duplici officio rationis, cui correspondet distinctio inter sapien- 
tiam et scientiam, cf. supra 12, ii. Ratio inferior a superiori, cui inser- 
vire debet, differt praesertim dupliciter : fine, qui est actio, non contem- 
platio ; et obiecto, siquidem mutabilia respicit et in tempore posita. Ipsi 
itaque pertinet omnis cognitio historica, et cognitio virtutum quae huic 
vitae sunt propriae, v. g. virtutis fidei. De Tnn. XII, xii, 17 : « Rationi 
autem scientiae appetitus vicinus est: quandoquidem de ipsis corporali- 
bus, quae sensu corporis sentiuntur, ratiocinatur ea quae scientia dicitur 
actionis; si benCi ut eam notitiam referat ad finem suum boni ; si autem 
male, ut eis fruatur tamquam bonis ». De eius ambitu, cf. etiam De 
Quant An. xxxiii, 72 (de tertio gradu animae), ubi omnes artes et di- 
sciplinas profanas complecti videtur. 

b. Parum incumbit A. in explicationem huius rationis inferioris, 
quam parvi pendit, tanquam rebus per se inutilibus deditam, et pronam 
in id ut a rebus aeternis hominem avertat in sensibilia et in se ipsum ; 
De Trin. XII, xi, 16 : « Cum enim, neglecta caritate sapieritiae quae sem- 
per eodem modo manet, concupiscitur scientia ex mutabilium tempora- 
liumque experimento, inflat, non aedificat;itapraegravatusanimusquasi 
pondere suo a beatitudine expellitur ». Habet tamen « et scientia modum 
suum bonum, si quod in ea; inflat vel inflare assolet, aeternorum cari- 

tate- vincatur »v(/6/(fl?. xiv, 21); ea enim opus: est, et adiveram;;doctrinam 
defendendam, et.jjraesertim ad ^Sacras Scripturas inteiligendas, . q;upd 
fuse exponitur in i?« Poc/ma C/t^is^. JI.- / ,r: .,.,.,.;. 

^. c., Distmctio_psychologica vel epistemologip inter,duplicem rationem 
non. accurate elaborata .^st, , quod inde . ex parte! pendet, quod : usurpatur 
tantuithqiqdo ad yarias trinitateS: in homine exijpnendas; ' et itai quidem 
iit inter oniftes ista^ tniiitatesi illa qiiae ad sciehtiarh spectat brevius et 
obscurius eVolvJttur. V. g. hon infierioi^is sed « suljlimioris rationis 'est 
iudicare de istis cor^poralibus secuhdum fatiohes ihcorporales et seiiipi- 
ternas » (DiC 7>w. XIIj lii 2), ad quarh etiahi attihet rerum sensibiliUm 
et mUtabiliumiCognoscere intelligibiles^rationes-^/6M^xiv, 23). VidbtUf 
innuere ratiocimum sive discursura esse prQpriumscientiae, ibid. xvv25: 
«. ut ad sapientiam: perMneat aeternarura; rerumr. cognitio intellectualis.i^ad 
scientiam yero temporaljum . rerum cognitio ratipnalis »; sed non spJet 
A« ita distinguere, hec multum attendit ad vim npstram, raijpjcinandi. 



W, De intieniectu signbrum. - />^ Gen. ad Llt.XU, xi, 22: 
Et siiqiiidem spirilus irrationalis est, - lidc usquie. oculi niiutiarit 
[i. e. ad imagines iri spiritu sive pMritasia imprirriendas].' Si 
autem anima rationalis est, etiam intellectui nuntiatur, qui et spi- 
rituipraesideti ut si illud quod hauserunt' OGuliy atque-id spifitui, 
ut eius illic iriiagb fiefet, nuritiaverunt, alicuiiis fei sigriurii tist, 
aut intelligatur coritiriuo quid signif iCet/aut quaeratuf ; qiioriiam 
nec irtteliigi nec reciuiri nisi officib riienitis potest. 23. Vidit fex 
Baithasaf articuios marius scribentis iri pariete... lam tameri sigriuiri 
esse intelligebatur, id habens ex mentis officiQ. Et quia reqiii- 
rebatur quid. significaret, etiam ipsam in.quisiti.otiem utique mens 
agebah.. 24. Vjdit Petrus in alieriationementis yas quattuor lineis 
alligatum submitti de caelo... Gum vero disceptabatur. et requite- 
batur ut illa signa intelligerentur, mentis erat actio ^conantisy sed 
deerat effectus donec... adiuta divinitus mens intellexit qurd"^illis 
signis oriiriibus ageretur. 

Dis- Qua^: An.xKkVu, 72: Ergo attollere in teftiurii gradUm 
[aniriial], qui iarii est homini pfopriiirri, et cogita riieriiiofiam 
rion consuetudine inolitarum, sed anirriadversidne atque sigriis 
commendatarum, ac. retentarum r^erum/ innumerabilium, tot arjtes 
opificum... inventiones tot signorum in litteris, in verbis, in 
gestu, in cuiuscemodi sono, in picturis atque; fi^mentis; tot geriT 

tium linguas...; tantum librorum numerum, et cuiuscemodi monu- 
mentorum ad custodiendam memoriam, tantamque curam poste- 
ritatis. 

De Doctr. Christ. II, i, 1: Signum est enim res, praeter 
specifem quam ingerit sensibus, aliud aliquid ex se faciens in 
cogitationem venire : sicut vestigio viso, transisse animal cuius 
vestigium est cogitamus; et fumo viso, ignem subesse cognosci- 
mus; et voce animantis audita, affectionem animi eius advertimus... 
2. Signorum igitur alia sunt naturalia, alia data... ii, 3. Data vero 
signa sunt, quae sibi quaeque viventia invicem dant ad demon- 
strandos, quantum ppssunt, motus animi sui, vel sensa aut intel- 
lecta quaelibet. Nec ulla causa est nobis significandi, i. e. signi 
dandi, nisi ad depromendum et traiiciendum in alterius animum 
id quod animo gerit is qui signum dat. 

a. Confinia rationis inferioris et imaginationis solet A. quaerere 
respiciendo bruta animantia: quod ipsa non valent, ad rationem in ho- 
mine pertinet. Manent tamen ea confinia satis ambigua, neque facile est 
discernere quando de mera phantasia, quando de ratione inferiore loqui- 
tur. Ubi animadvertendum est A. unitatem et simplicitatem animae ad- 
modum extollere, ita ut ipsa (non corpus animatum) sit subjectum etiam 
sensationum; quare etiam quando imagines sensibiles agit et versat, 
« haec non sunt tamen rationis expertia, nec hominibus pecoribusque' 
communia » {De Trin. XII, ii, 2; cf. supra, i). 

b. Tanquam indicia certa operationis rationalis, haec passim recen- 
sentur: iudicare de sensibus et de sensibilibus, causas quaerere, ultra 
vim phantasiae procedere concipiendo figuras geometricas {Solil. II, xxi, 
35), numerum ampliando, corpuscula dividendo {De Trin. XI, x, 17). 
Sed hoc quoque: de sigms recte iudicare eorumque significatum perspi- 
cere. Etenim cum nihil ratio de corporibus potest scire vel iudicare nisi 
nuntiantibus sansibus, posset forte dici activitas rationis inferioris in hoc 
consistere quod signa a sensibus praestata interpretetur. De Gen. ad Lit. 
XII, xiv, 29: « Quid enim faciant oculi non habent, cum simile corpus 
viderint, quod ab alio discernere non possint; aut quid faciat animi in- 
tentio, cum in spirictu facta fuerit corporis similitudo, quam non valeat 
distinguere a corpore? Sed adhibetur intellectus, quaerens quid illa signi- 
ficent vel utile doceant ». 

c. Quamvis.lux intelligibilis plerumque referatur ad intellectum su- 
periorem, ratio etiam inferior eam evidenter involvit. In loan. Evan. 
III, 4: « Est quaedam lux hominum. Unde distant homines a pecoribus. 

videamus, et tunc intelligemus quid sit lux hominum... Si ergo melior 
[es] pecore quia habes mentem qua intelligas... lux hominum est lux 
mentium. Lux mentium supra mentes est... ». De Vera RelAW. 101: In 
inferis « nulia potest esse commemoratio veritatis, quia nulla ratiocinatio ; 
ideo nulla ratiocinatio quia non eam perfundit lumen verum, quod illu- 
minat omnem hominem ». Cf. supra, 19, iii. 

De Trin. VII, iv, 7 (quomodo credimus quod non vidimus, 
siquidem imagines quas nobis fingimus rerum creditarum ipsis 
rebus sunt dissimiles): Neque in fide nostra quam de Domino 
lesu Christo habemus, illud salubre est quod sibi animus fingit, 
longe fortasse aliter quam res se habet, sed illud quod secundum 
speciem de homine cogitamus: habemus enim quasi regulariter 
infixam humanae naturae notitiam, secundum quam quidquid 
tale aspicimus, statim hominem esse cognoscimus vel hominis 
formam. v. Secundum hanc notitiam cogitatio nostra informatur, 
cum credimus pro nobis Deum hominem factum... Sic et virtutem 
miraculorum ipsius et resurrectionis eius, quoniam novimus quid 
sit omnipotentia, de omnipotente Deo credimus, et secundum 
species et genera rerum vel natura insita vel experientia collecta, 
de factis huiuscemodi cogitamus, ut non sit ficta fides nostra. 
Neque enim novimus faciem virginis Mariae, ex qua ille intacta 
neque in ipso partu corrupta mirabiliter natus est... Et tamen ea 
[talia facta] firmissime credimus, quia secundum specialem gene- 
ralemque notitiam, quae certa nobis est, cogitamus. Credimus 
enim Dominum lesum Christum natum de virgine quae Maria 
vocabatur. Quid sit autem virgo, et quid sit nasci, et quid sit 
nomen proprium, non credimus sed prorsus novimus. 

8. Quomodo igitur eam Trinitatem, quam non novimus, 
credendo diligimus? An secundum specialem generalemve noti- 
tiam, secundum quam diligimus apostolum Paulum? Qui etiam 
si non ea facie fuit quae nobis occurrit de illo cogitantibus, et 
hoc penitus ignoramus, novimus tamen quid sit homo. Ut enim 
longe non eamus, hoc sumus: et illum hoc fuisse, et animam 
eius corpori copulatam mortaliter vixisse manifestum est. Hoc 

ergb^ de illo cfedimas, quod itivenimus in nobis ^ iuxta speciem 
vfeT-gehus, quo liumana oninfs natiura pafiter contihetuf .- ' Quid 
igittif de illa excellehtia Tfihitatis sive specialifer siv^ gerierdfitef 
hoyimus, iquasi mtillfae siht tales trinitates, quafurh aliqiias experti 
sumus, ut per regulam similitudinis impressam vel specialefh vel 
geheralem notitiam, illam quoque. talem esse credamuSj atque 
ita jem quam. credimus et nojndiim novimus, ex parifitate rei 
quam novimus dih'garnus? Quod utique non ita est. 

vi, 9, Redi ergo mecum, et consideremus cur difigimus Apo- 
stolumi.. afnamus enim animum iustum [inApostolo]. Ex qua 
ergo generaji aut speciafi reguia, nisi quia scimus et quid sit 
ahimus, et quid sit iustus? Et anima quidem quid sit, noh iricoh- 
grue nos dicimus ideb nosse, quia et hosi' haberrius ahihium. 
Neque enim unquarh 0cUfi's vidimus, et ex simifitudirie visorum 
plurium riotionem generaterii specialemve pefcepimus; sed pbtius, 
ut dixi, quia et nos habemus... Quid auterii sit iustus unci.e no- 
vimus, si iusti non sumus? Quod si nemo novit quid sit Lustus 
nisi qui iustus est, nemo diligit iustum nisi iustus... secun^ium 
quod superius demonstravimus, neminem diligere quod credit 
et non videt, riisi ex aliqua regula notitiae generalis sive spe- 
cialis... An signa quaedam per motum corporis .-emicant, quibus 
ille aut ille homo esse iustus apparet? Sed unde novit illa signa 
esse animi iusti, nesciens quid omnino sit iustus?... In nobis 
igitur novimus quid sit iustus... praesens quiddam cerno, et cerno 
apud me, etsi non sum ipse quod cerno, et multi si audiant 
approbabunt. , . .; 

a. Discernit itaque A. iriter cognitionem purorum intelligibilium, 
V. g. quid sit iustus, "et illas notitias generales vel speciales quae ex 
similitudine visoruni plurium coUiguntur, quae certe a sensibus depen- 
dent; cf. De Trin. IX, iii, 3: « Mens ergo ipsa, sicut corporearum rerum 
notitias per sensus corporis colligit, sic incorporearum per se ipsam ». 
Sed illae notitiae rerum corporalium eo inducuntur et describuntur ut 
distinguantur, non ab imaginibus sensibilibus, sed a puris intelligibilibus, 
sicut in excerptis citatis; v. g. Z)^ Trin. IX, vi, 9: «Neque enim ciculis 
corpofeis multas mentes videndo, per similitudinem colligimus genera- 
letri vel specialem mentis humanae notitiam; sed intuemur inviolabilem 
vefitatem ». Quo fit ut haud facile textus inveniantur quibus indubitanter 
constat tales notitias esse plus quam imagines in phantasia compositas. 

b. Si conceptus empiricos vere universales admittit, nullibi explicat 
quomodo efformentur. De abstractione altum silentium. Eiusque dicta 
saepe perinde sonant ac si mens iudicaret de sensibilibus, applicando 
immediate ipsorum imaginibus eas normas et rationes quas cemit in 
lumine intelligibili. Quae difficultas de cognitione intellectuali sensibi- 
lium, omni Platonismd ingenita, cum his aliis intime connectitur: dan- 
turne ideae singularum rerum? quomodo, si res sunt in quantum nu- 
ineros (sive ideas) participant, materiam habere possint, quae non sit 
numerus, et tamen non sit nihil? quomodo tales res cognosci possunt 
tamquam materiales? 

c. Kalin (pp. 60-66), GiLSON (pp. 113 et sqq.), Hessen (^4. s Me- 
taph. der Erk., p. 52) negant, supposita psychologia Augustini, dari 
posse abstractionem proprie dictam, cum imago sensibilis producatur, 
non a re extra in animam, sed ab anima in seipsa, ita ut iam sit acci- 
dens animae rationalis, in ordine mentali. Vel alio modo, quia deest 
phantasma Aristotelicum, productum a corpore in organum anima sen- 
sitiva animatum, quod phantasma, cum res externa animam revera affi- 
ciat, potest communem essentiam virtualiter continere et intellectui prae- 
ponere. Contra quam interpretationem argumentatur Bgyer, Essais, ch. vi. 

22. - De ignorantia et errore 

i. De ignorantia. - Enar. in Ps. xxxix, 21 : Est aliquid 
quod videamus: quid premit ut non videamus? Nonne iniqui- 
tas? Oculum tuum, ne istam lucem videre posses, premebat 
fortassis humor irruens, premebat fortassis fumus, pulvis, aliquid 
iniectum; et levare oculum saucium non poteras ad istam lucem. 
Quid ergo, cor saucium levabis ad Deum? Nonne prius sanan- 
dum est ut videas? Nonne superbus inveniris cum dicis: primo 
videam, et sic credam? Quis dicit? Quis enim visurus dicit: 
videam, et sic credam? Lucem ostensurus sum ; immo vero ipsa 
se lux ostendere vult. Cui? Caeco non potest: non videt. Unde 
non videt? Gravato oculo multis peccatis. 

In loan. Evan. I, 19: Ergo, fratres, quomodo homo positus 
in sole caecus, praesens est illi sol, sed ipse soli absens est; 
sic omnis stultus, omnis iniquus, omnis impius caecus est corde. 
Praesens est sapientia, sed cum caeco praesens est, oculis ejus 
absens est: non quia ipsa illi absens est, sed quia ipse ab illa 
absehs est. Quid ergo faciet iste? Mundet unde possit videri Deus. 

De Trin. XII, viii, 13 (lapsus animae a veritate confertur 
cum lapsu protoparentum) : Qui etiam ipse [homo interior] si 
per illam rationem cui temporalium rerum administratio delegata 
est, immoderato progressu nimis in exteriora prolabitur, con- 
sentiente sibi capite suo, i. e. non eam cohibente atque refrenante 
[ratione superiore]... aeternorum illa visio ab ipso etiam capite 
cum coniuge vetitum manducante subtrahitur, ut lumen oculo- 
rum eius non sit cum illo; ac sic ab illa illustratione veritatis 
ambo nudati... 

ix, 14. Potestatem quippe suam diligens anima, a communi 
universo ad privatam partem prolabitur ; et apostatica illa super- 
bia, quod initium peccandi dicitur... plus aliquid universo ap- 
petens, atque id sua lege gubernare molita, quia nihil est amplius 
universitate, in curam partilem truditur, et sic aliquid amplius 
concupiscendo minuitur;... atque ita formis et motibus corpo- 
ralibus delectata, quia intus ea secum non habet, cum eorum 
imaginibus quas memoria fixit involvitur, et phantastica forni- 
catione turpitfer inquinatur, omnia officia sua ad eos fines referens, 
quibus curiose corporalia ac temporalia per corporis sensus 
quaerit, aut tumido fastu aliis animis corporeis sensibus deditis 
esse affectat excelsior, aut coenoso gurgite carnalis voluptatis 
immergitur. 

X, 15. Cum vero propter adipiscenda ea quae per corpus 
sentiuntur, propter experiendi vel excellendi vel contrectandi 
cupiditatem, ut in his finem boni sui ponat, aliquid agit, quid- 
quid agit turpiter agit, et fornicatur in corpus proprium peccans; 
et corporearum rerum fallacia simulacra introrsus rapiens et vana 
meditatione componens, ut ei nec divinum aliquid nisi tale videa- 
tur, privatim avara fetatur erroribus, et privatim prodiga inani- 
tur viribus. 

a. Cf. excerpta supra allata de fuga sensibilium, 10. De Vera Rel. 
xxxv, 65 : « Haec enim phantasmata tumoris et volubilitatis, constantem 
unitatem videre non sinunt. Loca offerunt quod amemus, tempora sur- 
ripiunt quod amamus, et relinquunt in anima turbas phantasmatum, 
quibus in aliud atque aliud cupiditas incitetur. Ita fit inquietus et aerum- 
nosus animus, frustra tenere a quibus tenetur exoptans. Vocatur ergo 
ad otium, i. e. ut ista non diligat, quae diligi sine labore non possunt ». 

b. De Trin. X, v, 7, quomodo anima potest se ipsam ignorare: 
aversa a Deo ad creaturas, « movetur et labitur in minus et minus, quod 
putat amplius et amplius; quia nec ipsa sibi, nec ei quidquam sufficit 
recedenti ab illo qui solus sufficit: ideoque per egestatem et difficultatem 
fit nimis intenta in actiones suas et inquietas delectationes quas per eas 
colligit; atque ita cupiditate acquirendi notitias ex iis quae foris sunt, 
quorum cognitum genus amat et sentit amitti posse, nisiimpensa cura 
teneatur, perdit securitatem, tantoque seipsam minus cogitat, quanto 
magis secura est quod se non possit amittere, Ita cum aliud sit non se 
nosse, aliud non se cogitare... tanta vis est amoris, ut ea quae cum amore 
diu cogitaverit, eisque curae glutino inhaeserit, attrahat secum etiam 
cum ad se cogitandam quodam modo redit». 

c. Viae quae ad veritatem ducUnt sunt « prima humilitas, securida 
humilitas, tertia humilitas », Epis. CXVIII (ad Diosc), 22. 

ii. Quid intersit inter credere et opinari. - De Mendacio 
iii, 3: Inter credere autem atque opinari hoc distat, quod ali- 
quando ille qui credit sentit se ignorare quod credit, quamvis 
de re quam se ignorare novit omnino non dubitet, si eam fir- 
missime credit; qui autem opinatur, putat se scire quod nescit... 
Nec ideo tamen sine vitio est, quamvis non mentiatur, si aut 
non credendo credit, aut quod ignorat nosse se putat, etiamsi 
verum sit : incognitum enim habet pro cognito. 

De Util. Credendi xi, 25: Tria sunt item velut finitima 
sibimet in animis hominum distinctione dignissima: intelligere, 
credere, opinari. Quae si per se ipsa considerentur, primum 
semper sine vitio est; secundum aliquando cum vitio; tertium 
nunquam sine vitio... Credere autem tunc est culpandum, cum 
vel de Deo indignum aliquid creditur, vel de homine facile 
creditur. In caeteris vero rebus si quis quid credit, si se id ne- 
scire intelligat, nulla culpa est... Opinari autem duas ob res 
turpissimum est: quod et discere non potest, qui sibi iam se 
scire persuasit, si modo illud disci potest; et per se ipsa teme- 
ritas non bene affecti animi signum est... [Qui opinatur] profecto 
errat, neque quisquam error turpitudine caret. Quod intelligimus 
igitur, debemus rationi; quod credimus, auctoritati; quod opi- 
namur errori. Sed inteliigens omnis etiam credit, credit omnis 
et qui opinatur; non omnis qui credit intelligit, nullus qui opi- 
natur intelligit. 

a. Eadem tripartita divisio invenitur apud Spinozam, Korte Verhand. 
ii, cc. 1 et 2; et apud Kant, Kr. der reinen Vern. A, 820. Proponitur 
ab A. in ordine ad culpabilitatem illorum actuum, ac proinde distinctio 
psychologica parum elaboratur. 

b. Modo generali, id credimus cui assentimur quin intellectu in- 
tueamur ita esse, v. g. facta sensibus percepta vel praesertim aliorum 
testimonio fulcita; quae non sunt veritates omnibus mentibus perviae et 
in luce intelligibili conspiciendae. Cf. De Trin. IX, vi, 9, citatum supra, 
13, b, et 19, V. Quae partitio (Epis. CXLVII, iii, 8 : « Constat igitur 
nostra scientia ex rebus visis et creditis ») nimis negligit discursum ra- 
tionis, et perceptionem motivorum credendi. 

c. Opinari, locis citatis, idem sonat ac errare; est etiam credere, 
sed falsis. Non indicatur discrimen ipsis actibus intrinsecus proprium. 
Neque A. abhorret a locutione « fallimur credendo », quando prae ocu- 
lis non habet fidem supernaturalem. Et revera definitio illa opinionis ab 
Academicis est desumpta, qui eo ipso voluerunt omnem fidem tollere. 



iii. De falsitate. - Solil. II, v, 8: A. Verum mihi videtur 
esse id quod est. R. Nihil ergo erit falsum, quia quidquid est, 
verum est. A. In magnas angustias me coniecisti... [Falsitas 
ostenditur consistere in aliqua similitudine cum vero, itemque 
in aliqua dissimih'tudine]. viii, 15. Sed cum considero illud quod 
falsum vocamus, et simile aliquid habere veri et dissimile, ex 
qua potius parte meruerit falsi nomen, non valeo discernere. 
Si enim ex eo quod dissimile est dixero, nihil erit quod non 
falsum dici possit; nihil enim est quod non alicui rei dissimile 
sit, quam veram esse concedimus. Item, si dixero eo quod si- 
mile est, falsum appellandum,... etiam sic non effugiam eum 
qui me coegerit falsa esse omnia confiteri, quod omnia sibi ex 
aliqua parte similia esse negare non possum. ix, 16. R. Video 
enim, tentatis quantum potuimus omnibus rebus, non remansisse 
quod falsum iure dicatur, nisi quod aut se fingit esse quod non 
est, aut omnino esse tendit et non est... 17, Eadem illa sunt, 
quorum multa supra memoravimus. Annon tibi videtur imago 
tua de speculo quasi tu ipse velle esse, sed ideo esse falsa, quod 
non est? A. Valde hoc videtur. R. Quid omnis pictura vel cuius- 
cemodi simulacrum, et id genus pmnia opificum? Nonne illud 
esse contendunt, ad cuius quidque similitudinem factum est?... 

Taceo de caeteris sensibus; nam nemo cohsiderans non hoc 
inveniet, falsurh appellari in rebus ipsis quas sentimus, quod 
esse aliquid tendit et non est. . ,, ; - ,• 
-,.. De Vera Jiel. X5cxiii, 61 (quomodo corpora falso yidentur 
ideam -unitatis nobis praestare): Sed quaerendum potius est, 
cum ideOimentiantur, quia eam videntur ostendere oculis carneis, 
cum illa. mente pura videaturv utrum iri tantum mentiantur, in 
quaritum ei similia sunt, an in quantum eam non • assequerentur. 
Nam si assequerentur, quod imitantur implerent... non eam 
mentirentur; id enim essent quod lUa est. Nec tamen mentiun- 
tur diligentius cohsiderantibus : quia ille mentitur qui vult videri 
id quod npn est; quod autem non voiens aliud putatur quam 
est, non mentitur sed fallit tantum... Si vero etiam noh putetur 
esse quod non est, nec fallit. 

xxxiv, 63. Et si propterea nos fallit rerum yisibilium pul- 
chritudo, quia unitate continetur et non implet unitatem ; intel- 
ligamus, si possumus, non ex eo quod est nos falli, sed ex eo 
quodsnon est. Omne quippe corpus est,_ sed falsa unitas. Non 
enim;summe unum est, aut in tantum id imitatur ut impleat; 
et tamen nec corpus ipsum esset, nisi utcumque unum esset. 

xxxvi, 67. Unde falsitas oritur, non rebus ipsis fallentibus, 
quae nihil aliud ostendunt sentienti quam speciem suam, quam 
pro suae pulchritudinis acceperunt gradu; neque ipsis sensibus 
fallentibus, qui pro natura sui corporis affecti, non aliud quam 
suas affectiones praesidenti animo nuntiant : sed peccata animas 
fallunt, cum verum quaerunt, relicta et neglecta veritate. 

a. Quia scire possumus solummodo id quod est. et quia falsitas 
non est aliquid positivum in rebus, « nemo potest scire falsa». Possunt 
tamen res fallere, quatenus similes cum sint aliis rebus veris, aliquam 
diversitatem ab iisdem in se continent non apparentem. 



iv. De errore. - Enchindion, xvii : Quamvis enim error 
quantum possumus cura cavendus sit, non solum in maioribus 
verum etiam in minoribus rebus, nec nisi rerum ignorantia pos- 
sit errari ; non est tamen consequens ut continuo erret quisquis 
aliquid -nescit, sed quisquis se existimat scire quod nescit: pro 

vero quippe approbat falsum, quod est erroris proprium. Verum- 
tamen in qua re quisque erret, interest plurimum... Sed diligen- 
tius considerata veritate, cum aliud nihil sit errare quam verum 
putare quod falsum est, falsumque quod verum est ; vel certum 
habere pro incerto, incertumve pro certo, sive falsum sive sit 
verum ; idque tam sit in animo deforme atque indecens, quam 
pulchrum et decorum esse sentimus, vel in loquendo, vel in 
assentiendo ' Est, est, non, non ' : profecto et ob hoc ipsum est 
vita misera ista qua vivimus, quod ei nonnunquam, ut non amit- 
tatur, error est necessarius... Usque adeo tamen rationah's natura 
refugit falsitatem, et quantum potest devitat errorem, ut falli 
noh'nt etiam quicumque amant fallere. 

xix. Sed cum dico in quibusdam rebus nullo malo aliquem, 
vel nonnullo etiam bono falli, non ipsum errorem dico nullum 
malum vel nonnullum bonum... Nam ipse per se ipsum error, 
aut magnum in re magna, aut parvum in re parva, tamen sem- 
per est malum. Quis enim nisi errans malum neget, approbare 
falsa pro veris aut improbare vera pro falsis, aut habere incerta 
pro certis, vel certa pro incertis?... In his atque huiusmodi fal- 
sitatibus [exempla ex Scriptura Sacra], salva fide quae in Deum 
nobis est, fallimur, et via non relicta quae ad eum ducit erramus : 
qui errores, etiamsi peccata non sunt, tamen in malis huius vitae 
deputandi sunt. 

De Gen. ad Lit. XII, xxv, 52 : Illuditur autem anima simi- 
litudinibus rerum, non earum vitio, sed opinionis suae, cum 
approbat quae similia sunt pro iis quibus similia sunt, ab intel- 
ligentia deficiens. Fallitur ergo in visione corporali, cum in ipsis 
corporibus fieri putat quod fit in corporis sensibus... In visione 
autem spirituali, id est in corporum similitudinibus quae spiritu 
videntur, fallitur anima, cum ea quae sic videt, ipsa corpora 
esse arbitratur; vel quod sibi suspicione falsaque coniectura 
finxerit, hoc etiam in corporibus putat, quae non visa coniectat. 
At vero in illis intellectualibus visis non fallitur : aut enim intel- 
ligit, et verum est; aut si verum non est, non intelligit. Unde 
ahud est in his errare quae videt, aliud ideo errare quia non 
videt. 

De Trin. IX, vi, 11 (invenio hominem, quem amavi tanquam 

bonum, esse revera maliim): statim amor ille, quo in eum fe- 
rebar, offensus et quasi repercussus et ab indigno homine abla- 
tus, in ea forma permanet, ex qua eum talem credens amaveram... 
At in illo homine nihil mutatum est... In mente autem mea 
mutata est utique ipsa existimatio, quae de illo ahter se habebat, 
et aliter habet; idemque amor ab intentione perfruendi ad in- 
tentionem consulendi, Incommutabih' desuper iustitia iubente 
deflexus est. Ipsa vero forma inconcussae ac stabihs veritatis, 
et in qua fruerer homine bonum eum credens, et in qua consulo 
ut bonus sit, eadem luce incorruptibiUs sincerissimaeque rationis 
et meae mentis aspectum, et illam phantasiae nubem quam de- 
super cerno, cum eundem hominem quem videram cogito, im- 
perturbabih' aeternitate perfundit. 

a. Solita definitio erroris apud A. est « falsi pro vero approbatio », 
a qua verbis tantum distant hae aliae: « putare esse quod non est», 
« assentiri falsis ». Ab Academicis mutuatus est aliam formulam {Contra 
Acad. ill, xiv, 32; Enchir. xx): « rem dubiam, quamvis vera sit, appro- 
bare » ; quam utique metuit ne fidem excludat. Eius loco mavult dicere 
« aestimare se scire quod nescit ». 

b. Respicit errorem imprimis, non quatenus est manca cognitio, sed 
quatienus est malum morale, habens fere semper prae oculis errores 
qui ad religionem spectant. Debetur ignorantiae, et turbis phantasmatum, 
et tandem malitiae voluntatis. 

c. Error ut ita dicam typicus, is est quo assentimur imaginibus 
sensibilibus, quasi ipsae essent res vel res accurate repraesentarent. Cf. 
De Gen. ad Lit. XII, xxv, citatum. De Trin. IX, xi, 16: « Non enim 
omnino ipsa corpora in animo sunt, sed eorum similitudines ; itaque 
cum eas pro illis approbamus, erremus; error namque est pro alio 
alterius approbatio ». « ut nulla sit alia materies omnium falsarum 
opinionum » {De Mus. VI, xi, 32). 

d. Assensus erroneus, quamvis indicetur vocibus « putare », « arbi- 
trari », v; aestimare », etc, nullibi refertur rationi sive intellectui. Nam 
« intellectualis visio non fallitur : aut enim non intelligit qui aliud opi- 
natur quam est; aut, si intelligit, continuo verum est » {De Gen. ad Lit. 
XII, xiv, 29). Neque dicit A. nos errare «iudicando», cum ita labefa- 
ctaretur principium illud, « melius est iudicans quam illud de quo iudi- 
catur » (cf. supra, 12, i). Revera non habet theoriam iudicii quae includat 
iudicia falsa, neque explicat (vel etiam admittit) partem rationis in talibus 
iudiciis. Cf. L. Keeler, 5^. A. on the Prob. of Error, Thought, Dec. 1933. 

